· Farmacologie generală –

CAPITOLUL I

Introducere în Farmacologie

1.1. Generalităţi

1.1.1. Definiţie
          Farmacologia este ştiinţa care studiază diferite aspecte legate de medicament, ca: originea, compoziţia, proprietăţile fizico-chimice, traseul S.M.(substanţe medicamentoase) de la ingerare până la eliminare, efectele farmacodinamice, indicaţii terapeutice, reacţii adverse, contraindicaţii, cât şi alte aspecte legate de farmacografie şi manipularea medicamen- tului. 

         Etimologic: cuvântul farmacologie derivă de la cuvintele din limba greacă: 

· pharmacon = medicament, leac, remediu etc.
· logos = ştiinţă, învăţătură 
1.1.2. Istoric
          Interesul pentru tratarea diferitelor afecţiuni a fost cunoscut din cele mai vechi timpuri. Timp de milenii, actul terapeutic se baza pe empirism. Ideea obţinerii principiului activ dintr-un produs vegetal, substanţă responsabilă de efectul farmacodinamic a apărut în perioada experimentală şi a fost emisă pentru prima dată de Paracelsius ( sec. XV-XVI d. Hristos). După această perioadă a urmat perioada ştiinţifică, în care s-a dezvoltat în mod deosebit: chimia, industria chimică, sinteti- zându-se noi substanţe chimice, astfel încâtă problemele legate de medi-cament s-au pus într-o nouă conjunctură. Preocuparea iniţială a fost obţinerea unor produse tipizate bine dozate, cu fişe tehnice de preparare şi control bine puse la punct. O deosebită dezvoltare în domeniul medical şi farmaceutic a avut loc  începând cu secolul XIX. În decada a VI-a a secolului XX au apărut multe medicamente noi. O parte din aceste medicamente, nefiind studiate corespunzător, au dat  reacţii adverse nebănuite. Ca urmare acestui fapt, se dezvoltă noi ramuri ale farmacologiei, şi anume: farmacocinetica, farmacodinamia, farmacotoxi-cologia farmacoepide- miologia etc., cât şi o nouă disciplină de graniţă între tehnologia farma- ceutică şi farmacologie, disciplină numită Biofarmacia (1961). Odată cu dezvoltarea intensă a ştiinţelor biologice (mai ales în ultimii 15 ani) a avut loc o dezvoltare deosebită a farmaco-logiei, atât din punct de vedere al ramurilor cu caracter fundamental, cât şi a celor cu aspect aplicativ. Astfel, mai ales în ultimii ani, s-au pus la punct o serie de aspecte legate de farmacologia generală, discipilnă care împărţită  în mai multe ramuri, fiecare din ele studiind aspecte importante atât cu caracter fundamental cât şi aplicativ.

1.1.3. Ramurile farmacologiei
Ramurile farmacologiei sunt împărţite în două categorii:
1.1.3.1. Ramuri cu caracter fundamental

          Din acest grup fac parte următoarele ramuri:            

a. Farmacocinetica

          Această ramură studiază traseul medicamentului în organism de la ingerare până la eliminare. În cadrul acestui traseu sunt evaluate aspecte calitative şi cantitative legate de medicament, aspecte dependente de doză, calea de administrare, şi anume: absorbţia, distribuţia, metabolizarea  şi eliminarea medicamentului din organism.   

b. Farmacodinamia

Studiază mecanismele de acţiune şi efectele substanţelor medicamentoase la diferite niveluri: molecular, celular, organ, ţesut sau la scara întregului organism. 
c. Farmacotoxicologia

Este ramura farmacologiei care studiază reacţiile adverse ale medicamentelor cât şi aspecte legate de farmacodependenţă, intoxicaţii acute, cronice etc.
1.1.3.2. Ramuri cu caracter aplicativ

a. Farmacoterapia [22]
Este ştiinţa care studiază utilizarea terapeutică a medicamentelor cu scop: profilactic, curativ (ameliorarea şi vindecarea bolilor) şi cu scop  investigaţional (pentru explorări funcţionale).

Farmacoterapia sau terapia cu medicamente se împarte în funcţie de concepţia terapeutică în:

· alopată, care se bazează pe principiul lui Hipocrates contraria contraris curantur;
· şi homeopată, care utilizează principiul lui Hipocrates similia similibus curantur.

În afară de terapia cu medicamente, se mai utilizează şi alte tipuri de terapie, ca de exemplu:
· fizioterapia, terapia care utilizează diferite modalităţi terapeutice, ca de exemplu: masajul, electroterapia, balneoterapia  etc.;
· dietoterapia, terapia care se bazează pe un anumit regim alimentar esenţial pentru sănătatea organismului;
· crenoterapia, terapia cu ape minerale;
· igienoterapia, modalitate care are la bază un mod de viaţă echilibrat, ordonat etc.
În funcţie de efectul farmacodinamic urmărit sau filozofia aplicată în tratamentul unei suferinţe, există următoarele tipuri de farmacoterapie:

· etiotropă, farmacoterapie care se adresează bolii;
· simptomatică, farmacoterapie care se adresează simptomelor bolii;
· patogenă, farmacoterapie care se adresează mecanismelor fiziopatologice ale boli;
· şi de substituţie, farmacoterapie prin care se substituie o substanţă biogenă carenţială.

Din punct de vedere farmacoterapic, medicamentele se clasifică în următoarele grupe:
· medicamente care acţionează  în anumite dereglări fiziopatologice (aproximativ 2/3 din totalul medicamentelor);
· medicamente care combat agenţii patogeni (antibiotice, chimioterapice  etc.);
· medicamente care înlocuiesc produse carenţiale din organism;
· medicamente utilizate în explorări funcţionale.

b. Farmacoepidemiologia

Această ramură a farmacologiei studiază contraindicaţiile, precauţiile şi posibilele interacţiuni medicamentoase.

c. Farmacografia

Studiază formele farmaceutice, dozele, modul de administrare, cât 
şi modalităţile de prescriere şi respectiv eliberare a medicamentelor din farmacie.
1.1.3.3. Alte  ramuri ale farmacologiei

a. Farmacologia experimentală

Studiază diferite aspecte legate de substanţe medicamentoase mai
vechi sau substanţe medicamentoase noi introduse în terapie. Studiile substanţelor amintite se efectuează pe animale de experienţă sau pe organe izolate.

b. Farmacologia clinică

Studiază efectele diferitelor substanţe medicamentoase care au depăşit faza experimentală de laborator. Studiile se realizează pe subiecţi umani în condiţiile consimţământului informat.

c. Farmacogenetica
Această ramură studiază modul în care substanţa medicamentoasă administrată interferează cu genotipul uman.
d. Cronofarmacologia
Studiază modul în care momentul administrării din zi poate influenţa efectul farmacodinamic.
e. Farmacocibernetica 

Studiază modul în care o substanţă medicamentoasă interferează cu mecanismele cibernetice complexe care reglează activitatea organismului uman.

f. Gerontofarmacologia

Studiază anumite particularităţi specifice persoanelor în vârstă privitore la administrarea medicamentelor.

g. Farmacologia informaţională

Studiază aspecte complexe legate de capacitatea unei substanţe medicamentoase de a produce un efect farmacodinamic dependent de informaţia pe care o poartă, informaţie care are ca suport structura chimică a substanţei respective.

h. Farmacologie fundamentală

Studiază mecanismele complexe care au loc la nivel molecular şi celular în urma cărora rezultă efecte farmacodinamice manifestate la nivelul organelor, aparatelor, ţesuturilor, sistemelor sau chiar la scara întregului organism.
1.2. Noţiuni generale  despre medicament.     Substanţă medicamentoasă. Formă farmaceutică

1.2.1. Definiţie
Substanţa medicamentoasă este o structură chimică capabilă să producă un efect farmacodinamic.

Forma farmaceutică este modul de prezentare a unei substanţe medicamentoase asociată cu substanţe auxiliare potrivite cu scopul de a fi administrată pe o anumită cale în interes  terapeutic.

Medicamentul este o substanţă medicamentoasă, o formă farmaceutică sau un produs tipizat care se poate administra în interes terapeutic după o anumită posologie.

Din punct de vedere chimic, medicamentul nu se poate delimita net de alte substanţe cu semnificaţie biologică, ca de exemplu de:

· aminoacizi, glucide, săruri minerale şi alte componente ale alimentelor care se folosesc uneori ca medicamente;
· substanţe biologice endogene cum sunt: hormonii, enzimele, diferiţi mediatori chimici care se utilizează uneori ca medicamente.

Un alt aspect care trebuie  luat în calcul în cazul medicamentelor este doza care poate să producă un efect farmacodinamic. La doze mari, medicamentele pot deveni toxice. Substanţele toxice sunt produse cu scopul de a provoca tulburări funcţionale sau chiar moartea organismului după administrare. Ţinând cont de acest aspect, administrarea medicamentelor necesită o atenţie deosebită.

1.2.2. Efectul farmacologic al medicamentelor
Efectul farmacologic reprezintă ansamblul de modificări produse de o substanţă medicamentoasă după pătrunderea acesteia în organism. Pentru a rezulta un efect farmacologic dorit, farmaconul trebuie să îndeplinească câteva condiţii, şi anume:

a. Să posede anumite proprietăţi pentru a reacţiona cu o structură fiziologică. Acest deziderat este dependent de structura chimică a substanţei medicamentoase (nucleu+grupare funcţională).

b. Asigurarea  unei  concentraţii terapeutice  la  locul de acţiune a
farmaconului.

Pentru  atingerea  concentraţiei  terapeutice  sunt   importante, pe
lângă alegerea corectă a căii de administrare, şi alte proprietăţi ale substanţei medicamentoase, ca de exemplu:

  
b.1. Solubilitatea (lipo- şi hidrosolubilitatea). Această proprietate este dependentă  atât de structura nucleului de bază, cât şi de diferiţii substituenţi grefaţi pe acest nucleu. Prezenţa grupărilor nepolare favorizează lipofilia, iar prezenţa grupărilor polare favorizează hidrofilia. Majoritatea substanţelor medicamentoase sunt electroliţi slabi, având în moleculă atât grupări hidrofile, cât şi lipofile în procente variabile şi dependent de compusul respectiv. În funcţie de acest procent pentru fiecare substanţă este caracteristic un coeficient de partiţie lipide/apă. 


b.2. Coeficientul de partiţie este reprezentat de raportul concentraţiei substanţei medicamentoase obţinut în două lichide nemiscibile, un lichid nepolar (solvent organic) şi un lichid polar (o soluţie apoasă tampon cu pH=7,4), în urma  agitării acesteia cu lichidele menţionate. Pentru a fi facilitat transferul prin membranele biologice, este foarte important ca substanţa medicamentoasă să aibă un coeficient de repartiţie în favoarea lipofiliei.

 
b.3. Constanta de ionizare (pKa). Acest parametru este caracteristic fiecărei substanţe medicamentoase şi influenţează hotărâtor transferul acestora prin membranele biologice. Forma disociată (ionizată) este mai hidrosolubilă, iar forma nedisociată este mai liposolubilă. Moleculele disociate în ioni nu traversează membranele biologice prin difuziune simplă
 
b.4. Legarea de structuri biologice cu rol de cărăuş sau complexarea, sunt  de asemenea, aspecte de importanţă deosebită pentru transferul  substanţelor prin membranele biologice.

 
b.5. Masa moleculară. Acest parametru este specific fiecărei substanţe medicamentoase şi influenţează caracteristicile farmacocinetice. Moleculele mici şi solubile în apă pot penetra prin membranele biologice la nivelul porilor apoşi dacă dimensiunea acestora nu depăşeşte diametrul porilor (de aproximativ 8 µm).
1.3. Etapele parcurse de medicament de la administrare până la eliminarea din organism
În cadrul acestui traseu pot fi evidenţiate  trei faze importante care, într-o oarecare măsură, se pot desfăşura simultan, şi anume:
a. Faza farmaceutică
Această fază se desfăşoară la locul de administrare şi cuprinde următoarele etape:
· eliberarea substanţei medicamentoase din forma farmaceutică;
· şi dizolvarea substanţei în lichidele biologice existente la locul

administrării, astfel ca substanţa să poată fi absorbită sistemic.

În cadrul acestei faze, substanţa medicamentoasă este disponibilizată din formă şi pusă la dispoziţia organismului pentru a fi absorbită pe o anumită cale de administrare.
b. Faza farmacocinetică (ADME)
Această fază cuprinde următoarele etape:
· absorbţia (transferul substanţei medicamentoase în mediul intern);
· distribuţia (transferul substanţei medicamentoase din comparti-mentul central în alte compartimente hidrice);
· metabolizarea  (biotransformarea substanţelor medicamentoase);
· eliminarea substanţelor medicamentoase sau a metaboliţilor din organism.
Faza farmacocinetică prin fazele prezentate descriu traseul pe care substanţa medicamentoasă îl parcurge în organism, de la absorbţie până la eliminare.
c. Faza farmacodinamică
Această fază cuprinde următoarele etape: fixarea, interacţiunea farmaconului sau a produsului de metabolizare cu structura receptoare 
şi producerea efectului farmacodinamic.
C A P I T O L U L  II

Noţiuni de biofarmacie 
2.1. Generalităţi
De importanţă deosebită pentru tehnologia farmaceutică a fost dintotdeauna obţinerea de forme farmaceutice capabile de a produce un efect terapeutic dorit şi cu efecte adverse absente sau minime. 

Desigur, unul dintre aspectele primordiale era obţinerea de forme care să cedeze substanţa medicamentoasă în cantităţi cât mai mari şi cu viteză rapidă.

Deşi aceste deziderate erau cerinţe de importanţă tehnologică şi terapeutică, totuşi aceste aspecte au fost înţelese deficitar până la începutul celei de a doua jumătăţi a secolului  XX, perioadă până la care obţinerea unor preparate de calitate, corect dozate, răspunzând exigenţelor impuse de Farmacopeei sau alte norme de fabricare era dezideratul suprem, iar urmărirea eficienţei terapeutice  era considerată o problemă de cercetare.

Dezvoltarea ştiinţelor farmaceutice, dezvoltarea cercetării şi tehnologiei farmaceutice a dus la apariţia unor noi ramuri în cadrul farmacologiei ca de exemplu: farmacocinetica, farmacotoxicologia, farmacoepidemiologia etc.

Observarea diferenţelor între forme farmaceutice cu acelaşi conţinut de substanţă activă a condus la apariţia unei ştiinţe noi în anul 1961, ştiinţă numită Biofarmacia. Această ştiinţă a fost fondată de J.G. Wagner.

Biofarmacia studiază: 

- relaţiile dintre proprietăţile fizico-chimice ale substanţelor medicamentoase şi ale formelor farmaceutice, pe de o parte, şi efectul farmacodinamic rezultat, pe de altă parte;
- cât şi factorii fiziologici şi fiziopatologici, care pot influenţa efectul terapeutic.

          Pentru a caracteriza diferitele forme farmaceutice, s-a introdus în literatura de specialitate o noţiune nouă, şi anume biodisponibilitatea.
2.2. Biodisponibilitatea medicamentelor

2.2.1. Definiţie
Organizaţii de prestigiu pe plan mondial definesc biodisponibilita- tea în următoarele moduri:

· Organizaţia Mondială a Sănătăţii (O.M.S) defineşte biodispo- nibilitatea ca fiind cantitatea de substanţă activă care este absorbită de la locul de acţiune şi ajunge în circulaţia sistemică.

· Organizaţia Food & Drug Administration (F.D.A) defineşte biodisponibilitatea ca fiind cantitatea de substanţă medica- mentoasă eliberată din forma farmaceutică care este absorbită, ajunge la locul de acţiune şi exercită efectul farmacodinamic [9].

· Organizaţia American Pharmaceutical Association (A.P.A) defineşte biodisponibilitatea ca fiind cantitatea de substanţă activă absorbită şi nemodificată cu ocazia primului pasaj (intestinal, hepatic sau pulmonar), [9].
În concluzie, biodisponibilitatea poate fi definită ca fiind parametrul care indică cantitatea de substanţă activă, cedată din formă, absorbită, distribuită şi care ajunge la locul de acţiune, manifestând efect terapeutic, precum şi viteza cu care se derulează acest proces. 
2.2.2. Echivalenţa medicamentelor; tipuri de echivalenţă; bioechivalenţa medicamentelor
     
Pentru evaluarea medicamentelor utilizate în terapie, din punct de vedere al substanţelor medicamentoase conţinute, formă farmaceutică şi efect terapeutic, avem următoarele tipuri de echivalenţă:

A. Echivalenţa farmacologică
Este când există două forme farmaceutice care conţin substanţe diferite, dar care sunt capabile să producă acelaşi efect farmacodinamic.

B. Echivalenţa chimică
Este prezentă la două forme farmaceutice diferite, dar care conţin aceleaşi doze din aceleaşi substanţe medicamentoase.
          C. Echivalenţa farmaceutică
Este când există două forme identice cu aceleaşi doze de substan-

ţă activă, dar care pot diferi din punct de vedere al auxiliarilor utilizaţi.

D. Echivalenţa biologică (bioechivalenţa)

Este când există două forme identice sau diferite care conţin aceeaşi substanţă în cantităţi identice şi care administrate pe aceeaşi cale realizează aceleaşi concentraţii sanguine în acelaşi timp.  

     
Obiectivul principal în prescrierea şi administrarea medicamentelor a fost, pentru o lungă perioadă de timp, administrarea de forme farmaceutice echivalente din punct de vedere farmaceutic (forme identice care conţin doze egale din aceeaşi substanţă activă, dar care pot avea auxiliari deosebiţi).
     
În urma observaţiilor clinice, s-a ajuns la concluzia că uneori administrarea unor forme echivalente farmaceutic pot conduce la insuccese de ordin terapeutic datorită supradozărilor sau datorită atingerii unor concentraţii plasmatice în domeniul subterapeutic.

 
Cauzele incriminate în apariţia unor astfel de probleme erau:

· fie legate de medicament (formulare, tehnologie de preparare,

serii diferite  etc.);

· fie legate de subiecţii cărora le-a fost administrat medicamentul.

     
În urma acestor observaţii, s-a infirmat postulatul echivalenţei medicamentelor şi s-a introdus în farmacologie o noţiune nouă, şi anume: bioechivalenţa medicamentelor.
     
Două medicamente sunt bioechivalente dacă au aceeaşi biodisponibilitate, biodisponibilitatea fiind dată de cantitatea de substanţă medicamentoasă absorbită (disponibilă biologic), capabilă de efect farmacodinamic la locul de acţiune şi de viteza cu care se realizează acest proces.
2.2.3. Utilitatea cunoaşterii biodisponibilităţii  medicamentelor  din  punct  de vedere farmacoterapic
     
Variaţii ale  biodisponibilităţii  medicamentelor  pot fi  rezultatul 
modificării unor parametri farmacocinetici, ca de exemplu: latenţa, durata şi intensitatea efectului terapeutic, cleareance-ul etc., cu consecinţe asupra efectului terapeutic al substanţelor medicamentoase.

În funcţie de modul în care sunt afectaţi parametrii farmacocinetici, pot rezulta următoarele situaţii, şi anume: 

a. întârzierea efectului terapeutic prin scăderea vitezei de absorbţie, evident mai ales la substanţe medicamentoase cu debut rapid, ca de exemplu: analgezice, hipnotice  etc.

b. diminuarea efectului terapeutic prin scăderea cantităţii de substanţă absorbită şi diminuarea concentraţiei sanguine la echilibru (Css), când administrarea se face în doze repetate la substanţe administrate în boli cronice, ca de exemplu: antihipertensive, antidiabetice, antiaritmice, antitiroidiene etc.

c. apariţia unor efecte adverse locale datorită scăderii vitezei de absorbţie prin creşterea timpului de stagnare la locul administrării (tetraciclina, doxiciclina  etc.)

d. apariţia unor efecte adverse sistemice prin supradozare (creşterea vitezei de absorbţie), mai ales la medicamente cu indice terapeutic scăzut, ca de exemplu: digoxina, fenitoina etc.
      
Există substanţe medicamentoase la care diferenţa de biodisponibilitate între diferitele forme este mare, ca de exemplu: digoxina, cloramfenicolul, acidul acetilsalicilic, neostigmina etc.

Datorită problemelor legate de fluctuaţii ale biodisponibilităţii diferitelor forme farmaceutice, conţinând aceeaşi substanţă activă, se recomandă următoarele: 

· înlocuirea de către farmacist a unui medicament cu alt medicament se poate realiza numai în cazul în care medicamentele respective sunt bioechivalente;

· nu este recomandată substituirea diferitelor medicamente, chiar dacă conţin aceeaşi substanţă medicamentoasă în cazul în care: substanţa medicamentoasă conţinută are indice terapeutic mic, medicamentul este o formă retard, substanţa medicamentoasă are aspecte particulare din punct de vedere farmacocinetic şi în cazul în care medicamentele respective sunt utilizate în tratamentul unor boli cu indice de mortalitate ridicat, ca de exemplu: cardiotonice, antianginoase, antidiabetice  etc.
2.2.4. Modalităţi de determinare şi exprimare a biodisponibilităţii
     
Determinarea biodisponibilităţii are la bază următoarele criterii, 
şi anume: criteriul farmacocinetic şi criteriul farmacoterapic.

     
Prin criteriul farmacocinetic se determină concentraţia substanţei medicamentoase în diferite lichide biologice din organism, ca de exemplu: sânge, urina, salivă, LCR etc., determinările făcându-se la diferite intervale de timp. Rezultatele sunt înscrise pe un grafic cartezian în următorul mod:

· timpul pe abscisă;
· iar concentraţia sanguină a  substanţei medicamentoase pe ordonată.
     
Prin reprezentare grafică, se poate obţine o curbă asemănătoare curbei Gauss, dar uşor prelungită spre dreapta, aşa cum este prezentată în figura nr. 2.1.
[image: image58.emf] 


Figura nr.2.1.Curba variaţiei concentraţiei plasmatice în funcţie de timp după administrare extravasculară [9]

     
În mod similar, criteriul farmacoterapic evaluează modul în care variază efectul substanţei medicamentoase (pe ordonată) în funcţie de timp, care este reprezentat pe abscisă. Reprezentarea grafică este similară celei anterioare, iar prin determinarea logaritmului concentraţiei în funcţie de timp se poate obţine timpul de înjumătăţire.
Din reprezentări grafice, se pot determina următorii parametrii [9]: 
· A.S.C. (aria de sub curbă)

· latenţa;

· efectul maxim;

· timpul efectului maxim;

· durata efectului;

· concentraţia minimă eficace;

· concentraţia maximă eficace;

· concentraţia medie eficace (C.ss).

     
Determinând ASC-ul, se află cantitatea totală de substanţă medicamentoasă din organism. Această determinare (concentraţia plasmatică sau efectul în funcţie de timp) se poate realiza prin regula trapezelor, care presupune sumarea suprafeţelor patrulaterelor rezultate pe ASC prin măsurători efectuate între două intervale de timp. Calcularea ASC se face cu ajutorul următoarei relaţii: 

Figura nr. 2.2.Grafic care prezintă modul de determinare a ASC.[9]
     
În graficul din figura nr. 2.2. sunt prezentate trapezele rezultate prin determinarea concentraţiei la diferite intervale de timp şi înregistrarea lor pe graficul cartezian. Biodisponibilitatea operează cu două variabile:

· cantitate de substanţă medicamentoasă absorbită;

· şi viteza de absorbţie.

      
Biodisponibilitatea, în funcţie de metoda prin care este determinată, este de trei tipuri şi anume:

· biodisponibilitate absolută;
· biodisponibilitate relativă;
· biodisponibilitate optimă.
a. Biodisponibilitatea absolută 

     
Este reprezentată de cantitatea de substanţă medicamentoasă care este absorbită şi distribuită de la locul administrării în teritoriul afectat.

 
Determinarea concentraţiei substanţei medicamentoase în biofază este de cele mai multe ori foarte dificil de determinat sau chiar imposibil. Avem însă la îndemână determinarea concentraţiei substanţei medicamentoase în plasmă (circulaţia arterială, venoasă), ştiind că această concentraţie este în echilibru cu concentraţia substanţei medicamentoase la locul de acţiune. Pentru determinarea biodisponibilităţii absolute, a unei forme farmaceutice cu o altă administrare decât intravasculară, se ia ca şi cale de referinţă calea intravasculară. Calea de referinţă absolută este calea intraarterială, cale  în care este eliminat atât primul pasaj intestinal, hepatic şi pulmonar. Această cale este dificil de abordat datorită unor neajunsuri. De aceea, în mod frecvent se utilizează, ca şi cale de referinţă absolută, calea intravenoasă. 

Biodisponibilitatea se determină pe un anumit număr de indivizi, care corespund din punct de vedere fiziologic pentru asemenea testări şi care se angajează să respecte condiţiile impuse de studiu, în urma semnării unui consimţământ informat. 

     
Pentru determinarea biodisponibilităţii absolute se utilizează următoarele relaţii:

· BD abs. =[cantitatea absorbită din preparatul testat / cantitatea absorbită din preparatul administrat intravenos] x 100;
· F = ASC p.o. / ASC i.v. [9];
· F = ASC p.o. / ASC i.a. [9];
· F = fracţie de substanţă absorbită peroral;
· ASC = aria de sub curbă; 

· p.o. = peroral;
· i.v. = intravenos;
· i.a. = intraarterial.
     
În situaţia în care nu se pot utiliza aceleaşi doze pentru ambele căi şi pentru substanţe medicamentoase cu farmacocinetică liniară, formulele anterioare se pot corecta în următorul mod: 

în care D = doza

     
Valoarea lui F trebuie să fie cât mai aproape de 1. 

    
Variaţii acceptabile ale lui F sunt între 0,75-1

Există medicamente cu biodisponibilitate absolută per os foarte mare (F>0,9). În continuare sunt prezentate substanţe medicamentoase cu biodisponibilitate per os foarte mare şi F>0,9 ca de exemplu: amoxicilina, cefalexina, clonidina, indometacin, metronidazol, fenobar- bital, sulfametoxazol, trimetoprim, teofilină, acid valproic etc.
          Când la administrarea per os biodisponibilitatea absolută este mai mică decât 75% (F< 0,75), datorită unei absorbţii incomplete sau datorită unor biotransformări, în cazul primului pasaj se impune să fie luate următoarele măsuri de ordin terapeutic:

· alegerea altei căi de administrare, ca de exemplu în cazul: nitroglicerinei, izoprenalinei, care se administrează sublingual;

· administrarea per os a unor doze mai mari, pentru atingerea concentraţiei sanguine a medicamentelor în domeniul terapeutic, ca de exemplu: oxacilina, neostigmina, nifedipina etc.

     
Pentru substanţe medicamentoase cu F<0.75 se impune determinarea detaliată a biodisponibilităţii absolute.

     
Există substanţe medicamentoase care suferă un prim pasaj puternic la administrarea perorală, ca de exemplu: hormoni polipeptidici (insulină, ACTH), hormoni steroizi sexuali (testosteroni] etc.
b. Biodisponibilitatea relativă

     
Pentru determinarea biodisponibilităţii relative, se utilizează următoarele relaţii:

, în care:
ASCT = aria de sub curbă a preparatului testat,
ASCR = aria de sub curbă a preparatului de referinţă.
     
Biodisponibilitatea relativă se determină în următoarele situaţii: 

· când substanţa medicamentoasă nu poate fi administrată intravascular;

· când se evaluează biodisponibilitatea unei substanţei medicamentoase administrate pe două căi diferite;

· când se studiază biodisponibilitatea unui produs generic comparativ cu produsul inovator (leader - primul produs introdus în terapie).

     
Pentru determinarea biodisponibilităţii relative este nevoie, în afară de determinarea ASC (care exprimă cantitatea de substanţă medicamentoasă absorbită), şi de viteza cu care substanţa medicamentoasă este transferată în circulaţia sistemică.

     
Chiar dacă două suprafeţe ASC sunt egale, ele pot diferi ca poziţie în grafic, datorită modului de realizare a ASC în raport cu timpul.  
c. Biodisponibilitatea  optimă [9, 22]
     
Prin determinarea biodisponibilităţii optime se evaluează două forme farmaceutice, dintre care una este forma de referinţă cu biodisponibilitate maximă. Scopul determinării este găsirea formei cu biodisponibilitate optimă pentru o anumită cale de administrare. În continuare se va prezenta în ordine descrescătoare biodisponibilitatea relativă optimală a diferitelor forme farmaceutice administrate per os: 
· soluţie apoasă;

· emulsie U/A;

· soluţie uleioasă;

· emulsie A/U;

· suspensie apoasă;

· suspensie uleioasă;

· pudră;

· granule;

· comprimate, capsule;

· forme cu eliberare prelungită;

· forme cu eliberare controlată.

     
Chiar dacă, în general, este valabilă ordinea prezentată anterior, totuşi ea prezintă relativitate, deoarece este dependentă atât de substanţa medicamentoasă respectivă, cât şi  de substanţele auxiliare utilizate. 
2.2.5. Aspecte privind studiile de biodisponibilitate
     Aceste studii sunt obligatorii în numeroase situaţii, ca de exemplu:

· formularea unor substanţe active noi;

· pentru modificarea formei farmaceutice;

· când se schimbă calea de administrare;

· pentru studiul influenţei unor factori fiziologici (vârstă, sex etc.);

· pentru studiul influenţei unor factori patologici (afecţiuni hepatice etc.);

· pentru studiul interacţiunilor dintre diferite substanţe active, pre-

zente într-o formă farmaceutică;

· pentru studii farmacocinetice;

· pentru studii de cronofarmacologie etc.

     Pentru efectuarea acestor studii se impun câteva reguli care sunt stipulate în protocolul de determinare a biodisponibilităţii, şi anume:

· se stabileşte scopul studiului;

· se stabilesc metodele de analiză a substanţelor medicamentoase 
· se aleg subiecţi umani sănătoşi de vârste apropiate, acelaşi sex, aceeaşi greutate şi care desfăşoară activitate asemănătoare;

· se stabilesc condiţiile experimentale (calea de administrare, 

frecvenţa prelevării probelor, tipul alimentaţiei etc.).
2.3. Factori care influenţează biodisponibilitatea

    
 Biodisponibilitatea substanţelor medicamentoase este dependentă de diferiţi factori, şi anume:

· factori dependenţi de medicament;

· factori dependenţi de organism;

· factori dependenţi de alte condiţii.
2.3.1. Factori dependenţi de medicament

     Factorii dependenţi de medicament, care influenţează biodis-ponibilitatea medicamentelor, pot fi împărţiţi în următoarele grupe:

· factori dependenţi de substanţa medicamentoasă;

· factori dependenţi de forma farmaceutică.
2.3.1.1. Factori dependenţi de substanţa medicamentoasă

    
 În continuare vom prezenta factorii dependenţi de substanţa medicamentoasă, care influenţează biodisponibilitatea medicamentelor, şi anume:

a. Gradul de dispersie a substanţei medicamentoase
    
În general, viteza de dizolvare şi absorbţia creşte proporţional cu creşterea gradului de dispersie. 

b. Solubilitatea substanţelor 

Dizolvarea substanţelor medicamentoase are loc când gradul de dispersie creşte până la nivel molecular şi substanţa este solubilă în lichidul biologic existent la locul administrării. 

     Viteza de dizolvare este dependentă de anumiţi factori, care sunt cuprinşi în următoarea relaţie: 

Kd = constanta de dizolvare a substanţei medicamentoase;
S = suprafaţa de schimb substanţă-solvent;
Cs  = concentraţia de saturaţie;
C = concentraţia substanţei medicamentoase la timpul t, în volumul total
 de solvent.

Cs depinde de solubilitatea substanţei respective.

În vivo, C tinde spre zero în raport cu Cs, iar relaţia anterioară poate fi scrisă astfel.

Solubilitatea substanţelor depinde de următorii factori:

· caracteristicile fizice a substanţei medicamentoase;

· structura chimică a substanţei medicamentoase;

· pKa (constanta de disociere a substanţei) etc.

b1. Starea fizică a substanţei medicamentoase

         Solubilitatea substanţelor este dependentă de următoarele carac-teristici, şi anume:

b.1.1. Starea amorfă, polimorfism sau starea cristalină a substanţei

     
Formele amorfe ale aceleiaşi substanţe medicamentoase sunt mai hidrosolubile decât formele cristaline.

     
Formele polimorfe metastabile sunt mai hidrosolubile decât formele polimorfe stabile.

b.1.2. Forma hidratată sau anhidră


Forma anhidră a aceleiaşi substanţe medicamentoase este mai solubilă decât forma hidratată.

b2. Structura chimică
Dizolvarea substanţelor în lichidul biologic de la locul administrării şi biodisponibilitatea sunt influenţate şi de acest parametru. 

Dizolvarea şi biodisponibilitatea pot fi influenţate prin următoarele modificări structurale, ca de exemplu:

b.2.1.  Prin formare de săruri

     Substanţelor medicamentoase slab acide şi slab bazice li se poate mări hidrosolubilitatea prin transformare în săruri, ca de exemplu:

· alcaloizii sunt transformaţi în săruri prin combinare cu acizi în săruri, ca de exemplu: papaverină hidroclorică, atropină sulfurică etc.;

· substanţele medicamentoase sub formă de acizi slabi se transformă în săruri prin reacţii cu baze, ca de exemplu: fenobarbital sodic etc.

     
Prin formarea de săruri nu creşte întotdeauna hidrosolubilitatea. 
În continuare se va prezenta solubilitatea în ordine descrescătoare a diferitelor săruri ale penicilinei, comparativ cu penicilina: penicilină sodică > penicilină potasică > penicilină calcică > penicilină > procain penicilina > benzatin penicilina [9].
b.2.2. Prin formare de esteri 

     
Esterificarea este utilizată din diverse motive, ca de exemplu: 

· mascarea gustului neplăcut al unor substanţe medicamentoase (palmitat de cloramfenicol);

· pentru a împiedica degradarea substanţei în tractul digestiv (propionat de eritromicină);

· pentru realizarea de structuri retard (esterii hormonilor steroizi);

· pentru creşterea hidrosolubilităţii (hidrocortizon hemisuccinat).

b.2.3. Prin modificarea valenţei

     
Prin modificarea valenţei se poate modifica absorbţia, ca de exemplu:   Fe2+ este mai absorbabil decât Fe3+
c. Gradul de disociere 
     
Gradul de disociere influenţează hidrosolubilitatea substanţei şi depinde de diferenţa dintre pKa-ul substanţei şi de pH-ul de la locul de administrare. Modificarea pH-ului influenţează hidrosolubilitatea substanţelor în următorul mod:

· pentru substanţe medicamentoase sub formă de acizi slabi, substanţele auxiliare bazice cresc hidrosolubilitatea;

· pentru substanţe medicamentoase sub formă de baze slabe, substanţele auxiliare acide cresc hidrosolubilitatea;

     Prin modificarea gradului de disociere, respectiv al coeficientului de partiţie, sunt modificate nu numai hidrosolubilitatea, ci şi transferul substanţelor prin membranele biologice, ca de exemplu:

· creşterea concentraţiei formei ionizate scade concentraţia formei neionizată, care este mai liposolubilă, scăzând astfel transferul prin difuziune simplă;

· scăderea concentraţiei formei ionizate creşte concentraţia formei neionizate;

· pH-urile extreme favorizează disocierea şi dizolvarea, dar defavorizează transferul pasiv.

     Este importantă găsirea unui pH optim pentru realizarea transferului prin membrane biologice.
          d. Mărimea moleculei 

     
Influenţează, de asemenea, modalităţile de transfer prin membrane şi implicit  biodisponibilitatea diferitelor substanţe, deoarece prin porii apoşi  pot traversa odată cu apa  substanţe solubile în apă dependent de raportul dintre mărimea moleculei şi mărimea  porilor membranei respective. 

e. Doza 
Prin creşterea dozei se ating concentraţii plasmatice terapeutice chiar la substanţe medicamentoase care au biodisponibilitate perorală mică, ca de exemplu: neostigmina.
2.3.2. Factori dependenţi de organism

     
Factorii dependenţi de organism pot fi împărţiţi în două grupe:

· factori generali, factori valabili pentru fiecare cale de administrare;
· şi factori specifici pentru o anumită cale de administrare, stare fizio-patologică etc. 
In continuare se vor prezenta principalii factori dependenţi de organism care influenţează biodisponbilitatea, fără a-i încadra strict în una din subgrupele menţionate anterior.
2.3.2.1. Tipul de membrană biologică

     
Din punct de vedere al permeabilităţii avem următoarele tipuri de membrane biologice:

a. Membrane lipidice uşor permeabile pentru medicamente lipofile şi neionizabile:

· pielea;

· mucoasa bucală;

· mucoasa gastrică;

· bariera sânge / lichid cefalorahidian;

· bariera sânge / S.N.C.;

· epiteliul tubular renal.

b.  Membrane lipidice cu pori uşor permeabili pentru medicamente lipofile şi neionizate şi cu permeabilitate mică pentru medicamentele hidrofile şi cu moleculă având greutate moleculară relativă mare:

· mucoasa intestinului subţire;

· mucoasa colonului şi a rectului;

· mucoasa nazală;

· mucoasa oculară;

· mucoasa vezicii urinare;

· bariera sânge / lapte.

c.  Membrane lipidice cu pori mari permeabili pentru medicamente lipofile şi hidrofile cu greutate moleculară mare:

· alveolele pulmonare;

· capilarele din piele şi muşchi;

· placentă;

· bariera lichid cefalorahidian / sânge;

· bariera S.N.C. / sânge;

· bariera sânge / ficat;

· bariera ficat / bilă.

d.  Membrane poroase uşor permeabile pentru substanţe medicamentoase cu masă moleculară relativă foarte mare, chiar până la 50.000 u.a.m. (unităţi atomice de masă): 

· glomerulii renali.
2.3.2.2. pH-ul lichidelor apoase aflate în contact cu membranele absorbante

     
Cantitatea de substanţă absorbită prin difuziune simplă este dependentă de corelaţia între pKa şi pH.  
          pH-ul diferitelor compartimente biologice, separate de membrane permeabile este  prezentat în continuare.

a.  pH-ul lichidelor biologice din diferite segmente ale tractului digestiv:

     -    pH-ul din cavitatea bucală = 6,7 – 7,2;

· pH-ul conţinutului gastric = 1,0 – 3,0;

· pH-ul conţinutului duodenal = 4,8 – 8,2;

· pH-ul conţinutului jejunal = 7,5 – 8,0;

· pH-ul  conţinutului din colon = 7,0 – 7,5;

· pH-ul conţinutului rectal = 5,5 – 7,5.

b.  pH-ul existent în alte regiuni ale organismului căptuşite de mucoase:

· pH-ul conţinutului vaginal = 3,5 – 4,2;

· pH-ul conţinutului uretral = 5,0 – 7,0;

· pH-ul secreţiilor conjunctivale = 7,3 – 8,0;

· pH-ul secreţiilor nazale = 6,0 – 7,5.
2.3.2.3. Variaţii ale pH-ului gastric cu implicaţii asupra biodisponibilităţii

· pH-ul conţinutului gastric variază în funcţie de vârstă, şi anume: la nou-născut pH-ul este neutru, ajungând la un pH acid asemănător adulţilor doar în jurul vârstei de aproximativ trei ani;

· pH-ul gastric la femei gravide creşte cu 40% faţă de normal;

· există stări patologice în care pH-ul nu are valori fiziologice, ca de exemplu: hipoclorhidria,  aclorhidria, hiperclorhidria etc.;

· pH-ul diferă în funcţie de bioritm, ca de exemplu: scade în timpul nopţii (în timpul somnului), rezultând acidoză.
2.3.2.4. Numărul de membrane traversate

     Biodisponibilitatea medicamentelor este dependentă atât de numărul, cât şi de tipul de membrane traversate. Din acest punct de vedere, există  două tipuri de căi, care presupun diferenţe privind tipul şi numărul de membrane traversate, şi anume:

a. Căi naturale
     
La acest nivel, absorbţia se realizează prin traversarea a două tipuri de membrane, şi anume:

· epiteliul mucoasei respective;

· şi endoteliul capilar din ţesutul subepitelial.

b. Căi artificiale
La acest nivel, absorbţia se realizează prin traversarea unui singur 
tip de membrană biologică, şi anume endoteliul capilar. Datorită acestui fapt, biodisponibilitatea formelor farmaceutice administrate parenteral este superioară formelor administrate pe căi naturale, cu două excepţii: administrarea sublinguală şi alveolară.
2.3.2.5. Suprafaţa membranei

     
Există membrane biologice cu suprafaţă foarte mare, prin care absorbţia se realizează în procent ridicat, ca de exemplu:

· mucoasa intestinului subţire, care are aproximativ 100 m2;

· mucoasa epiteliului alveolar,  care are aproximativ 100 m2.

2.3.2.6. Existenţa  membranelor  biologice subţiri

     
Acest tip de membrane favorizează absorbţia, iar ca exemple amintim:

· mucoasa sublinguală;

· epiteliul alveolar.

2.3.2.7. Timpul de contact

     Există locuri de administrare în care timpul de contact cu mucoa-

sa prin care are loc absorbţia este mare, ca de exemplu:

· calea perorală, la nivelul intestinului;

· calea intramusculară;

· calea subcutanată etc.

     Există factori care tind să influenţeze timpul de contact prin reducerea sau prelungirea acestui timp. În continuare se vor prezenta câţiva dintre factorii care intervin în modul amintit anterior în cinetica medicamentului, şi anume:

a. Factori care reduc timpul de contact
· la nivelul căii sublinguale, secreţiile salivare;

· la nivelul mucoasei oculare, secreţia lacrimală;

· la nivelul cavităţii nazale, secreţia nazală etc.;

b. Factori care prelungesc timpul de contact
     
Dintre factorii care prelungesc timpul de contact în cadrul administrării perorale amintim : prezenţa alimentelor în tractul digestiv.
2.3.2.8. Vascularizaţia şi debitul circulator local

     
Există mucoase foarte bine vascularizate, unde absorbţia este ridicată, ca de exemplu:

· mucoasa intestinală (vase limfatice, vase sanguine);

· mucoasa nazală;

· mucoasa sublinguală.
2.3.2.9. Efectul primului pasaj (intestinal, hepatic şi pulmonar)

     Acest efect se manifestă prin metabolizarea substanţei medicamentoase înainte de transferul acesteia în circulaţia sistemică, având ca rezultat scăderea biodisponibilităţii. Este ocolit total primul pasaj, la cele trei niveluri amintite anterior, numai de către medicamentele administrate intraarterial sau intracardiac. 

La administrarea medicamentelor pe alte căi este prezent în mod diferit primul pasaj, şi anume:

· primul pasaj pulmonar este întâlnit la medicamentele administrate: i.v., sublingual, intrarectal inferior, intraosos, intraseroase;

· primul pasaj hepatic şi pulmonar este întâlnit prin administrarea medicamentelor în calea rectală superioară;

· primul pasaj intestinal, hepatic şi pulmonar este prezent la administrarea medicamentelor pe cale perorală.

2.3.2.10. Modul de administrare

     
Este un factor care poate influenţa biodisponibilitatea în funcţie de posologie, şi anume:

· administrarea prin perfuzare (administrare continuă);

· administrarea ritmică;

-    administrare de preparate retard;

· administrarea sistemelor terapeutice;

· utilizarea terapiei la ţintă etc.
2.3.2.11. Factori fiziologici

Aceşti factori pot fi obişnuiţi sau particulari, ca de exemplu factorii prezenţi în: sarcină, alăptare, la copii, la bătrâni sau influenţa bioritmurilor asupra biodisponibilităţii  etc.

În continuare se vor prezenta câţiva factori care pot determina modificarea biodisponibilităţii în cadrul administrării perorale, şi anume:
a. Factori care produc modificări ale funcţiei aparatului digestiv cu repercusiuni asupra biodisponibilităţii
a.1. Variaţii ale pH-ului gastrointestinal

     pH-ul gastric poate varia în funcţie de:

· vârstă: la nou-născut pH-ul este egal cu: 6-8;

· alimentele, cu excepţia celor acide, cresc pH-ul;

· dereglări ale funcţiei secretorii gastrice (hipo sau hiperaciditate);

· administrarea de antiacide care cresc pH-ul gastric.

     
Creşterea pH-ului gastric influenţează biodisponibilitatea, prin variaţii ale absorbţiei, ca de exemplu:

· scade absorbţia gastrică a medicamentelor acide;

· scade absorbţia Fe3+, deoarece în aceste condiţii ionul de fier trivalent nu se mai reduce la ion de fier bivalent, care este uşor absorbabil;

· poate avea loc dizolvarea precoce a preparatelor enterosolubile.

a.2. Variaţii ale debitului sanguin local la nivelul tractului digestiv
     
Debitul sanguin la acest nivel, cu repercusiuni asupra absorbţiei, poate avea diferite surse de variaţie, şi anume:

a.2.1.Vârsta

     
În primele luni de viaţă, tensiunea arterială a nou-născutului este mai mare decât la adult, fapt care are consecinţe asupra debitului sanguin local.

a.2.2. Diferite stări patologice, ca:

· insuficienţa cardiacă, hipertensiunea arterială, hipotensiunea arterială influenţează debitul sanguin local.

a.2.3. Alimentaţia poate influenţa debitul sanguin local, în funcţie de cantitate şi compoziţie.

a.2.4. Poziţia corpului culcat creşte debitul sanguin local.

a.2.5. Medicamentele pot influenţa debitul sanguin local, ca de exemplu: 
· vasodilatatoarele, vasoconstrictoarele etc.


a.3. Variaţii ale vitezei de golire a stomacului

     
Surse de variaţie a vitezei de golire a stomacului pot fi diverse, şi anume:

· fiziologice (vârsta, starea emoţională, poziţia corpului, starea somn / veghe etc.);

· patologice (afecţiuni digestive, hepatice, metabolice  etc.) etc.;

     Scăderea vitezei de golire a stomacului scade absorbţia intestinală. Scăderea vitezei de golire a stomacului este întâlnită în diferite situaţii, ca de exemplu:
-    administrarea de substanţe medicamentoase antipropulsive;
· la nou-născut;

· ingestia de lipide;

· administrarea de medicamente antispastice;

· în ulcer gastric;

· infarct etc.

     
Creşterea vitezei de golire a stomacului este întâlnită în următoarele situaţii:

 - ulcer duodenal, colecistită, administrarea de medicamente propulsive (metoclopramid) etc.

a.4. Variaţii ale motilităţii intestinale

Sursele de variaţii ale motilităţii intestinale pot fi: vârsta, starea patologică, asocierea medicamentelor cu alimentele  etc.

     
Scăderea motilităţii intestinale este întâlnită la: bătrâni, bolnavi cu insuficienţă cardiacă etc.

     
Creşterea motilităţii poate avea loc după administrarea de: laxative, propulsive, medicamente care scad absorbţia sistemică.

a.5. Variaţii ale primului pasaj

     Primul pasaj hepatic este dependent de clearance-ul hepatic, care, la rândul lui, depinde de următorii factori:

· clearance-ul hepatic intrinsec;

· debitul sanguin hepatic;

· fracţiunea de medicament nelegată plasmatic.
    Clearance-ul hepatic creşte proporţional cu creşterea factorilor amintiţi anterior. Clearance-ul hepatic poate varia în funcţie de anumiţi factori: stări patologice, interacţiuni medicamentoase.

Stările patologice care influenţează clearance-ul hepatic sunt:

· ciroza şi hepatita produc scăderea clearance-ul hepatic intrinsec,  crescând astfel  fracţiunea liberă plasmatică;

· insuficienţa cardiacă scade debitul sanguin hepatic, conducând la scăderea clearance-ului hepatic al medicamentelor cu clearance hepatic intrinsec crescut, ca de exemplu: propranolol;

· hipertiroidia creşte metabolismul bazal şi biotransformările hepatice;

· hipotiroidia scade metabolismul bazal şi biotransformările hepatice;

· insuficienţa renală scade legarea plasmatică a medicamentelor.

     
Interacţiunile medicamentoase pot influenţa clearance-ul hepatic intrinsec în următorul mod:

· medicamentele inductoare enzimatice (fenobarbital, fenitoină, carbamazepină, rifampicină) cresc clearance-ul hepatic intrinsec;

· medicamente inhibitoare enzimatice (fenilbutazonă, cimetidină, contraceptive perorale, anticoagulante cumarinice, cloramfenicol) scad clearance-ul hepatic intrinsec şi primul pasaj hepatic.

     
Debitul sanguin hepatic poate fi modificat prin administrare de vasodilatatoare şi vasoconstrictoare. Efectul factorilor care influenţează primul pasaj şi clearance-ul hepatic este important în cazul medicamentelor care au clearance-ul hepatic ridicat şi biodisponibilitate  perorală redusă, ca de exemplu: β-adrenolitice (propranolol), lidocaină, verapamil, antidepresive triciclice (amitriptilină), morfină  etc.
b. Influenţa bioritmului asupra biodisponibilităţii perorale [9]
     În urma cercetărilor, s-au evidenţiat la om variaţii fiziologice legate de bioritm, şi anume:

· activitatea enzimatică la om este maximă la ora 8;

· viteza de golire a stomacului creşte cu peste 50% la ora 8, comparativ cu ora 20 etc.

     Bioritmul influenţează biodisponibilitatea prin influenţa transportului transmembranar, al biotransformărilor şi al efectului primului pasaj.
c. Influenţa sarcinii asupra biodisponibilităţii medicamentelor administrate peroral 

     Starea de graviditate influenţează biodisponibilitatea în următorul mod:

· în timpul sarcinii scade motilitatea gastrointestinală, determinând scăderea vitezei de golire a stomacului cu circa 30-50%;

· scade secreţia acidă cu aproximativ 40%, în trimestrul I.

     Ca rezultat al acestor modificări fiziologice, rezultă următoarele variaţii ale biodisponibilităţii:

· scăderea vitezei de absorbţie, datorită scăderii vitezei de golire a stomacului, duce la scăderea biodisponibilităţii;

· creşte absorbţia gastrică a medicamentelor când scade viteza de golire a stomacului, datorită prelungirii timpului de contact cu medicamentul;

· absorbţia acizilor şi bazelor este realizată în corelaţie cu diferenţa pKa-pH.
2.3.2.12. Factori patologici care influenţează biodisponibilitatea la administrarea perorală

     Diferite îmbolnăviri ale aparatului digestiv pot influenţa procesele farmacocinetice cu repercusiuni asupra biodisponibilităţii, ca de exemplu:

· hipoclorhidria modifică absorbţia în detrimentul substanţelor acide;

· hiperclorhidria modifică absorbţia în detrimentul substanţelor bazice;

· atrofia mucoasei intestinale (vilozităţilor) poate duce la o suferinţă numită malabsorbţie, rezultând o scădere a absorbţiei, respectiv a biodisponibilităţii;

· diverticuloza intestinală poate conduce, de asemenea, la malabsorbţie intestinală, diverticulii fiind nişte cavităţi în care se pot acumula resturi din conţinutul intestinal şi se pot dezvolta diferiţi germeni patogeni;

· diareea scade biodisponibilitatea etc.;
2.3.3 Factori dependenţi de alte condiţii
2.3.3.1. Factori dependenţi de asocierea medicament - medicament
     
Interacţiunile medicament-medicament pot apărea la diferite niveluri (loc de absorbţie, la nivelul etapelor farmacocinetice etc.). Acest tip de interacţiuni pot fi de două feluri:

a. Interacţiuni directe
     Dintre interacţiunile care se încadrează în această grupă, amintim:

· creşterea pH-ului gastric de către antiacide sau de către antiulceroase,  anti  H2  (cimetidină), factori favorizanţi pentru di-

zolvarea preparatelor enterosolubile sau a unor substanţe active;

· administrarea de adsorbanţi cum sunt caolinul, cărbunele, pot adsorbi anumite substanţe medicamentoase;

· interacţiunea dintre ionii bivalenţi, Ca2+, Mg2+, care formează complecşi neabsorbabili cu anumite substanţe medicamentoase, ca de exemplu cu tetraciclina  etc.;

b. Interacţiuni indirecte

Acest tip de interacţiuni apar când se asociază medicamente care acţionează asupra unor funcţii ale aparatului digestiv şi cardiovascular, având repercusiuni asupra: clearance-ului hepatic, fluxului sanguin hepatic, vitezei de golire a stomacului etc. 

     
În continuare se vor prezenta câteva tipuri de interacţiuni indirecte şi modul în care aceste interacţiuni influenţează biodisponibilitatea, ca de exemplu:

· este scăzută viteza de absorbţie intestinală de către medicamente care scad viteza de golire a stomacului, ca de exemplu: antispastice parasimpatolitice, morfinomimetice etc.; 

· este mărită absorbţia intestinală de către medicamentele care cresc viteza de golire a stomacului, ca de exemplu: propulsivele (metoclopramid  etc.);
· biodisponibilitatea este crescută, rezultând chiar uneori efecte adverse datorate supradozării, când se administrează medicamente care scad fluxul sanguin hepatic (propranolol, lidocaină), scăzând astfel clearance-ul hepatic al medicamentelor cu coeficient de extracţie hepatic ridicat, ca de exemplu: morfină, nifedipină, propranolol  etc.; 

· biodisponibilitatea este crescută de către medicamentele care inhibă enzimele microzomiale (cimetidină, cloramfenicol), scăzând astfel clearance-ul hepatic;   

· biodisponibilitatea unor medicamente, ca Warfarina, este scăzută de către medicamentele inductoare enzimatice (fenobarbital, fenitoin, rifampicină), rezultând concentraţii în domeniul subterapeutic.
2.3.3.2. Factori dependenţi de interacţiuni medicament-alimente

     Prezenţa  alimentelor  în  tractul digestiv  influenţează  negativ 
biodisponibilitatea medicamentelor administrate peroral prin următoarele mecanisme:

· interacţiuni de ordin chimic, biofarmaceutic sau farmaceutic;

· prin reducerea contactului substanţelor medicamentoase cu suprafaţa mucoaselor.
     Datorită acestui fapt se recomandă ca medicamentele să fie administrate în intervalele dintre mese, şi anume: începând cu două ore după mâncare şi până la o oră înaintea mesei următoare. 

Fac excepţii de la această regulă câteva categorii de medicamente:

· medicamente iritante pentru mucoasă, care se administrează după mâncare (săruri de Fe, de K, indometacin etc.);

· medicamente cu indicaţii speciale, cum sunt: anorexigenele, care se administrează cu 30 de minute înaintea mesei;

· medicamentele antiacide, care se administrează la 30-60 minute după mâncare.

Interacţiunile dintre alimente şi medicamente pot fi de asemenea:

· directe;

· indirecte.
a. Interacţiuni medicamente-alimente directe

     Acest tip de interacţiuni poate avea la bază diferite mecanisme, ca de exemplu: 

· mecanisme fizico-chimice (absorbţie) cu eliminarea digestivă a medicamentelor, interacţiuni exercitate de absorbantele acidităţii gastrice;

· complexarea ionului de Ca din produsele lactate cu tetraciclina, rezultând complecşi neabsorbabili;

· modificarea pH-ului prin administrarea concomitentă a medicamentelor cu băuturi acidulate;
          b. Interacţiuni indirecte medicament-alimente
     Acest tip de interacţiuni poate avea diferite mecanisme, ca de exemplu: 

· modificarea funcţiilor motorii şi secretorii ale aparatului digestiv;

· modificarea activităţii enzimatice prin inducţie sau inhibiţie enzimatică.

     În continuare vom da exemple de alimente care acţionează în modul prezentat anterior:

· băuturile alcoolice stimulează enzimele, conducând la creşterea biotransformării unor medicamente, cum sunt: hipoglicemiantele perorale, anticoagulantele cumarinice  etc.;

· lichidele bogate în proteine cresc viteza circulaţiei sanguine locale, crescând absorbţia prin mecanism pasiv;
· glucoza scade circulaţia sanguină din teritoriu, scăzând absorbţia prin mecanism pasiv.
C A P I T O L U L   III 
FARMACOCINETICA GENERALĂ
3.1. Generalităţi

Farmacocinetica studiază traseul parcurs de medicament în organism de la ingerare până la eliminare, evaluând diferite aspecte calitative şi cantitative  legate de farmacon în funcţie de doza administra- tă şi de calea de administrare utilizată. 
Etapele farmacocinetice se derulează, în cea mai mare parte a timpului, simultan. Diferite aspecte legate de viteza fiecărei etape şi profilul farmacocinetic sunt specifice fiecărei substanţe medicamentoase. 

Etapele farmacocinetice au fost prezentate deja în capitolul anterior şi sunt următoarele:

a. Absorbţia 

Este procesul prin care are loc transferul substanţei medicamen- toase din mediul extern  în mediul intern al organismului, şi în special în spaţiul intravascular.
b. Distribuţia 

Este procesul prin care are loc transferul substanţei medicamentoase din compartimentul central în alte compartimente hidrice.
c. Metabolizarea (biotransformarea) 

Este procesul prin care  substanţele medicamentoase care traversează membranele biologice pe principiul lipofiliei sunt transformate în produşi cu hidrofilie mai ridicată şi în modul acesta  este facilitată eliminarea lor din organism.
d. Eliminarea  
Este procesul prin care substanţele medicamentoase sau metaboliţii rezultaţi în urma biotransformărilor sunt îndepărtate  din organism.
3.2. Procesele de bază privind cinetica medicamentelor în organism
În  cinetica  medicamentului  sunt implicate câteva procese de im-

portanţă deosebită, şi anume:

    - transferul prin membrane;

    - legarea de proteinele plasmatice;

    - metabolizarea medicamentelor.

3.2.1. Transferul substanţelor medicamentoase prin membranele biologice
Organismul uman este format din mai multe compartimente biologice separate de membrane semipermeabile. Aceste compartimente pot fi de dimensiuni mari, ca de exemplu: aparate, sisteme, organe etc. sau de dimensiuni mici, cum sunt: celula, nucleul, organitele celulare etc. 

Membranele biologice care separă diferitele compartimente pot  diferi structural, în funcţie de rolul fiziologic îndeplinit. Unele membrane biologice, cum este de exemplu: pielea, au o permeabilitate scăzută, rolul principal al acesteia fiind protecţia organismului faţă de mediul înconjurător. Alte membrane au o permeabilitate ridicată, ca de exemplu epiteliul tractului digestiv, care este specializat în absorbţie. 

Traversarea membranelor biologice este un proces întâlnit atât la absorbţie, distribuţie, cât şi la eliminare, fiind unul dintre procesele importante ale farmacocineticii. Traversarea membranelor biologice depinde de structura chimică a substanţei medicamentoase, fiecare substanţă având un profil farmacocinetic propriu.

Membranele biologice au o grosime de 80-100 Angstromi. Pe lângă separarea diferitelor compartimente hidrice, ele controlează schimburile de substanţă dintre compartimente.

Singer şi Nicolson au propus în anul 1972 pentru membrane o structură de mozaic, formată din straturi bimoleculare  cu proprietăţi fluide. 

În compoziţia membranelor intră glicoproteine, lipoproteine, precum şi diferite grupări ionice sau polare întâlnite pe suprafeţele acestora. 

În urma unor interacţiuni ale diferitelor substanţe endogene sau exogene cu receptorii aflaţi pe membranele biologice, acestea pot suferi schimbări, prin modificări ale orientării spaţiale a compuşilor rezultaţi şi, ca urmare, deschizându-se canale sau pori a căror dimensiune este de  până la 8 A(  la nivelul  membranelor celulare şi de până la 60-80 de A( la nivelul capilarelor. 

În afară de deschiderea unor canale ionice, efectul interacţiunii mediator - receptor poate consta în mobilizarea unor enzime care au rolul de a mobiliza anumiţi mesageri secunzi. Potenţialul necesar transferului prin membrane este dependent de diferiţi factori, care vor fi prezentaţi în continuare.

Traversarea membranelor biologice de către substanţele medicamentoase depinde de următorii factori:

a. Factori dependenţi de membrane biologice, şi anume:

        - conţinut lipidic;
        - existenţa unor sisteme de transport specializat;
        - polarizarea membranei;

        - prezenţa porilor;

        - starea fizic-patologică a membranei.
        b. Factori dependenţi de substanţa medicamentoasă:
        - masa moleculară;

        - structura chimică;

        - constanta de ionizare(pKa);

        - doza;

        - lipo- sau hidrosolubilitatea substanţei medicamentoase etc.

c. Factori care  depind de mediul existent la cele două suprafeţe ale membranelor biologice:

        - pH-ul;

        - legarea de proteine;

        - vascularizaţie;

        - debit sanguin etc.
Substanţele medicamentoase pot traversa membranele biologice prin două modalităţi, şi anume:

        - transfer pasiv;

        - transfer specializat.
3.2.1.1. Modalităţi de transfer pasiv al substanţelor medicamen-toase la nivelul membranelor biologice

La acest nivel se cunosc următoarele modalităţi de transfer pasiv:

        - difuziunea simplă;

        - şi filtrarea.
a. Difuziunea simplă
Este o modalitate de transfer care nu presupune consum energetic şi se bazează pe diferenţa de concentraţie a substanţei la nivelul celor două feţe ale membranei, difuziunea având loc în sensul gradientului de concentraţie. Acest transfer este dependent de mai mulţi factori, şi anume:
    - dimensiunea moleculelor (moleculele mai mici difuzează mai rapid);

    - liposolubilitatea substanţei. Substanţele difuzează cu atât mai uşor cu cât coeficientul de partiţie este în favoarea lipofiliei. Peste un anumit grad de solubilitate, substanţa rămâne absorbită la nivelul membranelor biologice;
    - gradul de ionizare, care este dependent de polaritatea moleculei.
      Membranele biologice sunt uşor traversate de moleculele neionizate, dar nu pot fi traversate prin difuziune simplă de către moleculele ionizate  şi de către substanţele legate de proteinele plasmatice.

      Majoritatea medicamentelor utilizate în terapie sunt electroliţi slabi (acizi slabi şi baze slabe), soluţiile apoase conţinând amestecul de molecule neionizate şi ionizate într-un anumit echilibru.

AH = A- + H+
AH = molecule neionizate;

A- = molecule ionizate;

      Posibilitatea traversării membranelor biologice de către substanţele medicamentoase este dependentă de pKa (care este propriu fiecărei substanţe) şi de pH-ul existent la locul absorbţiei. Cu ajutorul ecuaţiei HENDERSON - HASSELBACH se poate calcula procentul formei ionizate în funcţie de pH, ca de exemplu:
a1. Pentru substanţe sub formă de acizi slabi:                           

[AH]=concentraţia molară a formei neionizate;

[A-]=    concentraţia molară a formei ionizate;

[A-]/[AH]=10(pH-pKa)

A2. Pentru substanţe sub formă de baze slabe: 

[BH+]/[B] = 10(pKa-pH)
[BH+] = concentraţia molară a formei ionizate;

[B] = concentraţia molară a formei ionizate.

Când pKa=pH, cele două forme ionizată şi neionizată sunt în concentraţii egală  de 50%.

Din cele afirmate rezultă, că pentru substanţele medicamentoase acide, un pH alcalin creşte procentul formei ionizate, iar pentru substanţele medicamentoase bazice un pH acid creşte procentul formei ionizate.

Ca urmare a acestui fapt, transferul substanţelor medicamentoase prin membranele biologice este dependentă de pH-ul lichidului biologic în care s-a dizolvat substanţa respectivă. Din stomac, unde pH-ul = 1-2, se absorb bine substanţele medicamentoase acide, pe când bazele slabe sunt ionizate în procent foarte mare şi neabsorbabile din stomac. 

Din intestinul subţire, unde pH-ul este de la slab acid în prima porţiune a duodenului până la slab alcalin în continuarea intestinului subţire, se absorb bine substanţele medicamentoase bazice, pe când acizi slabi sunt ionizaţi  în procent foarte mare şi neabsorbabili din această porţiune a tractului digestiv. 
b. Filtrarea
Este o modalitate de transfer care nu presupune cost energetic şi este valabilă pentru moleculele mici (molecule care au diametrul mai mic decât 8A() hidrosolubile, care traversează membranele biologice la nivelul porilor apoşi sub formă de soluţie apoasă, transferul realizându-se datorită diferenţelor de presiune osmotică de la cele două feţe ale membranelor biologice. Moleculele hidrosolubile cu dimensiuni mai mari pot traversa membranele biologice la nivelul capilarelor, unde diametrul porilor este de 60-80 A(.
3.2.1.2. Modalităţi de transfer specializat 

La multe substanţe medicamentoase, transferul prin membrane nu se poate realiza în modul prezentat anterior. Pentru  astfel de substanţe este nevoie de mecanisme specifice de transport, care sunt reprezentate de substanţe cu anumite structuri chimice care interacţionează cu substanţele medicamentoase, după care traversează membrana biologică odată cu substanţa transportoare, facilitând în modul acesta penetrarea prin membrane. Prin transport activ pot fi transportate transmembranar şi substanţe ionice.
În continuare se vor prezenta principalele modalităţi de transfer specializat transmembranar:
a. Difuziunea activă (Transportul activ)
Este transfer realizat  împotriva gradientului de concentraţie care 
presupune cost energetic şi existenţa unui transportor specific. Acest transportor leagă medicamentul la una din feţele membranelor biologice, formând complexul substanţă medicamentoasă –receptor, formă sub care traversează membrana şi eliberează substanţa pe partea opusă a membranei. Proteina transportoare se caracterizează printr-un maxim de transport în unitatea de timp, maxim dependent de saturarea situsurilor de legare a substanţei medicamentoase pe transportor. Substanţele asemănătoare din punct de vedere structural intră în competiţie pentru sediile de legare. În continuare se vor prezenta câteva modalităţi de transfer activ, şi anume:

· pompa calcică, reprezentată de ATP-aza calcică, care realizează extruzia calciului din spaţiul intracelular în spaţiul extracelular;
· pompa natrică, care transportă ionii de Na+ în afara celulei prin schimb cu ionii de potasiu, energia necesară procesului fiind produsă de molecula de ATP;
· iodul este distribuit neuniform cu predilecţie în tiroidă;
· aminoacizii şi unele monozaharide (glucoza) traversează bariera hematocefalică prin transport activ;
· transferul unor acizi slabi sau baze slabe din spaţiul intravascular prin filtrarea glomerulară în urina primară;
· eliminarea pe cale biliară a unor substanţe medicamentoase sau metaboliţi.
b. Difuziunea facilitată
Este o modalitate de transfer care se realizează în sensul gradientului de concentraţie, nu presupune cost energetic, dar care necesită existenţa unui transportor specializat. Şi la această modalitate de transfer există  concurenţă pentru un anumit situs de legare.
c. Pinocitoza
Este o modalitate de transfer care constă în înglobarea unor substanţe lichide sub formă de picături învelite de membrane rezultând  vezicule, formă sub care substanţele  sunt transferate  intracelular sau transmembranar, apoi are loc spargerea membranelor, iar conţinutul veziculelor este eliberat în citoplasmă. În acest mod sunt transferate prin membrane în diferite compartimente hidrice vitaminele liposolubile (A, D, E, F, K  etc.).
d. Fagocitoza
Procesul de transfer este asemănător pinocitozei, cu diferenţa că în vezicule sunt înglobate substanţe semisolide sau solide.
e. Transportul prin ioni pereche
Prin această modalitate, membranele biologice pot fi traversate de substanţe puternic ionizate. Substanţele ionizate formează complecşi cu anumiţi compuşi endogeni (ex. mucina), în acest mod fiind facilitat transferul prin membrane.

3.2.1.3. Modalităţile de transfer prin membranele biologice existente la nivelul diferitelor căi de absorbţie

Unele substanţe medicamentoase pot fi transferate în mediul intern al organismului în mai multe moduri, ca de exemplu: antibioticele β-lactamice pot traversa membranele biologice  atât prin transfer pasiv, cât şi prin transfer specializat.

În continuare vor fi prezentate modalităţile de transfer existente la nivelul anumitor membrane semipermeabile sau organe, ca de exemplu:

    - din cavitatea bucală substanţele sunt transferate în mediul intern al organismului prin difuziune pasivă şi filtrare;

    - din stomac substanţele sunt transferate în mediul intern al organismului prin difuziune pasivă;

    - din intestinul subţire substanţele sunt transferate în mediul intern al organismului prin toate modalităţile de transport;

    - din intestinul gros şi rect substanţele sunt transferate în mediul intern al organismului prin difuziune pasivă, filtrare şi pinocitoză; 

    - prin tegumente substanţele sunt transferate în mediul intern al organismului prin difuziune şi filtrare.
3.2.2. Legarea substanţelor medicamentoase de proteinele plasmatice

Un procent foarte mare de substanţe medicamentoase se găsesc în
spaţiul intravascular sub două forme şi anume:

     - molecule libere;

     - şi molecule legate de proteinele plasmatice.

Proteinele plasmatice pot lega atât substanţe medicamentoase, cât şi anumiţi compuşi endogeni sau compuşi proveniţi din alimente.

Principalele proteine plasmatice sunt:

     - albuminele care reprezintă aproximativ 50% din totalul proteinelor serice; 

     - alfa 1 acid glicoproteina;

     - lipoproteinele etc.

Albuminele plasmatice au mai multe situsuri de legare, existând situsuri pentru acizi graşi, bilirubină, dar şi pentru substanţe medicamentoase cu caracter acid şi puternic ionizate la pH-ul plasmatic de 7,4. Legarea substanţelor medicamentoase de albumină se realizează prin legături ionice. Substanţele medicamentoase cu caracter bazic şi cele neionizate au mai multe situsuri de legare, dar fixarea acestora pe proteinele plasmatice se realizează prin legături mai slabe, ca de exemplu: legături wan der Waals, legături de hidrogen  etc.   
 
Alfa 1 acid glicoproteina leagă predominant medicamentele cu caracter bazic.

Formarea complexului substanţă medicamentoasă-proteină plasmatică este un proces reversibil:
SM + P = SM-P 
SM = substanţa medicamentoasă;

P = proteina plasmatică;

SM-P = complexul format în urma interacţiunii substanţei medicamentoase cu proteina plasmatică.
          În această reacţie întervin două constante ale vitezei de reacţie şi anume:
K1=constanta de asociere;

K2=constanta de disociere.

Reacţia prezentată anterior este reversibilă, existând un echilibru între substanţa medicamentoasă liberă şi cea legată plasmatic. În general, legarea de proteinele plasmatice se realizează prin legături polare, dar există cazuri mai rare, când substanţa medicamentoasă se leagă covalent.
          Legătura din complexul format, rezultată în urma interacţiunii substanţei medicamentoase cu proteina plasmatică, se caracterizează prin:

     - afinitate;

     - şi procent de fixare.

Afinitatea este exprimată prin constanta Ka, care este egală cu raportul dintre constanta de asociere(K1) şi constanta de disociere (K2)

Ka=K1/K2

Substanţele medicamentoase legate de proteinele plasmatice sunt inactive biologic, deoarece fracţiunea legată plasmatic nu poate traversa membranele biologice semipermeabile.

Schimbări ale procentului de legare pot interveni în următoarele situaţii:

    - afecţiuni hepatice sau renale, când procentul concentraţiei plasmatice al substanţei medicamentoase libere creşte;
    -   la administrarea simultană a mai multor medicamente care concură pentru acelaşi situs de legare, având loc interacţiuni de deplasare, acest fenomen fiind  prezent la medicamente acide intens ionizate în sânge, ca de exemplu: fenilbutazonă, anticoagulante cumarinice, antidiabetice  etc. Medicamentele  slab acide pot intra în competiţie cu compuşi endogeni cu structură similară etc. 

Sulfamidele, fenilbutazona etc., pot deplasa bilirubina de pe proteinele serice, crescând în modul acesta bilirubina liberă cu efect neurotoxic la nou-născut. Cunoaşterea procentului de legare serică este importantă în terapie, deoarece în anumite situaţii procentul formei libere poate creşte mult, rezultând reacţii adverse intense.
3.3. Etape farmacocinetice

Cu excepţia administrării intravenoase sau intraarteriale, când substanţa medicamentoasă este introdusă direct în spaţiul intravascular, la utilizarea altor căi de administrare  se pune şi  problema absorbţiei.

Etapele ADME, parcurse de substanţele medicamentoase (exceptând formele administrate intravenos, unde lipseşte absorbţia), se succed şi se suprapun parţial în mod specific fiecărei substanţe medicamentoase, deoarece fiecare farmacon are un profil farmacocinetic propriu. Medicamentele se administrează într-un procent mare peroral, absorbţia realizându-se la diferite niveluri ale tractului digestiv.

Prin administrarea perorală, absorbţia are loc predominant la nivelul intestinului  subţire, care are o suprafaţă totală  de  absorbţie  de
aproximativ 100 m2.

După absorbţie, substanţa este preluată de circulaţia portală, ajungând la nivelul ficatului, unde poate suferi o metabolizare puternică (primul pasaj hepatic), iar cantitatea de substanţă neextrasă ajungând în diferite compartimente ale organismului după trecerea de pasajul pulmonar. Fracţiunea de substanţă extrasă cu ocazia celor trei pasaje este dependentă de proprietăţile fizico - chimice ale acesteia.       Medicamentele cu liposolubilitate ridicată şi cele cu dimensiuni mici traversează  uşor diferitele membrane biologice, indiferent de calea de administrare. 

Eliminarea substanţelor medicamentoase hidrosolubile şi a metaboliţilor se realizează predominant renal.
3.3.1. Absorbţia

3.3.1.1. Definiţie

Prin absorbţie se înţelege fenomenul de transfer al substanţelor medicamentoase din mediul extern în mediul intern al organismului (în care un rol deosebit îl are diseminarea sanguină), utilizând căi naturale sau căi artificiale.

3.3.1.2. Factorii care influenţează absorbţia medicamentelor

Procesul absorbţiei este influenţat de diverşi factori, şi anume:

a. Factori care depind de medicament, şi anume:

- structura chimică a substanţei medicamentoase (acizi,baze etc.);

- proprietăţile fizico-chimice ale substanţei (pKa-ul etc.);

- coeficientul de partiţie;

- gradul de dispersie;

- forma  polimorfă, alotopia;
- concentraţia;

- forma farmaceutică;

b. Factori  care depind de organism:

- calea de administrare;

- suprafaţa de absorbţie;

- factori fiziologici (circulaţia sanguină, pH etc.);

- factori fiziopatologici (inflamaţii etc.);

- timpul de contact.
3.3.1.3. Căi de administrare a medicamentelor

Substanţele medicamentoase pot fi transferate în mediul intern al organismului utilizând diferite căi de administrare.

Aceste căi pot fi împărţite în două mari categorii, şi anume:

- căi naturale;

- şi căi artificiale.
Alegerea căilor de administrare depinde de mai mulţi factori, şi anume:

- locul acţiunii;

- starea clinică a bolnavului (în stare de conştienţă sau nu, alte aspecte etc.);

- viteza de instalare a efectului;

- şi alte aspecte legate de proprietăţile fizico-chimice ale substanţelor medicamentoase.

3.3.1.4. Modalităţi de absorbţie a substanţelor  medicamentoase administrate pe diferite căi

A. Căi naturale

A.1 .Absorbţia pe cale bucală (sublinguală)

Mucoasa sublinguală este puternic vascularizată, factor care influenţează pozitiv absorbţia, însă suprafaţa de absorbţie este mică, de aproximativ 0,02 m2, şi timpul de contact cu medicamentele este relativ scurt, factor care influenţează negativ absorbţia.

Substanţele medicamentoase absorbite la acest nivel sunt transferate în vena cavă superioară, apoi în inimă, ajungând în continuare  în mica şi respectiv marea circulaţie, evitând în acest mod  primul pasaj intestinal şi hepatic cât şi alte posibile degradări ale substanţelor medicamentoase în tractul digestiv. Avantajele acestei administrări sunt: o absorbţie ridicată a substanţelor medicamentoase, cât şi o instalare mai rapidă a efectului farmacodinamic.

În general, pe această cale se absorb bine substanţele puternic liposolubile şi active în doze mici, ca de exemplu: nitroglicerina, izoprenalina, hormonii estrogeni  etc.

La acest nivel au loc următoarele modalităţi de transfer, şi anume: difuziunea şi filtrarea.

A.2. Administrarea pe cale perorală

Această  cale  este  cea  mai  utilizată,  având printre altele şi avan-

tajul autoadministrării.

Absorbţia medicamentelor administrate în acest mod este realizată la mai multe niveluri, şi anume în:

· stomac;

· intestinul subţire;

· şi rect.

Absorbţia substanţelor medicamentoase la aceste niveluri este dependentă de mai mulţi factori, ca de exemplu:

· factori fiziologici cu caracter general (pH, sisteme enzimatice, motilitate, circulaţie sanguină  etc.);

· factori fiziologici particulari (vârstă, graviditate etc.);

· factori patologici (hipo- sau hiperaciditate, tulburări de motilitate etc.);

· asocieri medicamentoase;

· formă farmaceutică;

· particularităţi farmaceutice ale substanţei;

· momentul administrării (înainte de mâncare, după mâncare, dimineaţa, seara  etc.) etc;.

În continuare se vor prezenta modalităţile de absorbţie a substanţelor medicamentoase la aceste niveluri.
a. Absorbţia substanţelor medicamentoase din stomac
Suprafaţa de absorbţie la acest nivel este de aproximativ             0,5- 1 m2, iar pH-ul gastric este de 1-2 unităţi pH. 
Conform celor afirmate, din stomac se absorb bine:

· substanţe medicamentoase acide care sunt slab ionizate la acest nivel al tractului digestiv (ex. compuşi barbiturici);

· substanţe cu grad de liposolubilitate mare etc.

Anumiţi factori pot modifica absorbţia, şi anume:

· prezenţa alimentelor în stomac;

· administrarea de antiacide;

· administrarea de alcalinizante etc.

În mediul gastric sunt inactivate unele substanţe medicamentoase sensibile la pH acid, ca de exemplu: benzilpenicilina, insulina etc.

La acest nivel există următoarea modalitate de transfer: difuziunea pasivă.
b. Absorbţia din intestin
Intestinul subţire este principalul loc de absorbţie a  medicamentelor din tractul digestiv, având o suprafaţă de aproximativ 100 m2. pH-ul la acest nivel este slab acid sau alcalin, variind în următoarele limite:

· pH=4,8-7 în duoden;

· şi 7,5-8 în jejun şi ileon.

Absorbţia la acest nivel este influenţată de diverşi factori, ca de exemplu:

· produsul administrat (forma farmaceutică, coeficientul de partiţie al substanţei medicamentoase, excipienţi utilizaţi etc.);

· factori anatomici, ca prezenţa vilozităţilor (între 20-40/cm2);

· factori fiziologici (pH, motilitate, săruri biliare etc.);

· circulaţia sanguină locală;

· prezenţa alimentelor;

· particularităţi farmacocinetice ale substanţei medicamentoase;

· prezenţa unor sisteme solubilizante (transport activ) etc.

În general, la nivelul intestinului subţire se absorb bine următoarele categorii de substanţe medicamentoase:

· substanţe medicamentoase sub formă de baze slabe, ca de exemplu: efedrina, atropina  etc.;

· substanţe medicamentoase sub formă de acizi slabi nedisociate şi având suficientă liposolubilitate.

· substanţe cu structuri diverse, asemănătoare unor compuşi alimentari, ca de exemplu: aminoacizi, vitamine, baze purinice,  baze pirimidinice, care se absorb prin diferite modalităţi de transfer specializat;

· ioni monovalenţi;

· ioni bivalenţi (în proporţie mai mică decât ionii monovalenţi);

La acest nivel se absorb în proporţie redusă :substanţe puternic disociate, cum sunt compuşi cuaternari de amoniu (neostigmina), butilscopolamina, curarizantele etc. De asemenea, se absorb în cantităţi mici şi substanţe neutre, cu liposolubilitate redusă, ca de exemplu: ftalilsulfatiazolul  etc.

La nivelul intestinului subţire au loc toate modalităţile de transfer.

A.3. Administrarea medicamentelor pe cale rectală

Lichidele biologice din această cavitate au un pH de aproximativ 7,8. Calea rectală este utilizată atât pentru tratamente topice (antihemoroidale, laxative etc.), cât şi pentru tratamente sistemice. 

Formele farmaceutice administrate la acest nivel sunt: supozitoare, clisme etc.

Din rect se absorb bine substanţe medicamentoase slab acide şi slab bazice, cu liposolubilitate bună, care trec în procent de aproximativ 80% prin venele hemoroidale inferioare şi mijlocii în vena cavă inferioară, evitând în acest mod  primul pasaj hepatic. Dozele de substanţe medicamentoase pentru administrarea pe cale rectală sunt aproximativ aceleaşi ca şi la administrarea pe cale perorală.

La nivelul rectului au loc următoarele modalităţi de absorbţie: difuziunea, filtrarea şi pinocitoza.

Calea rectală este utilizată pentru tratamente sistemice în următoarele situaţii:

·  când substanţele medicamentoase administrate sunt puternic corosive pentru mucoasa gastrică;

·  în caz de suferinţe gastrice evidente;

·  pentru substanţe medicamentoase inactivate digestiv (polipeptide);

·  când calea perorală nu este utilizabilă etc.

Pentru tratamente sistemice se administrează rectal diferite categorii de medicamente, ca de exemplu: antiinflamatoare nesteriodiene (AINS), antipiretice, analgezice, aminofilina  etc.

Dezavantajul administrării pe cale rectală este o absorbţie incompletă a substanţelor medicamentoase.

A.4. Administrarea medicamentelor prin inhalaţie

Administrarea medicamentelor prin această modalitate are ca scop atât tratamente topice ale unor afecţiuni ale aparatului respirator, cât şi diferite tratamente sistemice. Administrarea la acest nivel are avantajul că mucoasa aparatului respirator este puternic vascularizată, factor esenţial mai ales pentru tratamente sistemice. Prin inhalaţie se pot administra diferite forme, ca de exemplu: soluţii apoase, soluţii uleioase, aerosoli  etc.

Pulmonar se absorb bine substanţe gazoase, volatile, dar şi alte substanţe cu solubilitate bună şi dimensiuni mici ale moleculelor. Mucoasa alveolară este subţire şi are o suprafaţă totală de aproximativ 100 m2, factori care favorizează transferul rapid al substanţelor medicamentoase în spaţiul intravascular. Sub formă de aerosoli inhalatori se administrează diferite substanţe, ca de exemplu: antibiotice, anestezice generale, bronhodilatatoare, mucolitice  etc. 

Pentru tratamente sistemice este important ca aerosolii să ajungă în alveolele pulmonare, iar pentru atingerea acestui deziderat este important ca aerosolii să aibă o anumită dimensiune. 

În continuare se va prezenta modul în care penetrează aerosolii în diferite segmente ale tractului respirator în funcţie de dimensiunea fazei interne:

- particulele cu diametrul mai mare de 30 μm se reţin în trahee;

- particulele cu diametrul între 20 şi 30 μm ajung în bronhii;

- particulele cu diametrul între 10 şi 20 μm ajung în bronhiole;

- particulele cu diametrul între 5 şi 10 μm ajung în canale alveolare;

- particulele cu diametrul între 1 şi 5 μm ajung în alveole pulmonare;

- particulele cu diametrul mai mic de 1 μm sunt expirate.
A.5. Administrarea topică pe mucoase şi piele

Prin administrarea pe epitelii se urmăresc, în special, efecte locale. Totuşi, în anumite situaţii, folosind un excipient adecvat, se pot obţine şi efecte sistemice. La acest nivel se administrează diferite forme farmaceutice, ca de exemplu: unguente, soluţii apoase, soluţii uleioase, soluţii hidroalcoolice, aerosoli, emplastre etc. Diferenţa între piele şi mucoase este absenţa stratului cornos la mucoase, strat care funcţionează ca o barieră pentru penetrarea diferitelor substanţe. Prin piele se absorb mai bine substanţe cu liposolubilitate ridicată care, în funcţie de  cantitatea administrată şi zona tratată, pot da efecte sistemice. Prin aplicare pe epitelii, urmărind efect sistemic, se pot administra următoarele categorii de substanţe medicamentoase:
- antiinflamatoare nesteroidiene;

- hormoni estrogeni;

- nitriţi etc.

      Prin fricţionarea puternică a pielii se poate mării absorbţia datorită provocării unei vasodilataţii şi mărirea în acest mod a debitului sanguin local. Pentru substanţele hidrosolubile, absorbţia sistemică este mică, transferul acestora în mediul intern fiind realizată prin intermediul porilor pielii (glande sebacee, glande sudoripare etc.), un rol important în această direcţie având gradul de fricţionare a pielii.

Prin administrarea medicamentelor pe mucoase (conjunctivală, faringiană, vaginală etc.) se urmăreşte, în general, un efect topic, iar formele administrate sunt asemănătoare celor administrate pe piele. Sunt situaţii când  prin administrarea pe mucoase se poate urmări un efect sistemic, ca de exemplu: hormonul antidiuretic administrat  pe  mucoasa nazală etc.

Administrarea pe piele trebuie făcută cu multă prudenţă, mai ales atunci când epiteliile sunt lezate, obţinându-se în acest mod efecte sistemice nedorite sau diferite reacţii adverse.
B. Căi artificiale (administrarea parenterală)
Căile parenterale sunt căi prin care se lezează ţesutul, dar au faţă de căile naturale următoarele avantaje:

- biodisponibilitate superioară;

- sunt utilizabile în cazuri de urgenţe;

- se pot folosi când calea perorală este neutilizabilă (intervenţii chirurgicale, bolnavi în comă etc.);

Pe lângă avantajele menţionate, administrarea parenterală are şi câteva dezavantaje, şi anume:

- administrarea necesită personal calificat;

- formele parenterale trebuie preparate în condiţii speciale;

- preparatele parenterale trebuie să îndeplinească anumite condiţii
pentru a fi administrate în mediul intern, şi anume: izotonie, izohidrie, sterilitate, lipsa pirogenelor  etc.

Căile parenterale pot fi împărţite în două grupe:

- căi intravasculare;

- şi căi extravasculare.

B.1. Căile intravasculare
a. Calea intravenoasă
Este calea prin care întreaga cantitate de substanţă medicamentoasă administrată ajunge direct în circulaţia sanguină, eliminându-se prima etapă farmacocinetică, şi anume absorbţia. Această cale este utilizată când este nevoie de efect prompt şi de atingerea rapidă a unor concentraţii sanguine ridicate. Formele farmaceutice administrate intravenos sunt soluţiile injectabile şi soluţiile perfuzabile sub formă de soluţii apoase sau emulsii U/A.
Nu se pot administra intravenos: emulsii A/U, suspensii, soluţii uleioase, substanţe care aglutinează sau hemolizează hematiile sau care precipită proteinele plasmatice, deoarece se pot produce embolii sau alte accidente cu risc vital. O altă cerinţă legată de administrarea intravenoasă este că administrarea trebuie făcută lent.

Formele farmaceutice parenterale trebuie să îndeplinească următoarele condiţii: să fie sterile, apirogene, să aibă un pH cât mai apropiat de neutralitate şi izotone atunci când sunt condiţionate în cantităţi mai mari decât 5 ml. Toate aceste exigenţe sunt mai mari la perfuzii datorită volumului mare administrat la această formă.

Din spaţiul intravascular, substanţa este dirijată în două direcţii:

- alte compartimente hidrice;

- sau este eliminată.

Modul în care descreşte concentraţia sanguină de substanţă medicamentoasă după administrarea intravenoasă este dat de următoarea ecuaţie:

C=C0 x e-Ket

C0=D0/Vd.

C0 = concentraţia sanguină a substanţei medicamentoase imediat după administrare;

D0 = doza administrată;

Vd = volumul de distribuţie;

e = baza logaritmului natural;

t = timpul;

Ke = constanta de eliminare.

b. Calea intraarterială

      Această cale este utilizată foarte rar, şi anume  în explorări funcţio-nale, ca de exemplu: diagnosticul radiologic al sistemului arterial. Calea intraarterială este o cale de referinţă absolută, deoarece pentru substanţele medicamentoase administrate în acest mod este eliminat atât primul pasaj hepatic, cât şi primul pasaj pulmonar. Administrarea intra-arterială prezintă şi riscuri, cum ar fi tromboza, spasmul arterial etc.
B.2. Căi extravasculare
a. Calea subcutanată

Subcutanat se pot administra soluţii sterile, izotone cu un pH cuprins între 5-8. Absorbţia substanţelor medicamentoase administrate în acest mod este dependentă de vascularizaţia zonei respective. 
Moleculele de substanţă cu masă moleculară relativă mai mică de 3.000 u.a.m. se absorb prin capilarele sanguine, iar cele cu greutate moleculară mai mare, chiar peste 20.000 u.a.m., se absorb prin vasele limfatice. Pentru a mări viteza de absorbţie şi difuziunea, un rol deosebit îl are hialuronidaza, o enzimă care lizează substanţa fundamentală din ţesutul conjunctiv.

Cantitatea de soluţie medicamentoasă administrată subcutanat este mică, şi anume 1-2 ml.

b. Calea intramusculară
Această cale permite administrarea unor cantităţi mai mari de soluţii medicamentoase, şi anume 5-10 ml. Absorbţia este mai rapidă, deoarece muşchiul este mai puternic vascularizat.

Intramuscular se pot administra diferite forme farmaceutice, ca de exemplu:

- soluţii apoase;

- soluţii uleioase;

- emulsii;

- suspensii etc.
Administrarea de soluţii uleioase sau suspensii este preferată  când se urmăreşte obţinerea unui efect retard, substanţa medica- mentoasă  dizolvându-se  treptat  (lent)  în lichidul  interstiţial, de
unde este vehiculată în sânge.
   c.  Căile intraseroase 

          Administrarea medicamentelor pe aceste căi cuprinde: administrarea intraarticulară, intrapleurală, intrapericardică, intraarti- culară etc. În continuare se va prezenta în mod succint administrarea pe următoarele căi intraseroase: 
          c.1. Calea intraperitoneală
Această cale se utilizează în diferite situaţii, şi anume: dializa peritoneală, administrarea de citotoxice în caz de tumori abdominale etc.
c.2. Calea intraarticulară
Membrana sinovială are absorbţie redusă, fapt pentru care, în anumite situaţii, se impune administrarea unor medicamente intraarticular şi cu efect predominant local.

Condiţiile pe care trebuie să le îndeplinească medicamentele administrate în acest mod sunt aceleaşi ca şi pentru alte preparate parenterale. Intraarticular se administrează: soluţii, suspensii  etc.

d. Calea intrarahidiană
Utilizând această cale, substanţele sunt administrate în lichidul cefalorahidian, lichid care este situat între arahnoida şi piamater. 

Administrarea subarahnoidiană se face printre vertebrele              L2. - L5. Soluţiile administrate intrarahidian trebuie să îndeplinească toate exigenţele care se impun formelor parenterale, plus alte câteva condiţii speciale, dintre care amintim : să nu fie iritante etc. Administrarea medi-camentelor la acest nivel se realizează în cadrul anesteziei spinale.

3.3.1.5. Modalităţi de transport ale substanţelor medicamentoase în spaţiul intravascular

Substanţele medicamentoase pot difuza din spaţiul intravascular în alte compartimente hidrice, un rol deosebit în acest proces avându-l  sângele. După transferul substanţelor medicamentoase de la locul administrării în spaţul intravascular pot avea loc diferite interacţiuni între aceste substanţe, şi anumite componente ale sângelui, cum ar fi proteinele plasmatice, dintre care un rol deosebit îl au albuminele.
Datorită acestor interacţiuni substanţele medicamentoase sunt vehiculate în spaţiul intravascular sub două forme, şi anume:

   -  forma liberă nelegată, care este dizolvată în plasmă;

   - şi forma legată de proteine plasmatice sau în unele cazuri de elemente figurate, şi anume: de eritrocite etc.

Legarea de proteinele plasmatice se face în funcţie de structura chimică a substanţei medicamentoase, iar legăturile rezultate sunt în general legături chimice slabe, şi anume: legături polare, legături wan der 
Waals  etc.

S-a constatat că de albumină se leagă în special substanţe cu caracter acid, cum ar fi: anticoagulantele cumarinice, salicilaţi  etc.

Pe proteinele plasmatice există anumite situsuri de legare pe care pot concura mai multe substanţe medicamentoase. În legătură cu interacţiunea substanţelor medicamentoase cu proteinele plasmatice există următoarele relaţii:

   - cu cât creşte concentraţia sanguină a substanţei, cu atât scade legarea plasmatică;

   - cele două forme de transport sunt în echilibru;

   - o legare plasmatică  puternică creşte timpul de înjumătăţire;

   - numai forma liberă determină efect farmacodinamic;

   - numai forma liberă difuzează în alte compartimente hidrice;

   - pot exista interacţiuni de deplasare, când substanţe cu afinitate mai mare pentru proteinele plasmatice deplasează de pe proteine alte substanţe;

   - există cazuri particulare de legare, şi anume: la bătrâni, unde poate exista hipoalbuminemie, la copii unde legarea este mică, la bolnavi cu proteine plasmatice anormale, la gravide unde legarea este mare.
3.3.1.6. Modalităţi de retardare a absorbţiei

Absorbţia substanţelor medicamentoase poate fi retardată prin următoarele modalităţi:

a.Prelungirea acţiunii locale prin administrare de vasoconstrictoare (ex. adrenalină) la soluţiile injectabile conţinând anestezice locale (ex. lidocaină), prelungind în acest mod timpul de stagnare a substanţelor la acest nivel.

b. Prin realizarea unui efect sistemic prelungit
Pentru realizarea acestui deziderat se pot utiliza următoarele modalităţi:

   - utilizarea de forme la care solventul este ulei sau polimer hidrofil  care cedează lent substanţa activă;

   - administrarea de pro - druguri care  pot  fi esteri ai substanţei, activi 
numai după hidroliză, dar care sunt convenabili de administrat datorită avantajelor din punct de vedere farmacocinetic;

  - administrarea substanţelor medicamentoase sub formă de suspensii;

  - administrarea de forme cu eliberare modificată (forme cu eliberare repetată, forme cu eliberare programată, sisteme terapeutice etc.).
3.3.2. Distribuţia (Difuziunea)

3.3.2.1. Definiţie

Distribuţia este procesul prin care substanţele medicamentoase 

sunt transferate din compartimentul central în alte compartimente periferice, componente ale mediului intern al organismului, ca de exemplu: lichidul interstiţial, lichidul intracelular etc. Distribuţia este dependentă  de anumiţi factori, şi anume: substanţa medicamentoasă (structură chimică, doză, metabolizare, coeficient de partiţie, eliminare etc.), cât şi de organism (afinitate faţă de proteinele tisulare, vascularizaţie, conţinut în lipide etc.).
3.3.2.2. Componentele mediului intern al organismului

Mediul intern al organismului este compus din următoarele compartimente hidrice: 

· spaţiul intravascular;
· spaţiul interstiţial;
· spaţiul intracelular.
Componentele hidrice sunt separate între ele de membrane biologice semipermeabile. Apa circulă între spaţiile hidrice separate de membrane semipermeabile în funcţie de anumite condiţii în dublu sens, între compartimente existând un echilibru dinamic.

Distribuţia medicamentelor este dependentă de anumiţi factori care, la rândul lor, determină volumul aparent de distribuţie şi care este o constantă specifică fiecărei substanţe medicamentoase. Volumul de distribuţie este egal cu raportul între doza de substanţă medicamentoasă administrată pe kg.corp şi concentraţia plasmatică a substanţei medicamentoase exprimată în mg/l. Această afirmaţie poate fi exprimată prin următoarea relaţie:

            Vd%=[D/Co]x100,   în care :

Vd=volum de distribuţie;
D=doza de substanţă medicamentoasă administrată exprimată în mg/kg corp;
C0=concentraţia plasmatică a substanţei medicamentoase exprimată în mg/litru.
   
În funcţie de compartimentele în care este distribuită substanţa medicamentoasă, avem următoarele valori ale volumului de distribuţie: 

  -   Vd= aprox.3 litri, când substanţa medicamentoasă se distribuie numai intravascular;

· Vd= aprox.12 litri, când substanţa medicamentoasă se distribuie intravascular şi interstiţial;

· Vd= aprox.42 litri,când substanţa medicamentoasă se distribuie intravascular, interstiţial şi intracelular. 

3.3.2.3. Modalităţi de difuziune prin membranele biologice

Difuziunea prin membrane biologice este, în general, identică, diferenţe existând în funcţie de tipul membranei. În continuare se va prezenta succint modul în care are loc difuziunea prin diferite tipuri de membrane semipermeabile, şi anume: 
    
a. Difuziunea prin peretele capilarelor sanguine 
Din spaţiul intravascular substanţele medicamentoase ajung în lichidul interstiţial prin traversarea peretelui capilar. Prin membranele capilarelor, apa şi electroliţii cu molecule mici trec uşor. Prin spaţiile intercelulare ale membranei(pori) pot trece uşor substanţe cu greutate moleculară relativă de până la 60.000, prin mecanismul de ultrafiltrare. 
Endoteliul capilar este, de asemenea, adaptat şi pentru transpor-tul diferitelor gaze, ca de exemplu: O2,  CO2  şi al unor substanţe nutriti-ve, ca de exemplu:  glucoză, vitamine, acizi graşi sau cu rol plastic ca de exemplu: aminoacizi, acizi graşi, calciu etc.   
Substanţele liposolubile traversează pereţii capilarelor cu o viteză dependentă de coeficientul de partiţie. Transferul unor substanţe se poate realiza numai prin mecanisme biochimice, care presupun un cost energetic. 

Moleculele polare pot traversa această barieră utilizând mecanisme de transport active specifice unor compuşi endogeni sau alimentari, ca de exemplu: glucoză, aminoacizi etc. 

b. Difuziunea prin bariera hematocefalică

Prin această barieră penetrează uşor medicamente liposolubile şi slab ionizate. Meningele inflamat este mai permeabil pentru diferite substanţe decât în stare normală. Substanţele polare pot traversa această membrană doar prin sisteme de transport active specifice. Creierul dispune de mecanisme prin care compuşii polari sunt eliminaţi în plasmă prin bariera creier-sânge. Bariera hematocefalică este realizată de celulele gliale (nevroglii), situate între capilarele sanguine şi neuroni, care au rol de protecţie şi nutriţie a neuronilor
          c. Difuziunea prin bariera hematoplacentară 
          Placenta are sisteme speciale de transfer prin membrane cu sens unidirecţional şi anume: de la mamă la făt, nu şi în sens invers. In afară de această stare fiziologică, fătul nu are sisteme enzimatice dezvoltate care să-i permită să se debalaseze de substanţe ionizate sau de anumiţi metaboliţi, fapt pentru care medicaţia la gravide presupune anumite restricţii. 
Bariera hematoplacentară este reprezentată de o membrană semipermeabilă lipidică cu pori largi care permite transferul unor substanţe medicamentoase de la mamă la făt, ajungându-se ca, în funcţie de anumite condiţii, substanţe existente în organismul mamei să atingă  niveluri tisulare mari la făt şi cu posibile efecte toxice. Prin această barieră trec uşor compuşi liposolubili şi nedisociabili, substanţe grase nedizolvate în sânge etc. În general, prin placentă trec substanţe uşor acide sau slab acide, cu un pKa>4,3, şi substanţe slab bazice, cu pKa<8,5.

  
d. Difuziunea prin membrana celulară

Substanţele medicamentoase pot ajunge din spaţiul extracelular în spaţiul intracelular prin străbaterea membranelor celulare, care sunt formate din trei straturi: 

· proteic în exterior;

· lipidic în mijlocul membranei;

     -    şi proteic în interior.

      Prin membranele celulare pot difuza uşor medicamente cu coeficient de liposolubilitate ridicat, medicamente neionizate, apa. Pentru ioni, permeabilitatea este posibilă numai în anumite situaţii. Transferul din spaţiul extracelular în intracelular se poate realiza în două moduri: transport pasiv şi transport activ.

   
e. Difuziunea prin capilarele ficatului
     
Permeabilitatea capilarelor diferă în funcţie de organ, contribuind astfel la o repartizare inegală a medicamentului în diferite organe, ţesuturi, sisteme  etc. Capilarele ficatului sunt foarte permeabile, fapt care uşurează schimbul de substanţe între celulele hepatice şi sânge.
f. Difuziunea prin capilarele glomerulare
     
Capilarele glomerulare sunt prevăzute cu pori largi, care permit trecerea în urina primară din spaţiul intravascular a unor molecule având greutate moleculară relativă de până la 50 000 u.a.m.
3.3.2.4. Tipuri de distribuţie a substanţelor medicamentoase în ţesuturi
          În organismul uman există următoarele tipuri de distribuţie:
a. Distribuţie uniformă

Când substanţele medicamentoase se distribuie uniform în organism, organismul poate fi considerat ca fiind format dintr-un singur compartiment (model farmacocinetic monocompartimentat). 

Dintre substanţele care se distribuie în acest mod amintim: alcoolul, narcoticele generale  etc.

b. Distribuţie neuniformă 

     
Unele substanţe medicamentoase se distribuie în procent mai mare în anumite organe, ca de exemplu:

· iodul în tiroidă;

· Ca2+ şi ionul fosfat în oase etc.;

c. Distribuţia mixtă

     
Unele substanţe se distribuie iniţial neuniform (în S.N.C.), după care sunt redistribuite în tot organismul, ca de exemplu: tiobarbituricele.

3.3.2.5. Factori care influenţează distribuţia

     
Distribuţia medicamentelor în ţesuturi este dependentă de urmă-

 toarele categorii de factori:

a. Factori dependenţi de substanţa medicamentoasă
     
În această categorie intră următorii factori:

- structura chimică care determină proprietăţile chimice ale substanţei medicamentoase;

- liposolubilitatea;

- gradul de disociere (pKa);

- greutatea moleculară;

- starea de agregare a substanţei;

- doza administrată;

- viteza absorbţiei;

- viteza metabolizării;

- viteza eliminării etc.

b. Factori dependenţi de legarea substanţelor medicamentoase de proteinele plasmatice
     
Acest factor limitează mişcarea medicamentelor în compartimentele hidrice în următoarele situaţii:

· când legarea plasmatică este în procent mai mare decât 80% (fenilbutazonă, anticoagulante cumarinice  etc.);

· când medicamentul se acumulează în cantităţi mari în plasmă, având o distribuţie limitată;

     
Substanţele medicamentoase în formă legată nu pot difuza în alte teritorii, nu pot filtra glomerular şi nu se elimină renal. Chiar în condiţii de legare puternică, echilibrul este reversibil, iar forma liberă poate difuza în anumite condiţii. La unele substanţe medicamentoase (fenilbutazonă), la doze uzuale terapeutice se realizează concentraţii plasmatice aproape de saturare, substanţa persistând în plasmă câteva zile. La doze superioare dozelor terapeutice, când este depăşită capacitatea de legare plasmatică, creşte concentraţia formei libere care poate difuza în ţesuturi şi care se poate elimina în câteva ore. La acest nivel al legării substanţelor medicamentoase de proteine plasmatice, pot avea loc interacţiunile de deplasare a unor substanţe cu afinitate mai mică faţă de proteinele plasmatice, de către substanţele cu afinitate mai mare faţă de aceste proteine.

c. Factori dependenţi de ţesuturi
     
În această categorie de factori amintim: 

· vascularizaţia, care determină diferenţe de concentraţie între diferite organe sau ţesuturi;

· conţinutul în lipide al ţesuturilor respective;

· pH-ul compartimentelor hidrice;

· afinitate pentru proteinele tisulare;

· difuziunea specifică a diferitelor membrane care separă compartimentele hidrice.

3.3.2.6. Circuitul enterohepatic

     
În distribuţia medicamentelor în organism un loc special îl ocupă reţinerea acestora în ficat, după care pot fi eliminate biliar.

 
După transferul substanţelor medicamentoase în bilă, acestea sunt excretate biliar, ajungând în intestin, de unde pot urma două trasee diferite:

· eliminarea prin scaun;

· reabsorbţie intestinală;

· readucerea substanţei în circulaţia sistemică (circuitul enterohepatic al substanţei respective)

3.3.2.7. Circuitul enterogastric

În cadrul acestui circuit, substanţele medicamentoase bazice care nu sunt ionizate la pH-ul sanguin traversează mucoasa gastrică ajungând în stomac, unde la pH acid disociază puternic. Continuând traseul în tractul digestiv inferior, aceste substanţe trec din nou în formă neionizată la pH-ul uşor  alcalin din intestinal subţire, formă uşor absorbabilă la acest nivel, în acest mod realizându-se circuitul enterogastric.

3.3.2.8. Fixarea medicamentelor în ţesuturi

     
La nivelul ţesuturilor, substanţele medicamentoase se pot fixa în două moduri, şi anume:

· reversibil (majoritatea substanţelor);

· ireversibil (azotatul de argint);

    
La nivelul ţesuturilor pot exista, dependent de tipul  substanţelor endogene tisulare de care se leagă substanţa medicamentoasă, trei modalităţi de legare, şi anume:

a. Legarea de proteinele tisulare
Legarea la acest nivel se realizează în funcţie de afinitatea substanţelor medicamentoase faţă de structurile endogene amintite. 

Dacă legarea substanţei este reversibilă, forma legată poate funcţiona ca un depozit care eliberează treptat substanţa medicamentoasă.

b. Fixarea substanţelor medicamentoase pe receptori
    În urma legării substanţelor medicamentoase pe receptori rezultă

structuri care pot să determine un efect farmacodinamic sau să blocheze apariţia efectului farmacodinamic.

     c. Stocarea medicamentelor în ţesuturi
Există medicamente care se acumulează în anumite ţesuturi, ca de exemplu:

· medicamentele lipofile în ţesutul adipos;

· calciu în oase  etc.
3.3.3. Metabolizarea medicamentelor în organism

3.3.3.1. Definiţie. Generalităţi

     
Metabolizarea substanţelor medicamentoase este, în general, operaţia de detoxifiere prin care organismul transformă aceste substanţe în metaboliţi ca urmare a unor reacţii biochimice. Compuşii rezultaţi pot fi inactivi farmacodinamic sau cu o altă acţiune diferită faţă de substanţa iniţială, dar care prezintă o hidrosolubilitate mărită, factor important pentru eliminarea pe cale renală. Absorbţia substanţelor în organism este realizată pe principiul lipofiliei, iar eliminarea din organism are loc pe principiul hidrofiliei. Ţinând cont de această afirmaţie, în organism, după absorbţia unei substanţe medicamentoase, se creează premisele necesare  pentru a opri difuzia substanţei în alte compartimente hidrice şi totodată de a-i grăbi eliminarea pe cale renală. Procesul metabolic prin care se realizează acest deziderat este introducerea de grupări hidrofile în molecula farmaconului. Sunt situaţii în care metabolizarea este urmărită din start (cazul pro-drugurilor), când se administrează medicamente inactive din punct de vedere terapeutic, sub formă de esteri  etc., dar care devin active în urma metabolizării. 

Din cele afirmate se poate concluziona că sunt metabolizate cu predilecţie substanţele cu liposolubilitate ridicată. 
3.3.3.2. Importanţa cunoaşterii biotransformărilor substanţelor medicamentoase în organism

     
Cunoaşterea modalităţilor de metabolizare a substanţelor medicamentoase în organism este importantă din următoarele puncte de vedere:

· este utilă din punct de vedere farmacoterapic;

· prezintă importanţă farmacografică pentru stabilirea căii de administrare, ritmului de administrare etc.;

· şi de asemenea prezintă importanţa din punct de vedere farmacocinetic şi farmacodinamic etc.

3.3.3.3. Diferenţe existente între diferite substanţe medica-mentoase privind metabolizarea 

     
Din punct de vedere a metabolizării există diferite categorii de medicamente:

a. Medicamente care sunt inactivate total sau parţial
     
Substanţele medicamentoase din această categorie îşi pierd parţial sau total efectul farmacodinamic în urma metabolizării. Aceste substanţe sunt transformate în compuşi cu liposolubilitate mai mică şi uşor eliminabili pe cale renală sub formă de glucuronconjugaţi. 
b. Medicamente care sunt transformate în metaboliţi toxici, ca de exemplu:

· petidina în norpetidină (compus toxic);

c. Medicamente care sunt biotrasformate în medicamente cu alt efect terapeutic, ca de exemplu: fenilbutazona (medicament antiinflamator), este transformat în urma metabolizării în doi metaboliţi, din care metabolitul doi are efect uricozuric .

d. Medicamente care în urma metabolizării sunt bioactivate, ca de exemplu:

· diazepamul este metabolizat în oxazepam;

· bromhexinul este metabolizat în ambroxol;

· fenacetina este metabolizată în paracetamol etc.

     
La unele medicamente s-a trecut, în urma cunoaşterii metaboliţilor rezultaţi, la fabricarea pe cale industrială a diferitelor forme farmaceutice conţinând aceşti metaboliţi, ca de exemplu: paracetamolul, în locul fenacetinei, care este din ce în ce mai puţin utilizată.

e. Medicamente care se transformă în metaboliţi activi cu alt profil farmacocinetic, ca de exemplu: diazepamul se transformă în nordazepam, care are timp de înjumătăţire  mai lung, prelungind sau mărind astfel efectele adverse. 

f. Substanţe inactive farmacodinamic care în urma metabolizării devin active (pro-druguri), ca de exemplu: enalaprilul se transformă în enalaprilat.

g. Medicamente care se elimină neschimbate, ca de exemplu: eter, penicilină  etc.

3.3.3.4. Locul în care se desfăşoară biotransformările substanţelor medicamentoase
     
Din acest punct de vedere avem diferite categorii de substanţe medicamentoase, ca de exemplu:

a. Substanţe care sunt biotransformate la locul administrării, ca de exemplu: 

· neutralizante ale pH-ului gastric (bicarbonat de sodiu);

· trigliceridele acidului ricinoleic, care sub influenţa lipazei pancreatice se transformă în acid ricinoleic, având efect purgativ;

· sulfasalazina se transformă în sulfapiridină (metabolit toxic) şi mesalazină (acid 5 aminosalicilic).

     
Unele substanţe nu se administrează digestiv, deoarece produşii de metabolizare rezultaţi sunt inactivi farmacodinamic, ca de exemplu: penicilina G  etc.

    
Există medicamente care pun în libertate substanţa medicamentoasă activă numai după hidroliză, ca de exemplu: palmitat de cloramfenicol, propionat de eritromicină  etc.

b. Substanţe medicamentoase care sunt biotransformate în sânge
     
La  acest nivel  sunt  metabolizate diferite substanţe, dintre care 

amintim următoarele:

· procaina, care în urma hidrolizei se transformă în acid paraaminobenzoic şi dietilaminoetanol.

c. Substanţe medicamentoase care se transformă în ţesuturi (ficat, rinichi etc.)

     
Ficatul este principalul organ de metabolizare şi epurare din organism este. La acest nivel, metabolizarea este realizată de două tipuri de enzime: 

· enzime microzomiale, care transformă substanţe medicamentoase cu structuri diferite şi având specificitate de substrat redusă;

· enzime nemicrozomiale, care transformă substanţe medicamen-toase cu structuri asemănătoare unor compuşi endogeni şi cu specificitate de substrat înaltă.

d. Substanţe medicamentoase transformate la locul de acţiune, ca de exemplu: adrenalina, noradrenalina, care sunt metabolizate de monoaminooxidază (MAO) şi catecolortometiltransferaza (COMT) etc.

e. Substanţe medicamentoase care sunt biotransformate la locul de eliminare, ca de exemplu: sulfafurazolul, care este metabolizat la nivel renal.

3.3.3.5. Tipuri de reacţii întâlnite în cazul biotransformărilor

     
Reacţiile de metabolizare decurg în general în două faze, şi anume:

 
a. Reacţii ale stadiului I 
    
În această grupă sunt încadrate reacţiile de oxidare, hidroliză, reducere, reacţii prin care creşte polaritatea şi hidrosolubilitatea produsului iniţial.

b. Reacţii ale stadiului II 
     
În cadrul acestui stadiu, metaboliţii primari sunt conjugaţi cu diferite substanţei endogene, cum sunt: acidul glucuronic, glicina, glutationul  etc., reacţia respectivă fiind numită glucuronoconjugare, glicinoconjugare, glutationconjugare. În urma reacţiilor stadiului II rezultă compuşi intens polari, hidrosolubili, cu capacitate redusă de a traversa membranele biologice, dar care se elimină renal.

3.3.3.6. Factori cu rol important în metabolizarea medicamentelor
     
Diferiţi factori pot influenţa în mod diferenţiat metabolizarea substanţelor medicamentoase. Dintre aceşti factori amintim:

a. Structura chimică
    
Are rol important în biotransformări, atât din punct de vedere al nucleului, cât şi din punct de vedere al substituenţilor grefaţi pe nucleul de bază. Uneori chiar substanţe cu acelaşi nucleu de bază pot fi metabolizate de enzime diferite, ca de exemplu:

· cathecolaminele (adrenalina, noradrenalina, dopamina) sunt metabolizate atât de monoaminooxidază (MAO), cât şi de către catecolortometiltransferază (COMT);

b. Specia
     
Unele medicamente sunt toxice la anumite specii, în schimb sunt lipsite de toxicitate la altele, şi anume:

- iepurii sunt rezistenţi la atropină datorită existenţei la această specie a unei enzime numită atropinesteraza, enzimă care lipseşte la om. Datorită acestor diferenţe din punct de vedere al sistemelor enzimatice, există diferenţe între efectele farmacodinamice observate la animalele de experienţă, comparativ cu efectele rezultate la om.

c. Sexul
    
La femei, metabolizarea unor medicamente are loc diferit comparativ cu bărbaţii, ca de exemplu: 

· barbituricele se metabolizează mai lent la femei decât la bărbaţi, motiv pentru care efectele sunt mai puternice când aceste medicamente sunt administrate  în doze similare la femei.
 
d. Starea fiziopatologică
     
Efectul medicamentelor hipnotice este mai puternic la bolnavi care au tulburări de somn (hiposomnii), comparativ cu persoane sănătoase. În anumite stări fiziologice, ca: graviditatea, lactaţia, datorită nivelurilor crescute de hormoni estrogeni, poate fi influenţată metabolizarea altor medicamente prin conjugare, datorită competiţiei pe acelaşi situs de legare. În diferite stări patologice, cum sunt: ciroza, insuficienţa cardiacă rezultă un flux sanguinic hepatic (principalul organ epurator) scăzut, cu consecinţe asupra metabolizării diferitelor substanţe medicamentoase.

e. Vârsta
Persoanele de vârste extreme (copii, bătrâni) sunt mai sensibile la efectul mărit a diferitelor medicamente, efect rezultat în urma supradozării, datorită metabolizării reduse a acestor substanţe. 

Scăderea biotransformărilor la aceste categorii de vârstă poate avea diferite cauze, ca de exemplu: 

· insuficienţă enzimatică la copii;

· reducerea capacităţii de metabolizare la vârstnici etc.

f. Perioada de nictemer
Metabolizarea medicamentelor poate fi influenţată de perioada din zi în care sunt administrate, fiind mai intensă în anumite ore ale zilei.

g. Existenţa unor interacţiuni medicamentoase
     
Anumite medicamente pot influenţa metabolizarea altor medica-mente prin următoarele mecanisme:

g.1. Inducţie enzimatică
  
Unele  medicamente, ca de exemplu: fenobarbitalul, fenitoina etc., cresc metabolizarea altor medicamente prin creşterea procentului de enzime microzomiale care metabolizează  anumite substanţe.

g.2. Inhibiţie enzimatică  

 
Medicamentele din grupul inhibitoarelor enzimatice, cum sunt: josamicină etc., scad metabolizarea altor medicamente, ca de exemplu teofilina, prin scăderea procentului de enzime microzomiale care metabolizează  anumite substanţe.

g.3. Autoinducţie enzimatică

       
Prin acest mecanism, unele medicamente grăbesc propria lor metabolizare
h. Reactivitatea individuală
     
Pacienţi diferiţi pot reacţiona în mod specific la administrarea unor medicamente. Datorită acestui motiv, este important ca tratamentul să fie individualizat.

3.3.3.7. Tipuri de biotransformări catalizate de garnitura microzomială 

     
Enzimele microzomiale se găsesc mai ales în ficat, fiind localizate în reticulul endoplasmatic neted, în nucleu, în corticosuprarenală, în mucoasa intestinală  etc. Activitatea de substrat a acestor enzime este nespecifică, adaptându-se cu mare plasticitate la metabolizarea diferitelor structuri. Acest tip de enzime pot produce transformări atât ale stadiului I (oxidări, reduceri, hidrolize etc.), cât şi transformări ale stadiului II (conjugări). 

Reacţiile de oxidare foarte frecvente se realizează prin intermediului citocromului  P450, care se găseşte în principal la nivelul 
hepatocitului. 

Citocromul  P450  este o hemoproteină care formează un complex ternar cu substratul endogen sau exogen şi oxigen. Pentru oxidarea substanţelor medicamentoase este nevoie de: oxigen, NADPH (ca sursă de electroni) şi un sistem enzimatic microzomial dependent de citocromul P450. Denumirea citocromului P450 derivă de la maximul de absorbţie al acestor enzime după tratarea acestora cu oxid de carbon (CO). Citocromul P450 reprezintă o familie de izoenzime capabile să metabolizeze foarte multe substanţe medicamentoase.

Enzimele acestui citocrom sunt împărţite în familii, subfamilii, care diferă prin anumite secvenţe de aminoacizi. Structura generală a acestor enzime cuprinde 104 resturi de aminoacizi şi o grupare prostetică (hemul). Conform convenţiilor internaţionale, pentru acest citocrom se utilizează următoarea abreviere (CYP), care este urmată de:

· o cifră arabă, care reprezintă familia de izoenzime (o familie are cel puţin 40 de aminoacizi în comun);

· o literă (majusculă), care reprezintă subfamilia (aceasta cuprinde izoenzime care au cel puţin 55 de aminoacizi în comun);

· o cifră arabă, care individualizează diferitele enzime.

Ca de exemplu: CYP2A6.

     
Oxidarea diferitelor medicamente poate fi prezentată prescurtat prin următoarea relaţie:
[image: image60.emf] 

SM + ( NADPH + H+) +  O2              SM – OH + NADP+ + H2O
SM = substanţă  medicamentoasă; 
A. Reacţii metabolice ale stadiului I catalizate de enzime microzomiale
A.1. Reacţii de oxidare
     
Enzimele microzomiale catalizează şapte tipuri de reacţii de oxidare ale stadiului I, şi anume:

a. Hidroxilarea alifatică

     
În cazul medicamentelor având în structura lor catene alchilice, principala modalitate de biotransformare este hidroxilarea, iar în urma acestui proces rezultă alcooli primari sau secundari. Hidroxilarea alifatică se desfăşoară după următoarea schemă generală:
[image: image61.emf] 

R – H                 R – OH
          În continuare, aceşti metaboliţi pot să fie transformaţi prin oxidare în aldehide, respectiv cetone. Ca exemple de hidroxilare alifatică prezen- tăm biotransformarea hepatică a tolbutamidei:
                                                             [O]
[image: image62.emf] 

CH3-(CH2)3-NH-C(O)-NH-SO2-C6H4-CH3        CH3-(CH2)3-NH-C(O)-NH-SO2-C6H4-CH2-OH
       Tolbutamida                                      Hidroxitolbutamida
b. Hidroxilarea aromatică
     
Acest tip de oxidare este frecvent întâlnit în cadrul biotransformărilor biochimice. Hidroxilarea aromatică se desfăşoară după următoarea schemă generală:
[image: image63.emf] 

Ar – H                 Ar – OH
Când gruparea aromatică este substituită, oxidarea are loc majoritar în poziţia para, ca exemplu prezentăm metabolizarea fenobarbitalului prin hidroxilare aromatică, în urma acestei oxidări rezultând  para-hidroxifenobarbital.

        Fenobarbital                              para-hidroxi-fenobarbital
Figura nr.3.1. Hidroxilarea aromatică a fenobarbitalului
          Dacă în structura moleculei există şi alte nuclee aromatice, hidroxilarea poate avea loc la fiecare din aceste nuclee, obţinându-se mai 
mulţi metaboliţi în urma biotransformării, ca de exemplu: la diclofenac.

     
La  substanţe medicamentoase în a căror structură există atât nucleu aromatic, cât şi diferiţi substituenţi alchili, pot exista două căi de metabolizare: oxidarea alifatică a catenei laterale şi oxidarea la nivelul nucleului aromatic, ca exemplu: metabolizarea  fenilbutazonei:

c. Dezaminarea oxidativă
     
În urma dezaminării oxidative se obţin aldehide sau cetone. Acest proces are loc conform următoarei reacţii generale:

R – CH(NH2) – CH3                                                                                         
 Amină    primară                       oxidare şi dezaminare           

Figura nr.3.2.  Dezaminarea oxidativă
În continuare se va prezenta modul în care este realizat acest proces în cazul amfetaminei şi anume:
· amfetamina prin dezaminare oxidativă este transformată în fenilacetonă;

· iar fenilacetona prin oxidare este transformată în acid fenilacetic

[image: image66.png]conc

concentratia toxica

domeniu terapeutic

CME (concentratia
minima eficienta)





[image: image12.wmf]C

H

2

C

H

C

H

3

N

H

2

amfetamina

       
[image: image13.wmf]C

H

2

C

C

H

3

O

fenilacetona

                 
[image: image14.wmf]C

H

2

C

O

O

H

   

acid 

fenilacetic

             
Figura nr. 3.3. Metabolizarea amfetaminei prin dezaminare
d. O-dezalchilarea oxidativă a eterilor
          Acest tip de oxidare decurge după următoarea schemă generală:
R – O – CH3           [R – O – CH2 – OH]                  R – OH   +  HCHO

     eter                  intermediar                          alcool (fenol)    formaldehidă

     
Ca urmare a acestui proces, pot rezulta compuşi cu efecte farmacodinamice superioare substanţelor medicamentoase iniţiale, ca de exemplu:
· transformarea fenacetinei în paracetamol; 

Figura nr.3.4. Transformarea fenacetinei în paracetamol prin deetilare

e. N-dezalchilarea oxidativă a aminelor secundare şi terţiare
          Acest tip de oxidare are loc prin formarea unui complex intermediar care are o grupare hidroxil legată de gruparea alifatică grefată la atomul de azot, după care rezultă amina primară în urma eliminării formaldehidei. N-dezalchilarea oxidativă a aminelor secundare şi terţiare are loc după următoarea schemă generală:
R – NH – CH3         [R – NH – CH2 – OH]            R – NH2 +    HCHO   
           amină
                           intermediar                       amină      formaldehidă

       secundară                                                                    primară

În urma acestui tip de oxidare se pot obţine metaboliţi activi din punct de vedere biologic, ca de exemplu la biotransformarea imipraminei în desipramină.
Există oxidări de acest tip prin care se obţin metaboliţi cu o toxi-

citate mai mare decât produsul iniţial administrat, ca de exemplu: prin 
metabolizarea petidinei în norpetidină, care este un produs neurotoxic, producând stimulare cerebrală excesivă.
Există situaţii când prin metabolizare de acest tip rezultă mai multe tipuri de metaboliţi în urma unor oxidări repetate, ca de exemplu: prin metabolizarea diazepamului se formează: nordazepam, oxazepam etc.
f. N-oxidarea aminelor terţiare
     
Aceste  reacţii oxidative sunt tipice aminelor terţiare, în urma reacţiei obţinându-se  N-oxidul corespunzător aminei respective. Reacţia de desfăşoară după următoarea schemă generală:

Figura nr.3.5. N-oxidarea aminelor terţiare
 
Imipramina poate suferi pe lângă reacţia de oxidare prezentată anterior, rezultând demetilare şi o reacţie oxidativă de tipul N-oxidare.

h. S (sulf) – oxidarea derivaţilor tiolici

     
Prin acest tip de oxidare creşte gradul de oxidare a atomului de sulf şi implicit creşte polaritatea moleculei substanţei medicamentoase respective. Această reacţie de desfăşoară după următoarea schemă generală:

                                                   oxidare

R1 – S – R2                                            R1  - S – R2

                          derivat

                            tiolic                                             O

                                             sulfoxid

        
În continuare vom prezenta oxidarea clorpromazinei, obţinându-se sulfoxidul corespunzător:

 Figura nr.3.6.  Sulf-oxidarea clorpromazinei
    
 În procesul de metabolizare, majoritatea compuşilor care conţin 

sulf, suferă un proces prin care atomul de sulf este înlocuit cu un atom de oxigen. Metaboliţii oxigenaţi corespunzători pot rezulta prin  transformarea unui compus  lipsit de efect farmacodinamic într-un compus farmacologic activ, ca de exemplu: transformarea parationului în paraoxon. Uneori poate rezulta  creşterea  efectul farmacodinamic la produsul de metabolizare, ca de exemplu: biotransformarea tiopentalului în pentobarbital.
A.2. Reacţii de reducere
     
La nivelul enzimelor microzomiale, în afara reacţiilor de oxidare se întâlnesc şi alte tipuri de biotransformări, ca de exemplu: reacţii de reducere. În continuare se vor prezenta câteva reacţii de acest tip:

a. Reacţia de azoreducere
     
Printr-o reacţie de azoreducere s-a transformat prontosilul roşu în sulfanilamidă, de către Domagk, ajungându-se în acest mod la descoperirea unor substanţe cu efect antimicrobian. Sulfanilamida este capul de serie al clasei sulfamidelor.

b. Reacţii de nitroreducere
     
Prin acest tip de reacţii catalizate enzimatic rezultă metaboliţi la care gruparea nitro este transformată în amină primară. O astfel de biotransformare este metabolizarea nitrazepamului prin nitroreducere. In continuare se va prezenta schematic reacţia de nitroreducere.
R-NO2    nitroreducere  R-NH2;
c. Reacţii de cetoreducere 

     
Prin reacţii de acest tip, o grupare cetonică este transformată în urma reducerii în grupare alcoolică. Ca exemplu de cetoreducere se va  prezenta transformarea corticosteriozilor care au în poziţia 11 a nucleului ciclopentanperhidrofenantrenic o grupare cetonică şi care în urma acestui tip de reacţie este transformat în derivatul hidroxilat corespunzător, rezultând astfel o creştere a efectului farmacodinamic.

Figura nr.3.7. Transformarea cortizonului în hidrocortizon prin reacţia de cetoreducere.

     
La bolnavii cu funcţie hepatică deficitară, reacţia de cetoreducere se desfăşoară cu dificultate, fapt care impune administrarea derivaţilor 11-hidroxilaţi corespunzători.

B. Biotransformări ale stadiului II, catalizate de enzimele microzomiale hepatice
     
Biotransformările stadiului II sunt: glucuron-conjugarea, glutation-conjugarea, sulfuron-conjugarea  etc. Dintre aceste tipuri de biotransformări specifice enzimelor microzomiale sunt glucuron-conjugările:
a. Reacţii metabolice de glucuron-conjugare
     
Glucuron-conjugarea este biotransformarea prin care se obţin metaboliţi mai hidrosolubili şi mai uşor eliminabili renal. 


Metaboliţii rezultaţi în urma acestui tip de biotransformari au legături de tip: esteri sau eteri. Prin glucuron-conjugare sunt metabolizaţi şi compuşi endogeni, ca de exemplu: bilirubina, hormonii steroizi, derivaţi ai colesterolului  etc. Reacţia de glucuron-conjugare este consumatoare de energie, fapt ce impune o activare prealabilă. 


Forma activă a glucuronil-transferazei hepatice este: UDP-glucuronil-transferaza. Pentru activare au loc următoarele procese biochimice:
G – 1 – P + UTP                          UDP – G + P – P
UDP-G-

UDP – G + 2NAD+                             UDP – GA + 2NADH

Dehidrogenază
                                                UDP – glucuronil-

UDP – GA + Med – OH                                         Med – O – GA + UDP
                                                transferază

UDP = uridin difosfat;
UTP = Uridin trifosfat;
G – 1 – P = glucoză 1-fosfat.
     
Procesului de glucuron-conjugare îi sunt supuse o serie de substanţe medicamentoase, ca de exemplu: diazepam, acid salicilic, morfină, paracetamol, cloramfenicol. O problemă aparte o ridică substanţele medicamentoase (metabolizate  în stadiul doi  în acest mod care sunt administrate la nou-născut, deoarece la această categorie de vârstă UDP-glucuronil transferaza se găseşte în cantităţi foarte mici. Din acest motiv, cloramfenicolul este contraindicat la nou-născut, deoarece în această deficienţă enzimatică antibioticul poate declanşa sindromul cenuşiu, suferinţă cu risc letal. În continuare se vor prezenta biotransformarea prin glucuron-conjugare, a acidului salicilic.

Figura nr. 3.8.  Metabolizarea prin glucuron-conjugare a acidului salicilic [24];
3.3.3.8. Tipuri de biotransformări catalizate de garnitura enzimatică nemicrozomială

     
Enzimele nemicrozomiale sunt enzime specifice metabolismului intermediar (ciclul Krebs) şi intervin în degradările substanţelor medicamentoase hidrosolubile şi a celor care conţin structuri ase-mănătoare  compuşilor fiziologici. Acest tip de enzime se găsesc răspândite în mod liber în plasmă,  ficat sau în alte ţesuturi.

A. Tipuri de reacţii ale stadiului I, catalizate de enzimele nemicrozomiale
A.1. Reacţii de oxidare
a. Oxidarea alcoolilor şi aldehidelor
     
La nivelul hepatocitului, oxidarea alcoolilor are loc în două faze până la aldehidă, după care continuă până la acid carboxilic. În continuare se va prezenta oxidarea la acest nivel a alcoolului etilic.
  CH3-CH2-OH                                      CH3-CH=O                                          CH3-COOH

alcool etilic alcool-dehidrogenaza acetaldehidă aldehid-dehidrogenaza  acid acetic
b. Oxidarea monoaminelor
     
Monoaminele endogene, ca de exemplu: serotonina, noradrenalina, adrenalina sunt biotransformate prin dezaminare oxidativă. În continuare se va prezenta schematic metabolizarea monoaminelor biogene prin această modalitate:
    R-CH2-CH2-NH2                                                        R-CH2-COOH    
                                  dezaminare oxidativă (MAO)                 

                                                (-NH3)

Figura nr.3.9.  Metabolizarea aminelor biogene
     
În afară de aceast tip de biotransformare enzimatică aminele biogene mai pot fi transformate şi în prezenţa unei alte enzime, cum este: catecolortometiltransferaza (COMT). 

c. Oxidarea purinelor
     
Nucleul purinic este întâlnit în nucleul a numeroşi compuşi endogeni, cum sunt bazele purinice, care sunt componente ale materialului genetic  etc.

     
În afară de structurile endogene, nucleul purinic este conţinut şi în alte substanţe de origine exogenă, cum sunt: cofeina, teofilina, teobromina  etc. Oxidarea purinelor are loc în urma demetilării urmată de oxidare. In cazul cofeinei se obţine prin demetilare 1- metilxantina care apoi este oxidată sub influenţa xantinoxidazei în acid 1N-metiluric.
A.2. Reacţii de hidroliză

     
Există numeroase substanţe medicamentoase sub formă de esteri, care în organism sunt hidrolizate enzimatic, ca de exemplu: acidul salicilic, procaina, palmitatul de cloramfenicol  etc. În continuare se vor prezenta câteva dintre aceste tipuri de hidroliză:
HOOC-C6H4-OOC-CH3                                              HOOC-C6H4-OH 

Acid acetilsalicilic                  hidroliză enzimatică              Acid salicilic
Figura nr. 3.10.    Hidroliza acidului acetilsalicilic
     
Uneori, se utilizează sub formă de esteri (pro-druguri) substanţe medicamentoase care neesterificate au gust neplăcut. Prin esterificare, se corectează caracterele organoleptice ale acestor medicamente, iar după absorbţie sau la nivel intestinal are loc hidroliza acestor substanţe, eliberând substanţa activă. O astfel de substanţă utilizată sub formă de esteri, pe baza acestor considerente, este palmitatul de cloramfenicol.
Există substanţe care sunt utilizate sub formă esterificată cu scopul de a realiza un efect retard, substanţa medicamentoasă activă eliberându-se lent prin hidroliza esterului respectiv, ca de exemplu: undecaonat de testosteron, decaonat de flupentixol  etc
     
Există substanţe care sunt metabolizate sub influenţa esterazelor în sânge, ceea ce explică durata de acţiune scurtă a acestor substanţe medicamentoase, ca de exemplu: procaina, suxametoniu etc. 
b. Hidroliza amidelor
     
Substanţele medicamentoase cu structură amidică, cum sunt: lidocaina, procainamida, izoniazida, pot fi hidrolizate de garnitura nemicrozomială citosolică. În continuare se va prezenta modul în care este metabolizată izoniazida, care iniţial este acetilată iar apoi este hidrolizată de enzime specifice rezultând un metabolit hepatotoxic (acetilhidrazida):

Figura nr. 3.11. Hidroliza izoniazidei [24]
c. Reacţii de decarboxilare
Acest  tip  de  reacţii  este  frecvent  întâlnit  la scara organismului, 
fiind sursa principală pentru obţinerea aminelor biogene, în acest scop utilizându-se  L-aminoacizi, provenind din surse endogene sau exogene. Prin decarboxilarea unor substanţe poate avea loc activarea lor în organism, ca de exemplu: L-dopa este utilizat ca medicament antiparkinsonian, pentru că traversează bariera hematocefalică, activarea producându-se în sistemul nervos central, după hidroliza acestei substanţe în dopamină, substanţă capabilă de efect farmacodinamic.
B. Tipuri de reacţii ale stadiului II, catalizate de enzime nemicrozomiale
     
Reacţiile biochimice corespunzătoare stadiului II sunt reacţii sintetice şi cuprind diferite conjugări ale produşilor rezultaţi în urma transformărilor din stadiul I. Dintre reacţiile stadiului II amintim următoarele: acetil-conjugarea, glucuron-conjugarea, sulfuron-conjugarea, glutation-conjugarea  etc.
a. Acetil-conjugarea amidelor
     
Acetilarea este o reacţie specifică amidelor. În general, în urma reacţiilor stadiului II creşte solubilitatea metabolitului acetilat. În cazul acetilării grupării aminice a sulfamidelor, scade solubilitatea produsului de reacţie, determinând în anumite situaţii chiar suferinţe renale, datorită cristaluriei. În cazul administrării sulfamidelor este important să se administreze cantităţi sporite de lichid, pentru a se elimina inconvenientele pe care le pot produce metaboliţii acetilaţi ai sulfamidelor. În continuare se va prezenta reacţia acetilării pe cale enzimatică a sulfamidelor sub influenţa acetiltransferazei şi în prezenţa acetilcoenzimeiA:

Figura nr.3.12. Acetilarea enzimatică a sulfonamidelor

b. O-, S-, N-metilarea aminelor şi fenolilor

    
Transferul de grupări metil la nivelul grupărilor hidrofile fenolice sau aminice are loc la nivelul citosolului sub acţiunea enzimatică a metiltransferazei. Metilarea grupării fenolice, a catecolaminelor, are loc sub influenţa catecolortometiltransferazei (COMT), biotransformare care se desfăşoară aproximativ concomitent cu dezaminarea oxidativă a monoaminooxidazei (MAO].
c. Sulfuron-conjugarea fenolilor
     
Prin sulfuron-conjugare sunt metabolizate diferite substanţe, cum sunt: alcooli, fenoli, steroizi, amine aromatice  etc. Acest tip de reacţii la nivel citoplasmatic se desfăşoară sub influenţa fosfoadenozil-fosfosulfatului (PAPS). Acest tip de biotransformare este prezentat prin următoarea reacţie generală:  
                                       sulfo-conjugare

Ar – OH                                  Ar – O – SO3 – H

fenol             PAPS                  sulfoconjugat
d. Aminoacid-conjugarea acizilor carboxilici
     
Acidul salicilic, acidul benzoic etc. suferă biotransformarea în stadiul II, prin conjugare cu aminoacizi, ca de exemplu: glicină  etc. În urma acestui tip de conjugare, acidul salicilic este transformat în acid saliciluric şi acidul benzoic în acid hipuric. Prin aminoacid-conjugare sunt metabolizaţi şi unii compuşi endogeni, ca de exemplu acizii biliari  etc. Prin conjugarea acizilor biliari cu glicina rezultă acid glicocolic iar prin conjugarea lor cu taurina se obţine acid taurocolic. În continuare se va prezenta modul în care are loc glicin-conjugarea acizilor biliari:

Figura nr. 3.13.  Glicocol - conjugarea acizilor biliari;
e. Glutation conjugarea
     
Prin această modalitate se metabolizează diferite substanţe din stadiul II, rolul acestei biotransformări este de a realiza detoxifierea unor epoxizi, dar şi de a grăbi eliminarea unor substanţe exogene. Un rol important al acestui tip de metabolizare este în metabolizarea paracetamolului, deşi numai un procent de 5% din cantitatea de medicament este supusă glutation-conjugării (cea mai mare parte fiind glucuron-conjugată), dozele mari de paracetamol conduc la epuizarea grupărilor SH libere ale glutationului, având urmări toxice hepatice, ca insuficienţă hepatică, necroza hepatică  etc. Antidotul în intoxicaţia cu paracetamol este acetilcisteina. 
3.3.3.9. Interacţiuni medicamentoase în cadrul proceselor de metabolizare 

    
În urma administrării concomitente a mai multor substanţe medicamentoase, pot exista  influenţe privind metabolizarea enzimatică de la nivel microzomial, rezultând, în funcţie de medicament, următoarele procese:

· inducţie enzimatică;

· inhibiţie enzimatică;

· autoinducţie enzimatică.

a. Inducţia enzimatică
     
Este procesul de stimulare a  sintezei unor enzime, cu rol important în metabolizarea altor substanţe medicamentoase. Sub acţiunea unei substanţe medicamentoase cu rol inductor enzimatic este stimulată sinteza enzimelor microzomiale la nivelul citocromului  P450. Ca urmare a inducţiei enzimatice, creşte metabolizarea unor substanţe medicamentoase care nu sunt înrudite structural. Prin creşterea inducţiei enzimatice scade concentraţia plasmatică şi implicit eficacitatea terapeutică, datorită biotransformării excesive a medicamentelor. Fenomenul de inducţie enzimatică este dependent de mai mulţi factori, ca de exemplu:

· specie, unele substanţe medicamentoase, ca de exemplu: tolbutamida produc inducţie enzimatică la animalele de experienţă, fenomenul neîntâlnindu-se la om;

· este dependent de doză, inducţia crescând proporţional cu creşterea dozelor de substanţă inductor-enzimatic;

· poate produce un efect variabil ca durată, după încetarea administrării substanţei medicamentoase, cu efect inductor enzimatic.

     
Substanţele medicamentoase cu acţiune de acest tip sunt numeroase şi aparţin la diferite grupe, ca de exemplu:

· hipnotice sedative (barbiturice, glutetimida etc.);

· tranchilizante (meprobamat);

· anticonvulsivante (fenitoina, carbamazepina);

· hormoni steroizi;

· antibiotice (rifampicina);

· antimicotice (griseofulvina).

           Când în schema terapeutică se administrează medicamente cu efect inductor enzimatic, trebuie ajustate dozele substanţelor utilizate sau este indicată chiar monitorizarea concentraţiei plasmatice a substanţelor medicamentoase cu care se administrează concomitent. În afară de substanţe medicamentoase cu rol inductor enzimatic, există diferite substanţe exogene care pot produce inducţie enzimatică, ca de exemplu: fumul de ţigară etc.

 
Există situaţii în care efectul inductor enzimatic este benefic, ca de exemplu:

 - în icterul neonatal prin administrarea fenobarbitalului are loc creşterea activităţii UDP-glucuroniltransferazei, enzimă care este implicată în conjugarea bilirubinei. În alte situaţii, ca de exemplu în porfiria hepatică, inducţia enzimatică este foarte dăunătoare.

b. Autoinducţia enzimatică
     
Există substanţe medicamentoase care după administrare stimulează producerea de enzime care produc propria lor metabolizare. Aceste substanţe sunt numite autoinductoare enzimatice. 

c. Inhibiţia enzimatică
     
Este efectul prin care anumite substanţe inhibă producerea de enzime implicate în biotransformările altor substanţe. În unele situaţii, fenomenul de inhibiţie enzimatică are aplicaţii terapeutice, ca de exemplu: 

· medicamente IMAO (inhibitoare ale monoaminooxidazei);

· inhibitoare a enzimei de conversie, a Angiotensinei I în angiotensină II;

· inhibitori de β-lactamaze.

      
Există desigur situaţii în care inhibiţia metabolizării unor substanţe medicamentoase poate avea efecte dăunătoare prin creşterea concentraţiei plasmatice. Pentru a preveni aceste efecte, este important ca dozele să fie ajustate în aşa mod încât concentraţia plasmatică a substanţelor medicamentoase să rămână în domeniul terapeutic. Există multe substanţe cu efect inhibitor enzimatic. 

În continuare se vor prezenta următoarele substanţe din această categorie:

· cimetidina scade metabolizarea anticoagulantelor perorale a benzodiazepinelor, a fenitoinei etc.;

· eritromicina scade metabolizarea hepatică a teofilinei, carbamazepinei, ergotaminei  etc.

     În situaţia când se impun în schema terapeutică asocieri de substanţe medicamentoase care au influenţe asupra enzimelor metabolizante, se impune verificarea şi respectiv ajustarea dozelor. 

3.3.4. Eliminarea medicamentelor din organism
3.3.4.1. Definiţie-generalităţi

     
Eliminarea, ultima etapă farmacocinetică, este procesul de excreţie a  substanţelor  medicamentoase  din organism. Din  punct  de  vedere al
eliminării, este important să cunoaştem următoarele aspecte:

a. Calea de eliminare

      
Substanţele medicamentoase se pot elimina pe diferite căi, ca de exemplu: renală, biliară, salivară, piele etc. 

b. Mecanismele implicate în eliminare

     
Acestea sunt dependente de substanţa medicamentoasă, de calea de administrare şi de substanţa medicamentoasă.

c. Viteza eliminării

d. Efecte posibile la locul eliminării

e. Posibile interacţiuni care pot apărea la locul eliminării

f. Forma de eliminare (substanţa medicamentoasă sau metabolit)

3.3.4.2. Excreţia renală

     
Eliminarea renală este depinde de diverşi factori şi anume:

· starea fiziologică sau patologică a rinichilor (eliminarea scade la un clearance al creatininei sub 10-20 ml/minut);

· pH-ul urinei (medicamentele acide se elimină rapid la un pH alcalin al urinei şi invers);

· tipul de distribuţie a substanţei medicamentoase (medicamentele cu distribuţie limitată se elimină mai rapid);

· legarea de proteinele plasmatice (substanţe legate în procent ridicat de proteine se elimină mai lent).

     
Eliminarea la nivel renal implică următoarele procese:
· filtrarea glomerulară;

· reabsorbţia tubulară;

· secreţia tubulară.

a. Filtrarea glomerulară
     
Majoritatea substanţelor medicamentoase, având greutate  moleculară relativă < decât 70.000, filtrează glomerular. Trecerea substanţelor medicamentoase sau a metaboliţilor în urina primară este direct proporţională cu cantitatea de plasmă filtrată şi cu concentraţia moleculelor nelegate de proteinele plasmatice.

b. Reabsorbţia tubulară
     
Este procesul prin care substanţele medicamentoase filtrate glomerular trec din urina primară prin epiteliul tubular către spaţiul interstiţial sau intravascular. Transferul substanţelor medicamentoase din urina primară, în diferite spaţii hidrice ale organismului, are loc prin fenomen pasiv, prin difuziune. La acest nivel, substanţele reabsorbite sunt substanţe liposolubile cu coeficient de partiţie ridicat. Substanţele ionizate, ionii şi moleculele polare rămân în urină şi sunt eliminate. Polarizarea, ionizarea diferitelor substanţe este dependentă de pH. Alcalinizarea urinei va stimula disocierea substanţelor acide şi totodată va creşte eliminarea. 

Acidularea urinei va creşte disocierea substanţelor alcaline şi totodată va creşte eliminarea acestora. Ajustarea pH-ului este foarte importantă din punct de vedere toxicologic, când trebuie urgentată eliminarea unui toxic.

c. Secreţia tubulară
     
Anumite medicamente pot fi eliminate prin secreţii tubulare active. La acest nivel există sisteme de transport activ pentru acizi organici sau pentru baze organice, iar substanţele medicamentoase cu structură asemănătoare pot intra în competiţie cu diferite substanţe endogene sau exogene pentru secreţia tubulară, ca de exemplu: probenecidul scade eliminarea penicilinei, crescând  concentraţia plasmatică a acesteia. Eliminarea renală este caracterizată printr-o constantă de eliminare notată cu Ke, care se poate afla din următoarea relaţie:

Ke = Cl / Vd

Cl = clearance renal al substanţei respective;
Vd = volum aparent de distribuţie.
     
Capacitatea de eliminare a rinichiului este dependentă de clearance-ul creatininei, care în condiţii fiziologice are valori de 120-140 ml/minut. La valori mici ale clearance-ului, de 10-20 ml/minut, avem de a face cu insuficienţă renală avansată.

3.3.4.3. Eliminarea pe cale digestivă

          Digestiv se elimină substanţe medicamentoase neabsorbabile la acest nivel, ca de exemplu: sulfamide intestinale, aminoglicozide etc.
3.3.4.4. Eliminarea biliară

     
Există multe substanţe medicamentoase care se elimină biliar, prin mecanism de transfer activ. Aceste medicamente sunt transferate în bilă  în funcţie de structura chimică a substanţelor respective, existând următoarele sisteme de transport: 

· pentru acizi organici;

· pentru baze organice;

· pentru steroizi.

     
Desigur există posibilitatea intrării în competiţie pe aceste sisteme transportor a unor farmaconi cu structuri similare. Eliminarea biliară este dependentă de fluxul biliar. Printre medicamentele care se elimină biliar, amintim substanţe medicamentoase cu importanţă terapeutică, în diferite afecţiuni ale colecistului: eritromicina, ampicilina, rifampicina, tetraciclina  etc., precum şi alte medicamente, ca de exemplu: digoxina, hormoni steroizi etc. Unele medicamente eliminate biliar se reabsorb din intestin, realizând circuitul enterohepatic.

3.3.4.5. Eliminarea prin salivă

     
Eliminarea la acest nivel se realizează în procent mai mic, fiind desigur de importanţă redusă. Totuşi, unele substanţe care se elimină prin salivă pot realiza la locul eliminării concentraţii asemănătoare celor plasmatice, fiind astfel  posibilă dozarea lor din salivă, în situaţii când nu se poate recolta  sânge. Prin salivă se elimină substanţe ca de exemplu: mercurul (Hg), plumbul (Pb), bismutul (Bi), iodul (I-), bromul (Br-) etc.
3.3.4.6. Eliminarea prin secreţie lactată

     
Este o modalitate de eliminare care este important a fi cunoscută, deoarece medicamentele eliminate la acest nivel pot afecta sugarul. Concentraţii ridicate în secreţia lactată sunt realizate de substanţe lipofile. Substanţe cu consecinţe grave asupra nou-născutului şi care se elimină prin lapte sunt: cloramfenicol, purgative antrachinonice  etc.
3.3.4.7. Eliminarea pulmonară

     
Pulmonar se elimină substanţele volatile, gazoase (anestezice generale), eliminarea realizându-se la nivelul alveolelor pulmonare. Tot pulmonar se mai pot elimina şi alte substanţe, ca de exemplu: iod, benzoat, săruri de amoniu, eliminarea acestora realizându-se la nivelul glandelor bronhice. Viteza cu care sunt eliminate substanţele la acest nivel este dependentă de volumul respirator, cât şi de volumul secreţiilor glandelor bronhice.

3.3.4.8. Eliminarea prin piele

     
Prin piele, substanţele medicamentoase pot fi eliminate în două moduri:

· prin secreţiile glandelor sudoripare;

· şi prin secreţiile glandelor sebacee.

     
Uneori eliminarea la acest nivel poate fi utilă în farmacoterapie, ca de exemplu: griseofulvina, utilizată  pentru tratamentul micozelor cutanate. Prin piele se elimină substanţe ca arsen (As), iod (I-), brom          (Br-), metale grele, uleiuri volatile  etc.

             3.4. Parametri farmacocinetici
Principalii parametrii farmacocinetici sunt:

   - biodisponibilitatea;

   - volumul aparent de distribuţie;

   - clearance-ul;

   - timpul de înjumătăţire;

   - şi concentraţia plasmatică.
3.4.1. Biodisponibilitatea
Acest parametru a fost prezentat deliat în capitolul II.
                 3.4.2. Volumul aparent de distribuţie
Acest parametru evidenţiază modul în care se distribuie substan- ţele medicamentoase în organism.

                                            Vd=D/ C0.
D = doza de substanţă medicamentoasă  administrată exprimată în mg/kg corp/zi.

C0 = concentraţia plasmatică  exprimată  în mg/l.

Volumul de distribuţie este exprimat în litri sau în litri/kg.

În funcţie de modul de distribuţie al substanţei, volumul de distribuţie poate avea diferite valori, ca de exemplu:

   - Vd = 3 l sau 0,041itri/kg corp când distribuţia substanţei se face numai în spaţiul intravascular;

   - Vd = 14 l sau 0,2 litri/kg corp când distribuţia substanţei se face în spaţiul intravascular şi interstiţial;

   - Vd = 42 l sau 0,6 litri/kg corp când distribuţia substanţei  se face  în 
spaţiul intravascular, interstiţial, cât şi intracelular.

Volumul de distribuţie nu exprimă un volum real, ci doar un volum imaginar având o semnificaţie relativă. Volumul de distribuţie teoretic exprimă volumul total de lichid din organism în care se dizolvă medicamentul, presupunând că substanţa la care se face referire realizează concentraţii egale în toate compartimentele hidrice. 
În realitate, distribuţia substanţei în diferitele compartimente hidrice este dependentă de mai mulţi factori, ca de exemplu: pKa, pH, tipul de membrană, structura chimică a substanţei respective, coeficient de partiţie, vascularizaţie, legare plasmatică etc.
Se poate concluziona că substanţe medicamentoase puternic ionizate sau puternic legate plasmatic, ca: fenilbutazona etc. sau cu greutate moleculară mare, cum sunt dextranii, nu se distribuie din compartimentul vascular în alte compartimente.

Alte substanţe, ca: acidul acetilsalicilic, gentamicina, ampicilina, penicilina, care au un volum de distribuţie de 10-20 de litri, se distribuie şi în spaţiul interstiţial.

Există substanţe medicamentoase, ca: nitroglicerina, alcoolul, teofilina, prednisonul, fenitoina, care au un volum de distribuţie de 30-40 de litri, care se distribuie practic în toate compartimentele hidrice din organism.
Există şi substanţe puternic legate de proteinele tisulare sau care se acumulează preferenţial în anumite ţesuturi (tiroidă etc.), în lipide, unde realizează concentraţii ridicate.
La aceste substanţe volumul de distribuţie este mai mare decât volumul total de apă din organism, ca de exemplu:

  - digoxina are un volum aparent de distribuţie de 700 de litri;

  - imipramina are un volum aparent de distribuţie de 2100 de litri;

Volumul de distribuţie pentru aceeaşi substanţă medicamentoasă poate diferi în funcţie de mai anumiţi factori, ca de exemplu: vârstă,  greutate corporală, sex, stare patologică etc.

3.4.3. Cleareance-ul medicamentelor [26]
Clearance-ul unei substanţe medicamentoase este cel mai important parametru farmacocinetic. În mod frecvent se face referire la clearance-ul plasmatic, care este egal cu volumul de plasmă epurată în unitatea de timp şi se calculează cu următoarele  formule:

Clp=D/ASC

D = doza administrată în mg;

ASC = aria de sub curbă a concentraţiei plasmatice în mg/litru, măsurarea făcându-se  la diferite intervale de timp.

sau:

Clp=Ke x Vd

Ke = constanta de epurare specifică substanţei respective;

Vd = Volumul de distribuţie.

Clearance-ul se exprimă în litri/oră sau în ml /minut.

Cunoaşterea clearance-ului este importantă pentru stabilirea dozelor, astfel încât concentraţia plasmatică să fie menţinută în domeniul terapeutic pe toată perioada tratamentului. Dacă se consideră că absorbţia substanţei medicamentoase este de 100%, doza necesară pentru menţinerea concentraţiei plasmatice terapeutice se calculează cu ajutorul următoarei relaţii:
D=C x Cl x t

D= doza administrată;

C = concentraţia plasmatică dorită;
Cl = clearance-ul;

t = intervalul dintre doze.

Clearance-ul plasmatic nu ţine cont de eliminarea medicamentului din organism, de aceea  cleareance-ul total se calculează astfel:

Clt =Clh + Clr+ Clal ;

Clh =clearance-ul hepatic;

Clr = clearance-ul renal;

Clal = clearance-ul altor organe.

Clearance-ul de organ defineşte capacitatea intrinsecă de epurare a organului respectiv şi este în strânsă corelaţie cu debitul  circulator al organului respectiv.

Clorg= Qs x Clint /(Q + Clint);Clorg = Q x Clint/Q + Clint
Clorg  = clearance-ul de organ;

Clint= clearance-ul intrinsec;

Qs  = debitul circulator al organului respectiv;

Când clearance-ul intrinsec este mic raportat la debitul circulator al organului respectiv, epurarea nu este influenţată de debitul sanguin local. 
Când clearance-ul intrinsec este foarte mare raportat la debitul circulator al organului respectiv, epurarea este influenţată de modificarea debitului  sanguin local.

Deoarece parametrii funcţionali renali sunt mai uşor de investigat decât la alte organe, clearance-ul total se poate calcula astfel :

Cl total=Cl renal + Cl nereal
Această relaţie permite aprecierea contribuţiei rinichiului în  eliminarea medicamentului respectiv. De exemplu, dacă o substanţă medicamentoasă are un cleareance plasmatic de 140 ml/minut si se elimină renal 70%, atunci cleareance-ul renal se calculează astfel:
Cl renal=140 x 70/100 = 98 ml/minut.

În această situaţie, cleareance-ul nerenal va fi:

Cl nerenal = 140-98=42 ml/min.

Dacă se compară clearance-ul renal al unei substanţe medi-camentoase cu clearance-ul creatininei, se poate aprecia modul de eli-minare renală a substanţei medicamentoase respective. Dacă cele două valori sunt egale, rezultă că substanţa respectivă se comportă ca şi creatinina în ce priveşte filtrarea glomerulară, dar nu se secretă şi nici nu se resoarbe tubular. Dacă clearance-ul este diferit, intervin  fie fenomene de secreţie, fie de resorbţie tubulară, şi anume:
   - dacă clearance-ul substanţei este mai mare decât clearance-ul creatininei, substanţa respectivă filtrează glomerular dar se secretă şi tubular;

  - dacă clearance-ul substanţei este mai mic decât clearance-ul creatininei, substanţa respectivă se reabsoarbe  tubular;
3.4.4. Timpul de înjumătăţire
Este timpul necesar pentru scăderea concentraţiei plasmatice a unei substanţe medicamentoase cu 50 %.

Timpul de înjumătăţire depinde de volumul de distribuţie şi de modalităţile de epurare a substanţelor medicamentoase din organism.

T1/2=ln 2/ Ke
Ke  = constanta de eliminare;

Ke = Cl/Vd.

Cl =  clearance-ul total (l/h);

Vd =volumul de distribuţie (l);

T1/2 =ln 2/Cl/ Vd
   -T ½ este invers proporţional cu cleareance-ul plasmatic Vd = ln 2 x Vd/Cl=0,693xVd/Cl=0,693/Ke;

      În urma celor prezentate se poate afirma că:

   -T ½ este direct proporţional cu volumul de distribuţie;

Timpul de înjumătăţire este dependent de vârstă şi este foarte important pentru stabilirea intervalului dintre administrări, pentru a menţine o concentraţie plasmatică în domeniul terapeutic;
3.4.5. Concentraţia plasmatică
Este cel mai important parametru farmacocinetic primar a cărui
valoare se obţine prin dozarea concentraţiei substanţei medicamentoase în plasma sanguină. 
Efectul farmacodinamic al unei substanţe medicamentoase este dependent de realizarea şi menţinerea concentraţiei plasmatice în limitele domeniului terapeutic.

Concentraţia plasmatică depinde de următorii factori;

 - doza administrată;

 - calea de administrare;

 - şi de profilul farmacocinetic al substanţei medicamentoase respective.

Efectul farmacodinamic al unei substanţe medicamentoase este dependent de realizarea unei concentraţii terapeutice la locul de acţiune. 
Evidenţierea concentraţiei substanţei medicamentoase la locul de acţiune este greu sau aproape imposibil de realizat, însă ştim că  această concentraţie este în echilibru cu  cea plasmatică. De aceea, din punct de vedere clinic este important să se cunoască concentraţia plasmatică eficace.

Substanţele medicamentoase sunt caracterizate, din  punct de vedere al siguranţei terapeutice, prin indice terapeutic. Indicele terapeutic 
se calculează cu ajutorul următoarei relaţii;

I ter. = D.L. 50/D.E. 50;

D.L.50=doza letală pentru 50% din animalele de experienţă;

D.E.50= este doza la care se manifestă efectul terapeutic la 50% din animalele de experienţă;

Pentru o siguranţă terapeutică este bine ca indicele terapeutic  să fie  cel puţin egal cu 10. Pentru  substanţele  medicamentoase cu indice terapeutic mic  este necesară monitorizarea concentraţiei plasmatice. În practică se face referire la trei domenii de realizare a concentraţiei  plasmatice (aşa cum sunt prezentate în figura nr. 3.14.) şi anume:
   - domeniul subterapeutic;

   - domeniul terapeutic;

   - domeniul în care apar reacţii adverse de tip toxic pronunţate.
Domeniul 
Toxic
-----------------

Domeniul

Terapeutic

------------

Domeniul

Subterap.
Figura nr. 3.14. Concentraţii plasmatice realizate după administrarea  unui medicament în diferite doze.
3.5. Tipuri de cinetică a eliminării medicamentelor din organism [26]
Etapele ADME se derulează după o cinetică care este dependentă de mai mulţi factori, şi anume

· substanţa medicamentoasă;

· cantitatea de substanţă medicamentoasă;

· forma farmaceutică;

· calea de administrare etc.

Majoritatea acestor procese se derulează conform unei cinetici de ordinul 1 sau 0.

În toate aceste etape, viteza este egală cu variaţia concentraţiei de substanţă în unitatea de timp.

dQ = variaţia cantităţii de medicament;
dt = unitatea de timp.
Prin măsurători experimentale s-a constatat că această viteză poate fi exprimată prin relaţia:

K = constantă;
C = concentraţia medicamentului;
n = ordin al ecuaţiei (prin extrapolare ordin al reacţiei).
Dacă n = 0 ( o cinetică de ordinul 0 şi 

Dacă n = 1 ( o cinetică de ordinul 1 şi 

În cazul cineticii de ordin 0, viteza este constantă în unitatea de timp şi nu depinde de cantitatea de medicament existentă la locul absorbţiei (cinetică neliniară).


De exemplu, absorbţia cu o cinetică de ordinul 0 se poate realiza în condiţiile administrării preparatelor retard sau prin administrarea perfuziei i.v. cu ritm constant.


În cazul cineticii de ordinul I (liniară), viteza procesului (absorbţie, distribuţie, metabolizare, eliminare) variază liniar de concentraţia substanţei respective.

          Majoritatea substanţelor medicamentoase se elimină după o cinetică de ordinul I.

          Continuând argumentarea, se ajunge la concluzia că atingerea Cmax plasmatice se realizează după 4 x T1/2, iar epurarea se realizează tot după  4 x T1/2.

          Scăderea cantităţii de medicament din plasmă este dată de relaţia:

          Epurarea după o cinetică de ordinul 0 apare la puţine medicamente, ca de exemplu la metabolizarea etanolului, care este limitată la capacitatea alcooldehidrogenazei.

          Există însă un număr relativ mic de medicamente care la doze terapeutice mari realizează concentraţii care depăşesc capacitatea de epurare. În aceste situaţii, cinetica de eliminare trece de la cinetică de ordinul I la cinetică de ordinul 0, ca de exemplu: dicumarol, salicilaţi  etc.

          Datorită rezultatelor experimentale, s-a impus crearea unor modele teoretice care să caracterizeze cinetica medicamentelor în funcţie de compartimentul în care se realizează distribuţia şi de unde are loc eliminarea.
                     3.6.  Modele compartimentale 
                     3.6.1. Modelul monocompartimental
În mod convenţional, pentru acest tip de model se consideră organismul ca un singur compartiment, deziderat realizat la substanţe medicamentoase care se distribuie uniform în toate compartimentele hidrice.

 
Acest compartiment este caracterizat prin  doi parametri:

· volumul compartimentului (volumul de distribuţie.);

· şi concentraţia substanţei medicamentoase în interiorul comparti- mentului.

Dacă organismul este format dintr-un singur compartiment, atunci epurarea este singurul proces prin care scade concentraţia medicamen- tului. Această afirmaţie este prezentată în figura nr. 3.15.

Figura nr.3.15. Model farmacocinetic monocompartimental;

3.6.2. Modelul bicompartimental 
Majoritatea medicamentelor nu se distribuie uniform, fapt pentru care este necesar un model mai complex decât cel monocompartimental. 

Distribuţia în sânge şi ţesuturi nu este instantanee.

Modelul bicompartimental are un compartiment central (spaţiul i.v.) + unele ţesuturi în care substanţa medicamentoasă difuzează rapid şi un compartiment periferic format din restul ţesuturilor, cu care compartimentul central este în echilibru.

Figura nr.3.16. Modelul farmacocinetic bicompartimental
          Între compartimentul central şi cel periferic pot exista, din punct de vedere al instalării echilibrului, două situaţii, şi anume:

· echilibrare rapidă (în acest caz fiind vorba de un compartiment periferic superficial),

· echilibrare lentă (în acest caz fiind vorba de un compartiment periferic profund).

3.6.3. Modelul multicompartimental

Pentru substanţele medicamentoase cu indice terapeutic mic sau pentru evidenţierea eliminării substanţei medicamentoase în secreţia lactată se utilizează modelul multicompartimental pentru studiul cineticii acestora în diferite ţesuturi.

CAPITOLUL IV

FARMACODINAMIE GENERALĂ

4.1. Generalităţi

4.1.1. Definiţie


Farmacodinamia este ramura farmacologiei care studiază mecanismul de acţiune a substanţei medicamentoase asupra structurilor receptoare şi evaluează efectul, adică totalitatea modificărilor rezultate în urma interacţiunii substanţei medicamentoase cu receptorii de la diferite niveluri, efect produs în urma administrării medicamentului şi transferul acestuia în compartimentele mediului intern al organismului pentru a ajunge la locul de acţiune.

4.1.2. Aspecte ale acţiunii farmacodinamice
produsă de substanţele medicamentoase

          Medicamentele nu creează funcţii noi, ci modifică în sens pozitiv sau negativ funcţiile existente. Legat de acţiunea farmacodinamică, se vor prezenta succint următoarele aspecte:
4.1.2.1. Sensul acţiunii

          Efectul unei substanţe medicamentoase poate fi:

a. Stimulant la nivelul unei funcţii, ca de exemplu:

          - stimulante S.N.C.;

- parasimpatomimetice;

- simpatomimetice.

Acţiunea stimulantă poate rezulta prin creşterea tonusului funcţional al unor organe sau prin deprimarea unor funcţii antagoniste.

b. INhibitor – când substanţa medicamentoasă acţionează ca inhibitor al unei funcţii, de exemplu:

- simpatolitice;

- parasimpatolitice;

- deprimante S.N.C. 
4.1.2.2. Potenţa acţiunii - este parametrul care defineşte capacitatea substanţei medicamentoase de a produce un efect farmacodinamic. Cu cât efectul este atins la doze mai mici, cu atât potenţa este mai mare. Efectul farmacodinamic este dependent de doză! Prin mărire dozei poate creşte efectul până într-un anumit punct, numit efect maxim, care nu poate fi depăşit. Grafic, această funcţie se poate reprezenta astfel:


Figura nr. 4.1. Reprezentarea  grafică a relaţiei doză/efect [26]
          Matematic, această relaţie doză/efect poate fi exprimată prin următoarea relaţie:

· E = efect;
· C = doză;
· Emax = efect maxim;
· DE50 = doza care produce 50 % din efectul maxim.
Aceasta se datorează faptului că există în organism receptori, efectul fiind produs în urma interacţiunii medicament + receptor. Efectul maxim se produce la saturarea receptorilor.


Med + R 
   MedR
  Efect farmacodinamic

Conform relaţiei, reacţia este reversibilă, având 2 constante de viteză: 

· K1 = constanta vitezei de formare a complexului MedR; 

· K2 = constanta vitezei de desfacere a complexului MedR.
          Capacitatea unei substanţe medicamentoase de a interacţiona cu un receptor depinde de afinitate, şi anume de Ka  (constanta de afinitate). 
Cu cât această constantă este mai mare, cu atât afinitatea  este mai mare:

          Raportul invers este dat de Kd (constanta de disociere):

Minimul curbei doză/efect este dependent de sensibilitatea receptorilor, iar maximul este dependent de numărul total de receptori.

          În mod obişnuit, graficul curbei doză/efect se exprimă prin reprezentarea efectului farmacodinamic în funcţie de logaritmul dozei, rezultând o curbă sigmoidă. Deoarece se utilizează logaritmul în baza 2, se numeşte curbă semilogaritmică.

         Între diferite substanţe medicamentoase, care acţionează pe aceeaşi 
populaţie de receptori, pot exista diferenţe în privinţa potenţei, adică a dozei de substanţă care produce acelaşi efect farmacodinamic.

 
Diferenţa de potenţă între două  substanţe a şi b poate fi reprezentată grafic aşa cum se poate vedea în figura nr. 4.3.

 Figura nr. 4.2. Diferenţa de potenţa a sbstanţelor medicamentoase a şi b.[26]
Substanţa a are potenţa mai mare decât substanţa b.

Uneori se poate determina potenţa unei substanţe T comparativ cu altă substanţă de referinţă R la DE50:

· T  = substanţa de testat;

· R = substanţa de referinţă;

          In acest mod se obţine potenţa relativă PR:
             PR=DE50(T)/DE50(R);
Comparând curbele, se ajunge la următoarea concluzie:

- sunt prezentate două substanţe care acţionează pe aceeaşi populaţie de receptori (pentru că au acelaşi minim, acelaşi maxim, aceeaşi pantă);

- sunt prezentate două substanţe la care acţiunea pe aceeaşi populaţie de receptori este dependentă de doză. La substanţa a, efectele se obţin la doze mai mici decât la substanţa b.
4.1.2.3. Eficacitatea –  este parametrul prin care se face distincţie între 
două substanţe care acţionează pe aceeaşi populaţie, dar diferă din punct de vedere al efectului maxim posibil. În figura nr. 4.4. se reprezintă grafic modul de acţiune a două substanţe a şi b.

Figura nr. 4.3. Prezentarea grafică a curbelor eficacitate în funcţie de logaritmul în baza 2 a dozei pentru două substanţe cu eficacitate diferită.
Substanţa b este mai eficace decât substanţa a. 

Exemplu: furosemidul produce un efect maxim superior hidroclorazidei.
4.1.2.4. Selectivitatea

          De preferat ar fi ca o substanţă medicamentoasă să acţioneze într-o anumită zonă-ţintă şi să nu influenţeze fiziologic  alte organe, aparate, sisteme etc.

Acest deziderat poate fi atins însă în foarte puţine cazuri, şi anume în cazul sistemelor terapeutice utilizate în terapia la ţintă. Totuşi, când vorbim despre selectivitate, ne referim la acţiunea substanţei medicamentoase pe un teritoriu cât mai restrâns, acţionând benefic în teritoriul afectat şi fără a influenţa defavorabil funcţiile altor organe, ca de exemplu: medicamentele care acţionează asupra tiroidei să acţioneze doar  la nivelul acestui organ. Selectivitatea este legată şi de densitatea câmpului receptorial în anumite organe, ca de exemplu: 

· substanţele care acţionează pe sistemul nervos simpatic  acţionează predominant pe aparatul cardiovascular;

· substanţele care acţionează predominant pe S.N.V. parasimpatic, acţionează predominant pe tractul digestiv etc.

          Substanţele medicamentoase  acţionează  în  funcţie  de structura 
endogenă (receptor) afectată de pe un anumit teritoriu, având în acest mod un spectru de acţiune. În cazul antibioticelor şi chimioterapicelor, spectrul de acţiune se referă la germenii afectaţi de aceste substanţe. 
4.1.2.5. Latenţa – reprezintă intervalul de timp necesar de la administrarea unui medicament până la apariţia efectului farmacodinamic. Latenţa este dependentă de mai mulţi factori, ca de exemplu:

· substanţa medicamentoasă;

· forma farmaceutică;

· profilul farmacocinetic, farmacologic, al substanţei medicamen- toase;

· calea de administrare etc.;

          Pentru substanţele medicamentoase administrate intravenos, latenţa este mai scurtă, deoarece este eliminat un parametru farmacocinetic,  şi anume absorbţia.
4.1.2.6. Timpul efectului maxim şi durata acţiunii

a. Timpul efectului maxim – este timpul în care substanţa medicamen-toasă este capabilă să producă un efect maxim terapeutic, această acţiune fiind dependentă de mai mulţi factori, ca de exemplu:

· proprietăţile farmacocinetice;

· proprietăţile farmacodinamice  etc.

Acest parametru este foarte important pentru a se putea evalua în mod corect valoarea prescrierii unei anumite doze.

b. Durata acţiunii – este intervalul de timp în care se menţine efectul farmacodinamic al substanţei medicamentoase.

Durata acţiunii este dependentă de semiviaţa substanţei medicamentoase în organism, adică de timpul de înjumătăţire. 
Durata acţiunii este dependentă de mai mulţi factori:

· Ka – constanta de afinitate a substanţei medicamentoase faţă de receptor;

· tipul de legătură (covalentă, van der Waals etc.);

· forma farmaceutică;

· timpul de înjumătăţire şi alţi parametrii farmacocinetici;

· calea de administrare  etc.
4.1.2.7. Tipul de acţiune
          Medicamentele pot fi clasificate în funcţie de tipul de acţiune, pe baza următoarelor criterii:
a) După intensitatea efectelor:

· acţiune principală;

· acţiune secundară.
b) După modul de administrare:

· utilizare topică;

· utilizare sistemică.
c) După modul de acţiune farmacodinamică:

· directă (agonişti); 

· indirectă (substanţe medicamentoase care stimulează biosinteza mediatorului etc.).
d) După selectivitate:

· selective (specifice), substanţe care acţionează pe un  teritoriu cât mai limitat;

· neselective (nespecifice), substanţe care acţionează pe un  teritoriu cât mai larg.
e) După gradul de legătură  medicament – receptor: 
· reversibilă, majoritatea complexelor medicament – receptor au o viaţă limitată;

· ireversibilă – foarte puţine, ex. AgNO3.
f) În funcţie de tipul de terapie:
· etiotropă;

-    simptomatică;

-    de substituţie;

-    patogenică etc.
g) După tipul de receptor acţionat de substanţa medicamentoasă:

· adrenergic;

· colinergic;

· histaminergic;

· dopaminergic;

· serotoninergic;

· purinergic etc.
h) După mecanismul de acţiune:

· h1 – mecanism fizic (adsorbante ale secreţiei gastrice);
     -  h2 – mecanism chimic (neutralizante ale acidităţii gastrice, ca de exemplu: NaHCO3);

· h3 – mecanism biochimic (interacţiunea medicament-receptor);

· h4 – acţiune asupra unor enzime: IEC (inhibitoare ale enzimei de conversie Angiotensină I în Angiotensină II).

4.1.3. Aspecte legate de locul acţiunii substanţei medicamentoase în organism
           Substanţele medicamentoase acţionează în organism la diferite niveluri, şi anume :
-    molecular;

-    celular;

-  la nivel de organ, ţesut, aparat, sistem sau la scara întregului organism.
4.1.3.1. Acţiunea substanţei medicamentoase (S.M.) la nivel molecular
4.1.3.1.1. Generalităţi
          La nivel molecular, substanţele medicamentoase pot acţiona prin două modalităţi:
a. Mecanisme nespecifice (neselective) – care implică procese de ordin fizic sau fizico-chimic, ca de exemplu:

· efectul antiacidelor în gastrite hiperacide,

· sau a substanţelor utilizate în corectarea dezechilibrului acido-bazic etc. 
b. Mecanisme specifice (selective) – când substanţa acţionează în mod  specific  asupra  unor  structuri  biologice  sau  intervin  în diferite 
procese biochimice. 

          În funcţie de modul specific de acţiune, avem următoarele situaţii, când:

   
b.1. Substanţele medicamentoase intervin în anumite procese biochimice care pot avea loc la diferite niveluri, şi anume:

· la nivelul canalelor ionice (blocanţi de calciu etc.);

· prin stimularea activităţii unor enzime membranare;

· prin creşterea sau scăderea biosintezei mediatorilor etc.

b.2. Substanţa medicamentoasă interacţionează cu anumite structuri biologice, numite receptori. Receptorii sunt macromolecule proteice care au anumite situsuri, structuri care leagă în mod specific un mediator fiziologic sau o substanţă medicamentoasă, legăturile formate între substanţa medicamentoasă şi receptor (S.M. – R) sunt legături de tipul: legături ionice, legături de hidrogen, legături Van der Waals etc., şi mai rar legături de tip covalent.

           Formarea legăturii între substanţa medicamentoasă şi receptor are câteva caracteristici, şi anume: 

· saturabilitate (legare limitată);
-   stereoselectivitate (un ligand cu o anumită structură spaţială se poate lega de receptor chiar dacă diferă ca structură brută de ligandul endogen, ca de exemplu: nicotina se poate lega de receptorii colinergici, iar ca structură chimică diferă de acetilcolină); 

· substanţa medicamentoasă poate fi deplasată de pe receptori de către compuşi cu afinitate mai mare;

· sensibilitate la variaţii de pH, temperatură  etc.
4.1.3.1.2. Etape ale interacţiunii substanţă medicamentoasă- receptor 
Acest tip de interacţiune presupune câteva etape şi anume:

-  legarea substanţei medicamentoase de receptor;

-  activarea receptorului – receptorul suferă o modificarea struc-turii capabilă să transmită un semnal;

- amplificarea semnalului biologic, care poate fi realizat de mesageri secunzi, care  pot fi diferite enzime  sau  ioni,  rezultând  reacţii
metabolice de tip cascadă;

          - obţinerea efectului farmacodinamic, care poate fi:             stimulant (contracţie, hipersecreţie, stimularea proceselor metabolice etc., sau inhibitor (relaxare, hiposecreţie, inhibarea proceselor metabolice etc.).
4.1.3.1.3. Tipuri de liganzi
Substanţe medicamentoase exogene care îndeplinesc rol de agonist sau antagonist cât  şi mediatorii fiziologici endogeni sunt mesageri primi. Dependent de relaţia existentă între diferitele tipuri de liganzi şi receptor, există următoarele situaţii: mediator biogen, agonist şi antagonist.
Capacitatea substanţei medicamentoase de a se lega de o structură se numeşte afinitate.
Substanţele medicamentoase pot determina diferite efecte în urma legării de receptori, efecte în strânsă corelaţie cu structura substanţei şi cu structura complexului format etc. Când în urma legăturii efectul rezultat este asemănător efectului mediatorului fiziologic, substanţa medicamentoasă are activitate intrinsecă.

Dependent de relaţia dintre substanţa medicamentoasă şi mediatorul biologic, substanţele medicamentoase se împart în următoarele grupe:

· agonişti (deplini, parţiali etc.);

· antagonişti.

a. Substanţe medicamentoase de tip agonist
Aceste substanţe sunt împărţite în mai multe subgrupe, şi anume:

· agonişti deplini;

· agonişti parţiali;

· agonişti inverşi;

· agonişti antagonişti etc.

a1 Agonişti deplini
Sunt substanţe medicamentoase care au afinitate faţă de receptori şi activitate intrinsecă, adică au capacitatea de a imita acţiunea fiziologică a mediatorului endogen.

Foarte des sunt întâlnite asocierile medicamentoase.

În figura nr. 4.4. se reprezintă grafic curbele rezultate în urma asocierii a doi agonişti deplini comparativ cu curba rezultată la administrarea doar a unuia dintre agonişti. Când se utilizează doi agonişti deplini (a, b), în combinaţie se obţine acelaşi efect, dar la doze mai mici. Curbele rezultate au: acelaşi minim, aceeaşi pantă, acelaşi maxim, dar în urma asocierii curba este deplasată spre stânga, deoarece prin asociere scade latenţa.

Figura nr. 4.4.
Figura nr.4.4. Curbele reprezentând asocierea a doi agonişti (a+b) deplini comparativ cu un agonist deplin (a).

a2  Agonişti parţiali
Există substanţele medicamentoase care acţionează ca agonişti, dar care produc efecte submaximale.

La asocierea unei asemenea substanţe cu un agonist deplin apar 
următoarele situaţii: la doze mici agonistul parţial se comportă ca
agonist, iar la doze mari se comportă ca antagonist.

Reprezentând grafic asocierea unui agonist deplin cu agonist parţial, se obţin următoarele curbe:

                     Figura nr. 4.5. Curbele reprezentând asocierea a unui agonist deplin (a) cu un agonist parţial (b), comparativ cu un agonist deplin (a).
La doze mici curba, doză/efect este deplasată spre stânga (efectul este obţinut la doze mai mici). Explicaţia pentru acest fenomen este următoarea: substanţa b are afinitate pentru receptorii farmacologici ai substanţei a, dar activitatea intrinsecă este intermediară între a şi 0 (activitatea unui blocant). La doze mici, o parte dintre receptori vor fi ocupaţi de substanţa a, iar o parte din receptori vor fi ocupaţi de substanţa b, care va produce un efect mai mic decât substanţa a. (Efectul substanţelor a + b va fi mai mare decât al substanţei a, de aceea curba  este deplasat spre stânga. 
La doze mari, substanţa b deplasează substanţa a de pe unii receptori, efectul maxim fiind mai mic decât dacă ar fi administrată numai substanţa a. Substanţa b acţionează la doze mici ca agonist, iar la doze mari ca antagonist. Efectul antagonist al substanţei b se manifestă doar în prezenţa substanţei a.

a3. Agonişti inverşi
Sunt substanţe medicamentoase cu afinitate pe receptor, dar cu activitate intrinsecă negativă, ca de exemplu: substanţele medicamentoase din grupa β carbolinelor stimulează receptorii benzodiazepinici, rezultând efecte opuse benzodiazepinelor.

          Atât efectul agoniştilor, cât şi efectul agoniştilor inverşi sunt blocate  de antagonişti, ca de exemplu: flumazenil.

a4. Agonişti antagonişti
          Unele substanţe medicamentoase pot avea afinitate pe mai multe subtipuri de receptori, având activitate intrinsecă numai pe unele din aceste subtipuri Astfel de substanţe medicamentoase acţionează ca agonist pe un receptor şi ca antagonist pe alţi receptori. Un astfel de exemplu este: pentazocina, care acţionează agonist pe receptori K şi б, dar antagonist pe receptori μ.

b. Substanţe medicamentoase cu efect antagonist 

Substanţele medicamentoase care au afinitate pe receptor, dar nu posedă activitate intrinsecă, blocând receptorul, acesta nefiind disponibil pentru legarea agonistului sau mediatorului fiziologic se numesc antagonişti. Substanţele antagoniste se împart în două grupe:
b1. Antagonişti  competitivi 

Sunt agoniste substanţele care posedă afinitate pe receptor, se leagă la acelaşi situs ca şi mediatorul fiziologic, dar nu prezintă activitate intrinsecă. Dacă se administrează o asemenea substanţă în prezenţa unui agonist, se obţine o curbă cu aceiaşi parametri ca la administrarea agonistului, dar deplasată spre dreapta.
Explicaţia deplasării curbei spre dreapta (ceea ce presupune acelaşi efect obţinut la doze mai mari de agonist în prezenţa antagonistului) este următoarea: substanţa b se fixează pe receptorii farmaceutici ai substanţei a, împiedicând fixarea acesteia şi, desigur, neavând activitate intrinsecă. Totuşi, la doze mari, substanţa a depla-sează substanţa b de pe receptori, efectul obţinându-se doar la concen-traţii mai mari din agonist. Acest tip de antagonism, în care agonistul intră în competiţie cu antagonistul, se numeşte antagonism competitiv.
b2. Antagonişti necompetitivi
Substanţele medicamentoase care au afinitate faţă de receptori, dar se leagă pe un alt situs învecinat situsului pe care se leagă mediatorul endogen, producând modificări sterice care împiedică legarea acestuia, se numesc antagonişti necompetitivi.
Dacă se reprezintă grafic curba doză/efect pentru un agonist competitiv şi asocierea agonist + antagonist necompetitiv, se obţine următoarea situaţie:

Figura nr. 4.6. Curbele reprezentând asocierea a unui agonist deplin (a) cu un antagonist necompetitiv (b), comparativ cu un agonist deplin (a).

În urma asocierii substanţei a + b, curba se deplasează spre dreapta, nu este paralelă cu curba doză/efect a agonistului şi are un efect maximal inferior substanţei a, ceea ce arată că cele două  substanţe acţionează pe câmpuri receptoriale diferite.

Substanţele a şi b sunt antagonişti necompetitivi.
4.1.3.2. Acţiunea la nivel celular
          Majoritatea substanţelor medicamentoase acţionează la nivel celular, unde structurile, ţintă sunt situate la 3 nivele: 

A. La nivelul membranei celulare – unde se găsesc receptori sau enzime care au rol important în starea membranei. Membrana celulară este polarizată în următorul mod: pozitiv pe faţa exterioară şi negativ pe faţa interioară a membranei: 

          Ca urmare a acţiunii substanţelor medicamentoase, la nivelul membranelor pot rezulta diferite efecte:

· modificări de permeabilitate;

· translocaţii ionice prin intermediul canalelor ionice;

· traversarea ionilor prin mecanisme transportoare specifice, ca de exemplu pompe ionice:

· pompa protonică: H+, K+  ATP-aza;

· pompa calcică; Ca2+/K+ ATP -aza;

· pompa sodică: Na+/K+ ATP- aza etc.
B. Acţiunea la nivel citoplasmatic sau la nivelul organitelor 
citoplasmatice. În acest mod acţionează:

· unele antibiotice (macrolide, tetraciclină, cloramfenicol), care 
influenţează  sinteza proteică la nivel ribozomal;

· corticosteroizi, care stabilizează membrana celulară, protejând celula de autoagresiune  etc.

C. Acţiunea la nivel nuclear  unde se găseşte materialul genetic AND şi ARN. La acest nivel acţionează substanţe ca:

· medicamente  anticanceroase (alchilante, antimetaboliţi etc.);

· hormoni steroizi;

· hormoni tiroidieni  etc.

4.1.3.3. Acţiunea medicamentelor asupra diferitelor aparate, sisteme sau la scara întregului organism
          Acţiunile de la nivelul moleculelor şi celulelor sunt transmise şi la niveluri superioare, la nivelul unui organ, sistem sau aparat, ca de exemplu:

· SNV;

· SNC;

· autacoizilor;

· la nivelul mecanismelor cu reglare hormonală;

· la nivelul unor organe efectoare etc.

Aceste răspunsuri la nivel superior sunt, în final, înregistrate la scara întregului organism.

4.2. Tipuri de receptori

          Prin descoperirea receptorilor s-a putut demonstra că există o relaţie între concentraţia medicamentului, efectul farmacologic şi selectivitatea acestuia.

          În funcţie de localizare, receptorii pot fi:

· receptori membranari (cu structură glicoproteică);

· şi receptori cu alte localizări (nucleu, citoplasmă etc.).
4.2.1. Receptori membranari
          Receptorii membranari sunt foarte numeroşi, deseori acelaşi me-

diator fiind activ pe mai multe tipuri de receptori, ca de exemplu acetil-

colina:

· pe receptorii muscarinici, cu toate subtipurile lor;

· şi pe receptori nicotinici, de asemenea cu toate subtipurile lor.

          Receptorii membranari pot fi împărţiţi în 4 grupe:
4.2.1.1. Receptori cuplaţi cu proteine G 
 
Sunt cei mai răspândiţi în organism. Acest tip de receptori sunt transmembranari şi traversează membrana citoplasmatică de  şapte ori, fiind numiţi şi receptori în serpentină. Aceşti receptori sunt cuplaţi cu proteine GTP dependente  (proteine G), care sunt formate din 3 subunităţi: α, β şi γ. Subunităţile  β şi γ sunt nespecifice, ele fiind caracteristice întregului grup de proteine G, în schimb subunitatea α diferă de la o proteină la alta. În forma inactivă, proteina G este legată de GDP, iar în forma activă de GTP.

· GDP = guanozindifosfat;

· GTP = guanozintrifosfat.

Transmiterea semnalului biologic, prin acest tip de receptori presupune următoarele componente : 

· un semnal extracelular indus de ligandul endogen sau exogen;

· receptorul membranar – care interacţionează cu ligandul extracelular;

· proteina G – o proteină fixată pe suprafaţa internă a membranei citoplasmatice care este activată de receptorul membranar stimulat şi care pune în lucru o serie de efectori. Proteina G, în stare inactivată, este legată de GDP.

· şi efectori, care pot fi: o enzimă catalitică membranară, o enzimă catalitică  intracitoplasmatică (care poate forma un mesager secund, ca : AMP ciclic, GMP ciclic etc.) sau un canal ionic (Ca, Na, K, Cl etc.).

După fixarea agonistului pe receptor se modifică conformaţia sterică a complexului Receptor - Proteină G în aşa fel încât subunitatea α a proteinei G se desprinde de subunităţile β şi γ. După desprinderea subunităţii α de celelalte două subunităţi ale proteinei G, acesta dobândeşte capacitatea de a se lega de o moleculă GTP. În urma aceste fixări, molecula de GTP  furnizează  energia  necesară pentru activarea unor enzime intracelulare, rezultând o amplificare multietajată.

Subunitatea proteică α are  proprietatea de a se desprinde prin hidroliză de pe molecula de GTP de care a fost fixată, transformând GTP  în GMP, iar subunitatea α se recuplează cu subunităţile β şi γ, moment în care încetează efectul stimulator intracelular. Proteina G realizează o adevărată amplificare a efectului rezultat în urma stimulării receptorului (efectul este mai lung decât fixarea medicamentului pe receptor şi anume fixarea medicamentului de receptor este de ordinul milisecundelor, iar efectul rezultat de aproximativ 10 secunde).

          De asemenea, se constată şi o autolimitare a efectului şi aceasta datorită vitezei cu care subunitatea α a proteinei G hidrolizează de pe GTP.

          Latenţa efectului substanţelor medicamentoase care se fixează pe receptor cuplat cu proteină G este mai lungă decât a celei cuplate cu canale ionice, şi anume de ordinul secundelor → un minut.
          Latenţa efectului la substanţele medicamentoase care se fixează pe receptor cuplat cu canale ionice este de ordinul milisecundelor, cel mult o secundă.
Acţiunea efectorului enzimatic are, în general, mai multe etape, şi 
anume:

· etapa I – stimularea  receptorului care la rândul lui activează  mai multe molecule de proteina G;

· etapa II – stimularea enzimelor care formează un număr mare de mediatori secunzi;

· etapa III– acţiunea mesagerilor secunzi  asupra unor proteinkinaze, care activează la rândul lor un număr mare de enzime;

· etapa IV – transformarea unui număr mare de molecule de substrat de către enzimele stimulate, fiecare enzimă transformând un mare număr de molecule de substrat.

          Receptorii membranari cuplaţi cu proteine G sunt din punct de vedere structural glicoproteine care cuprind secvenţe de 300 – 800 aminoacizi, la care:

· capătul N terminal este întotdeauna extracelular;

· capul C terminal este intracelular;

· iar cele 7 domenii  transmembranare au caracter hidrofob.

În funcţie de subunitatea α, avem următoarele tipuri de proteine G:

- Gs (s = stimulator) sunt proteine G care modifică prin fracţiunea αs funcţia adenilatciclazei prin stimulare, rezultând ca mesager secund AMPc, care ulterior este metabolizat de către fosfodiesterază la AMP inactiv;

· GI (i = inhibitor) sunt proteine G care prin fracţiunea proteică αI asigură cuplarea negativă a receptorilor membranari cu  adenilatciclaza (AC), reducând astfel cantitatea acestei enzime şi scăzând implicit cantitatea de  AMPc;

· Gq – proteine la care αq în forma activată se leagă de GTP  stimulând  fosfolipaza C(PLC), care la rândul ei hidrolizează PIP2 (fosfatidilinozitol difosfatul) în doi  mesageri secunzi, şi anume:         DAG (diacilglicerol) şi IP3 (inozitoltrifosfat), fenomen care duce la următoarele două efecte:

· contracţia muşchilor netezi; 

· şi hipersecreţia glandelor exocrine.

· Go (o = other = alte tipuri de proteine G) o clasă foarte răspândită în SNC. Prin stimularea receptorilor membranari αo + GTP conduce la închiderea canalelor de Ca2+ voltaj dependente, ionul Ca2+ fiind mesager secund cu rol important în excitaţie, contracţie etc.

          În continuare vom da exemple de receptori cuplaţi cu proteine G:
a.  Receptori  membranari  cuplaţi  cu  proteina  Gq:  receptorii  α1 
adrenergici, receptorii M1 şi M3 colinergici, receptori angiotensinergici AT1, receptorii  endotelinici (ETA, ETB, ETc), receptorii histaminici H1,  receptorii purinergici P2y;
b. Receptori membranari cuplaţi cu proteina Gs:  receptorii dopaminergici D1, receptorii  beta - adrenergici, receptorii histaminergici H2,   receptorii purinergici P2y(A2a, A2b, A3)
c. Receptori membranari cuplaţi cu proteina Gi: receptorii  α2 adrenergici presinaptici, receptorii M2 colinergici, receptori serotoninergici 5- HT1, receptorii opioizi,  receptorii purinergici P1(A1) etc.
4.2.1.2. Receptori enzimatici

          Acest tip de receptori sunt de natură polipeptidică şi au o porţiune transmembranară de dimensiuni mai mici prin care este unită partea extracelulară a mediatorului cu partea intracelulară a acestuia. Situsul  receptor este prezent în exterior, iar partea celulară are proprietăţi enzimatice. În urma legării agonistului pe receptor au loc modificări sterice datorate acestei interacţiuni, fiind activate enzimele de la partea intracelulară a receptorului, ca de exemplu: tirozin-kinaze, serin-kinaze  etc.
          Liganzi endogeni pot fi hormoni endogeni de structură proteică, ca de exemplu: insulină etc.
4.2.1.3. Receptori cuplaţi cu canale ionice

          Acest tip de receptori au structură transmembranară formată din 4 – 5 unităţi care înconjoară un canal ionic (por) prin care poate pătrunde în mediul specific din spaţiul extracelular în intracelular o singură specie de ioni. La capătul extracelular, pe subunitatea receptoare care înconjoară porul, sunt situsuri de legare specifice pentru anumite structuri endogene sau agonişti, legare care determină schimbări sterice, care determină închiderea sau deschidere canalelor ionice.
          În momentul deschiderii canalelor ionice, pot avea loc migrări intra- şi extracelulare ale unor ioni, având diferite consecinţe:

· ioni Na+, Ca2+ migrează intracelular;

· ioni Cl- migrează intracelular;

· Ioni K+ migrează extracelular.

Dacă avem de-a face cu un receptor cuplat cu un  canal de sodiu, la deschiderea, acestuia Na+ pătrunde din exterior în interior şi produce depolarizarea membranei. Membrana biologică este în mod normal polarizată pozitiv pe partea exterioară a membranei şi negativ pe partea
interioară.

          Prin depolarizare se schimbă polarizarea membranei, devenind  pozitivă în interior şi negativă în partea exterioară. 
          Depolarizarea poate deschide canale de calciu, rezultând o creştere intracelulară a acestui ion, iar efectele rezultate sunt: contracţie, hipersecreţie etc.

Ca urmare a deschiderii canalelor ionice, apar întotdeauna efecte intracelulare. Ceea ce caracterizează canalele ionice este că efectul produs de deschiderea acestora se produce foarte rapid (milisecunde → secunde). După depolarizarea produsă de Na, canalele ionice rămân blocate, o deschidere a canalului presupune o hiperpolarizare care este provocată de efluxul extracelular al K+. Transmiterea semnalului prin fibrele nervoase are loc prin depolarizarea unui canal Na învecinat, totdeauna impulsul se deplasează anterograd, nu retrograd.

Deschiderea canalelor de Cl- are proprietăţi inhibitoare.

          Exemple de receptori cuplaţi cu canale ionice:

· receptorii N-colinergici, cuplaţi cu canale ionice de sodiu;

· receptorii serotoninergici 5-HT3, cuplaţi cu canale ionice de sodiu;

· receptorii aminoacizilor excitatori (acid glutamic, acid aspartic etc.) cuplaţi cu canale ionice de sodiu;

· receptorii  GABAA– cuplaţi  cu canale ionice de Cl-;
· receptorii  glicinergici – cuplaţi  cu canale ionice de Cl-;
Există şi antagonişti ai receptorilor cuplaţi cu canale ionice, substanţe prin care este blocată deschiderea acestor canale, ca de exemplu: 

 - antagonişti nicotinici N2 (curarizante);

  - antagonişti  nicotinici N1 (ganglioplegice) etc.

Receptorii GABA sunt cuplaţi cu canale de clor (Cl-) au structură foarte variată, având patru substructuri: α, β, γ, δ, care au mai multe subtipuri. După legarea agonistului de receptor, acesta este activat, se deschid canale Cl-, rezultând hiperpolarizare şi inhibiţie.

În complexul receptorial GABA se găsesc situsuri specifice pentru diferiţi agonişti GABA, ca de exemplu:

· pentru fixarea barbituricelor;

· pentru fixarea benzodiazepinelor etc.

Barbituricele şi benzodiazepinele acţionează prin stimularea afinităţii GABA pentru acest tip de receptori.

4.2.1.4. Receptori cu structuri diverse

          În această categorie întră receptori cu structură monomerică ale căror mecanisme de acţiune sunt mai puţin cunoscute. Mediatorii fiziologici ai acestor receptori aparţin unor clase diferite, ca de exemplu: polipeptide, hormoni, lipoproteine, anticorpi etc.

          Aceste tipuri de receptori pot fi grupaţi în mai multe grupe, şi anume:

· receptori pentru imunoglobuline (receptorii pentru fracţiunea Fc a anticorpilor etc.);

· receptori pentru citokine, care sunt o familie eterogenă având ca liganzi mediatori peptidici, ca de exemplu: prolactina, eritropoetina, interleukinele, hormonul somatotrop etc.;
· receptori pentru lecitine, care au funcţii specifice, ca de exemplu: endocitoza glicoproteinelor etc.; 
· receptorii factorului de creştere a nervilor.

4.2.2. Receptori cu altă localizare

4.2.2.1. Receptorii citosolici pentru steroizi

Sunt structuri intracelulare formate din două părţi:

- o parte efectoare;
                    - şi o parte inhibitoare.
          În mod obişnuit, cele două subunităţi (părţi) sunt legate, în această stare receptorul fiind inactiv. După legarea agonistului pe un situs existent pe subunitatea receptoare, are loc desprinderea celor două subunităţi. 

Complexul format între substanţa medicamentoasă şi subunitatea efectoare migrează în nucleu, unde are loc modificarea proceselor de sinteză în sens crescător sau descrescător a unor proteine cu rol catalitic (enzimatic), această modificare fiind transmisă la nivel ribozomal de către ARN mesager, unde are loc sinteza unor proteine specifice. Modificarea cantitativă şi funcţională a enzimelor dă efect farmacologic. Când substanţa medicamentoasă se leagă de acest tip de receptori, latenţa este mare datorită faptului că procesele de stimulare a sintezei enzimatice, cât şi de inhibiţie, necesită timp (aproximativ 2 ore). 

De asemenea, trebuie subliniat faptul că efectul farmacologic al medicamentului este mult mai lung decât timpul în care substanţa medicamentoasă este legată de receptor. 
Explicaţia fenomenului se datorează faptului că proteinele, respectiv enzimele sintetizate persistă în timp (au o durată de viaţă), timp în care se menţine efectul farmacodinamic.


Exemple de substanţe medicamentoase care acţionează pe acest tip de receptori sunt: hormonii steroidieni (corticosteroizii), hormonii tiroidieni etc. Penetraţia acestor hormoni în celulă se datorează liposolubilităţii ridicate a acestora.
Proteinele sintetizate în cazul hormonilor steroizi sunt numite lipocortine, care pot fi de diferite feluri, şi anume:

· macrocortine, când sunt produse în macrofage;

· lipomoduline, când sunt produse în granulocitele neutrofile etc.

Lipocortinele au rolul de a inhiba fosfolipaza  A2, care este o enzimă calciu-dependentă.

Fosfolipaza  A2   catalizează hidroliza unor fosfolipide membranare ca: fosfatidilcolina, rezultând acid arahidonic.

Din acid arahidonic porneşte o cascadă de reacţii metabolice catalizate de diferite enzime, ca de exemplu:

· ciclooxigenaza, transformă acidul arahidonic în: prostaglandine, prostacicline şi tromboxani;

· lipooxigenaza, transformă acidul arahidonic în leucotriene;

· citocromul P450 transformă acidul arahidonic în derivaţi epoxi.
4.2.2.2. Receptori pentru oxidul de azot (NO);
Monoxidul de azot are efect relaxant pentru endoteliul vascular şi este un compus endogen sintetizat sub acţiunea  NO – sintetazei din L-arginină. Datorită lipofiliei ridicate, oxidul de azot poate difuza din celulele endoteliale în celulele muşchiului neted al vaselor sanguine, unde poate acţiona liber sau legat de grupările SH ale cisteinei, activând guanilat-ciclaza. Această enzimă în stare activată stimulează producerea GMPc, care determină extruzia calciului din celulă sau sechestrarea în depozitele intracelulare, rezultând ca efect relaxare vasculară.
4.2.3. Mesageri  secunzi

Atât substanţele medicamentoase de tip agonist, cât şi mediatorii fiziologici se comportă ca mesageri primi în transmiterea semnalului biologic în urma cuplării acestora pe receptori specifici. Amplificarea semnalului biologic primar este realizată de sisteme intermediare între receptor şi efector, sisteme numite mesageri secunzi. 

În continuare se vor prezenta mesagerii secunzi, cât şi procesele fiziologice de la nivel celular rezultate în urma activării acestora.

4.2.3.1. Ionul de Calciu 

Ionul de calciu are rol important în diverse procese fiziologice la nivel celular. Creşterea cantităţii de calciu la nivel citoplasmatic poate fi realizată în două moduri, şi anume:

· prin deschiderea canalelor membranare dependente de voltaj în urma depolarizării, când răspunsul este rapid;
· sau eliberarea calciului din depozitele intracelulare (reticul endo-plasmatic etc.) în urma stimulării unor receptori specifici, eliberarea făcându-se mai lent, ca de exemplu: în urma activării sistemului fosfatidil inozitidic.

Procesele fiziologice rezultate la nivel celular în urma creşterii concentraţiei de calciu citosolic în urma depolarizării membranei sunt:

· eliberarea unor mediatori (acetilcolină, noradrenalină) din formaţiunile presinaptice prin exocitoză în urma legării calciului de o proteină numită calmodulină, favorizând astfel exocitoza veziculelor cu mediatori în fantă;
· contracţia muşchilor striaţi ai miocardului.
Acest proces, rezultat în urma creşterii concentraţiei citosolice de calciu, este realizat de două proteine, şi anume:

     -    tropomiozina;

-    şi troponina, care are trei subunităţi, şi anume:

· troponina C, care detectează creşterea concentraţiei de calciu citosolic;

· troponina I, care, în urma legării de actină, inhibă interacţiunea acesteia cu miozina;

· troponina T, care, prin legare de tropomiozină, menţine integritatea complexului troponină-tropomiozină.

În afară de favorizarea interacţiunii actină-miozină, ionii de calciu activează ATP-aza care hidrolizează ATP-ul, furnizând astfel energia necesară  procesului contractil.

Ionii de calciu se leagă de troponina C, formând un complex care se leagă de troponina I, eliberându-se în acest mod actina, care se va lega de miozină, rezultând contracţie musculară. În muşchiul cardiac, procesul contractil este similar, deoarece fibra musculară cardiacă este de tip striat.

4.2.3.2. AMPc şi calea efectoare a Adenilatciclazei

AMPc(adenozin-3,5 monofosfat ciclic) se obţine din ATP (adenozin-trifosfat), sub acţiunea adenilat-ciclazei şi în prezenţa ionilor de magneziu.
Adenilat-ciclaza este activată în urma acţiunii pe receptori membranari cuplaţi cu proteină Gs a unor mediatori endogeni, hormoni ca de exemplu:

· catecolamine;

· hormonii hipofizei anterioare(ACTH,LH,FSH );

· hormonii hipofizei posterioare(vasopresina pe receptorii V2);
· hormoni hipotalamici;

· glucagon;

· hormoni cu rol în metabolismul mineral (calcitonina, parathormonul);

· histamina prin receptorii histaminergici  H2.
Creşterea concentraţiei citosolice de AMPc determină activarea unor protein-kinaze care au efecte complexe în procesele fiziologice de la nivel celular, şi anume:

· stimularea funcţiilor cordului prin receptorii β1 adrenergici;

· relaxarea sistemului muscular neted de la nivelul vaselor sanguine, al arborelui bronhic şi al miometrului;

· homeostazia hidrică prin vasopresină;

· homeostazia calciului prin parathormon;
· mobilizarea rezervelor energetice (hidroliza glicogenului hepatic, lipoliza în ţesutul adipos prin catecolamine).

In unele situaţii în care, în urma stimulării receptorului de către ligandul endogen sau de agonist, rezultă cuplarea acestuia cu proteina Gi, având ca efect inhibarea adenilatciclazei, respectiv scăderea cantităţii celulare de AMPc, şi anume: în cazul receptorilor alfa 2-adrenergici şi M2 colinergici.

În continuare se va prezenta modul în care decurg procesele fiziologice la nivel celular în urma stimulării receptorilor beta 1-adre-nergici situaţi predominant la nivel cardiac.

Prin fixarea unui agonist  sau a noradrenalinei de receptorii beta 1 adrenergici, are loc activarea adenilat-ciclazei prin intermediul proteinei Gs şi creşterea concentraţiei citoplasmatice de AMPc. Acest mediator secund activează protein-kinaza  A care fosforilează diferite proteine, ca de exemplu: calciductina, care devine capabilă să deschidă canalele calcice, eliberând calciul din depozite dând ca rezultat contracţia musculară prin creşterea numărului de interacţiuni actină-miozină.
Efectele rezultate în urma acestor procese la nivelul cordului sunt:

· efect batmotrop pozitiv; 

· efect inotrop pozitiv; 

· efect tonotrop pozitiv;

· efect cronotrop pozitiv;

· efect dromotrop pozitiv.

Prin  stimularea receptorilor beta 2-adrenergici de către mediatori 
fiziologici sau de către agonişti este activată adenilat-ciclaza care, prin intermediul protein-kinazei A, declanşează procese de fosforilare care au ca rezultat inhibarea influxului de calciu la nivelul canalelor calcice dependente de potenţial şi activarea pompei calcice, care scoate calciul în afara celulei sau îl sechestrează în depozitele intracelulare.
Efectele rezultate în urma acestor procese sunt:

· relaxarea musculaturii netede la nivelul: bronhiilor, uterului, vaselor sanguine etc.;

· stimularea secreţiei de renină;

· stimularea gliconeogenezei în ficat;

· stimularea glicogenolizei  în muşchi.

Creşterea concentraţiei intracelulare de AMPc poate fi realizată pe două căi, şi anume:

· prin stimularea adenilat-ciclazei;

· şi inhibarea fosfodiesterazei (enzime care metabolizează AMPc la 5-AMP inactiv).
Dintre medicamente care inhibă fosfodiesteraza utilizate în terapie, amintim:
· cafeina;

· teofilina;

· pentoxifilina.
Există medicamente mai nou utilizate în insuficienţa cardiacă care inhibă numai fosfodiesteraza tip III, şi anume:

· milrinona;

· amrinona.

4.2.3.3. Sistemul Fosfatidil - Inozitidic

Acest sistem funcţionează ca un mesager secund care se interpune între semnalul biologic primar şi mecanismele calcice implicate în răspunsul celular.

Sistemul este activat prin stimularea receptorilor caracteristici de către agonişti sau mediatori fiziologici a unor receptori, ca de exemplu:

· receptorii alfa 1 adrenergici, rezultând contracţia musculaturii netede vasculare etc.;

· receptorii M1 şi  M3 colinergici, rezultând contracţia musculaturii netede a tractului digestiv, a vezicii urinare, a musculaturii netede bronhice etc. şi hipersecreţia glandelor exocrine;

· receptorii 5-HT2 serotoninergici, rezultând contracţia musculaturii netede vasculare şi inducerea agregării plachetare;
· receptorii angiotensinici AT1, rezultând creşterea secreţiei de aldosteron etc.

Procesele fiziologice în care este implicat acest sistem sunt declanşate în urma acţionării prin agonişti sau mediatori ai unor receptori specifici cuplaţi cu proteină Gq care activează fosfolipaza C (PLC). Această enzimă scindează fosfatidil-inozitolul în doi mesageri secunzi, şi anume: IP3 (inozitol-trifosfat) şi DAG (diacilglicerol).

Inozitol-trifosfatul are rolul de a mobiliza calciul sechestrat în depozitele celulare care se leagă de calmodulină, formând  un complex 
care activează următoarele enzime:

· enzima care fosforilează lanţul uşor al miozinei;

· protein-kinaza calmodulin dependentă care fosforilează

caldesmonul, care  în această  formă  disociază de actină, făcând-o capabilă să interacţioneze cu miozina, rezultând astfel contracţia musculară.

Diacilglicerolul are rolul de a activa protein-kinaza C, care determină  menţinerea răspunsul contractil în timp.

4.2.3.4. GMPc şi calea efectoare a guanilatciclazei

          GMPc (guanozin -3,5-monofosfat ciclic) este un mesager secund obţinut din GTP sub influenţa guanilat-ciclazei şi a ionilor de magneziu. Guanilat – ciclaza este activată de eicosanoide, de medicamente coronarodilatatoare de tipul nitriţilor etc. 

Ca urmare a creşterii concentraţiei de GMPc, are loc fosforilarea lanţului uşor al miozinei şi  activarea pompei calcice care scote calciul în afara celulei sau îl sechestrează în depozite, rezultând vasodilataţie pe sistemul muscular neted. GMPc–ul este metabolizat de fosfodiesterază la 5-GMP inactiv. Cantitatea de GMPc poate creşte şi prin inhibarea fosfodiesterazei. 

Ca exemplu de substanţe medicamentoase care acţionează prin inhibarea fosfodiesterazei tip V amintim: sildenafil, tardenafil etc.

4.2.4. Interacţiuni medicamentoase

Polimedicaţia este foarte des întâlnită în terapie şi desigur unul dintre factorii care pot determina apariţia de interacţiuni medica-mentoase. În urma  unor studii s-a constat că bolnavilor trataţi ambula-toriu li s-a prescris un număr mediu de 4,6 medicamente. 
Interacţiunile care apar sunt diverse şi pot afecta calitatea medicamentelor, eficacitatea tratamentului, cât şi favorizarea apariţiei de reacţii adverse. 

În continuare se vor prezenta câteva tipuri de interacţiuni care pot apărea la administrarea medicamentelor, şi anume:

4.2.4.1. Interacţiuni de ordin farmacocinetic 
Acest tip de interacţiuni pot apărea la nivelul diferitelor etape farmacocinetice şi  pot  avea  influenţă  asupra  biodisponibilităţii  sub-

stanţelor medicamentoase. 

În continuare se vor prezenta tipuri de interacţiuni la nivelul diferitelor etape farmacocinetice.
4.2.4.1.1. Interacţiuni la nivelul căi de administrare 
La acest nivel pot fi prezente următoarele tipuri de interacţiuni cu repercusiuni asupra cantităţii de substanţă absorbită şi asupra vitezei de absorbţie.

La nivelul tractului digestiv pot exista următoarele tipuri de interacţiuni:

· interacţiuni medicament-medicament (tetraciclină cu ionii de calciu sau magneziu etc.);

· interacţiuni medicament-alimente (tetraciclină cu produse lactate etc.);

· influenţarea disocierii unor substanţe medicamentoase cu repercusiuni asupra absorbţiei datorită pH-ului, sau fluctuaţiilor de pH de locul absorbţiei;

· competiţii la nivelul proceselor de transfer activ;

· influenţe datorită administrării concomitente a unor medicamente care afectează peristaltismul, ca de exemplu: propulsive, antipropulsive etc.

4.2.4.1.2. Interacţiuni la nivelul distribuţiei
La nivelul distribuţiei pot avea loc următoarele tipuri de interacţiuni:

· deplasarea unor medicamente de pe proteinele plasmatice, ca de exemplu: fenilbutazona deplasează de pe proteinele plasmatice substanţe medicamentoase ca: anticoagulantele cumarinice, antidiabeticele orale, mărindu-le concentraţia plasmatică şi implicit riscul de reacţii adverse;
· deplasări de pe locurile de legare de la nivel tisular, ca de exemplu:  verapamil, amiodarona pot deplasa digoxina, mărindu-i concentraţia plasmatică şi crescând riscul de reacţii adverse.
4.2.4.1.3. Interacţiuni la nivelul procesului de metabolizare

La  nivelul procesului de metabolizare pot exista următoarele tipuri de interacţiuni:

· inducţia enzimatică;

· inhibiţia enzimatică;

· şi autoinducţia enzimatică etc.
4.2.4.1.4. Interacţiuni la nivelul procesului de eliminare

În procesul eliminării pot exista diferite tipuri de interacţiuni, ca de exemplu: competiţie la nivelul proceselor de transport activ. Astfel,  probenicidul inhibă eliminarea penicilinei, intrând în competiţie la acest nivel, crescându-i concentraţia plasmatică.

Prin modificarea pH-ului renal se poate influenţa eliminarea unor substanţe prin stimularea sau inhibarea reabsorbţiei tubulare.

4.2.4.2. Interacţiuni de ordin farmacodinamic

Prin asocierea diferitelor substanţe medicamentoase pot rezulta interacţiuni prin care creşte eficacitatea, respectiv intensitatea efectului farmacodinamic, fiind vorba în acest caz de sinergism medicamentos  sau interacţiuni prin care scade intensitatea efectului farmacodinamic, în această  situaţie fiind vorba de antagonism medicamentos.
4.2.4.2.1. Sinergismul medicamentos

Prin sinergism se înţelege fenomenul de creştere al răspunsului farmacodinamic prin asocierea a două substanţe medicamentoase. În funcţie de procentul de creştere, există două feluri de sinergism, şi anume:

   - Sinergism de adiţie, când efectul rezultat este egal cu suma efectelor celor două substanţe medicamentoase. Matematic, această afirmaţie poate fi exprimată în următoarea relaţie:
EAB = EA  + EB

· EAB = suma efectelor celor două substanţe :A şi B;

· EA = efectul farmacodinamic al substanţei A;
· EB = efectul farmacodinamic al substanţei B.
Există substanţe medicamentoase care în urma asocierii dau un efect farmacodinamic superior sumei substanţelor administrate separat. 

Matematic, această afirmaţie poate fi prezentată prin următoarea relaţie, şi anume:

EAB > EA  + EB
Utilizarea asocierilor este importantă când efectele farmacodi-namice se obţin la doze mai mici decât dacă substanţele ar fi administra-te separat şi, de asemenea, reacţiile adverse sunt de intensitate mai mică sau chiar absente.
Există situaţii când efectele sinergice nu sunt utile din punct de vedere clinic, ca de exemplu: asocierea tranchilizantelor cu alcool etilic, aminoglicozidelor între ele etc., datorită efectelor toxice pronunţate.

4.2.4.2.2. Antagonismul medicamentos

Este fenomenul prin care, în urma administrării concomitente a două medicamente, unul din ele reduce sau anulează efectul celui de al II-lea medicament.
Există mai multe tipuri de antagonism, şi anume:
a. Antagonism fizic şi chimic
În cadrul acestor tipuri de interacţiuni, amintim următoarele:

· absorbţia anumitor substanţe, ca de exemplu: alcaloizi pe cărbune activ în cazul administrării concomitente;

· formarea de complecşi neabsorbabili între ionii unor metale grele şi EDTA (etilendiaminotetraacetic), antagonism cu aplicabilitate în toxicologie în intoxicaţii cu metale grele;
· formarea de complecşi neabsorbabili între ionii de fier şi deferoxamină, antagonism cu aplicabilitate în toxicologie în intoxicaţii cu fier;
   - formarea de complecşi neabsorbabili între ionii de CN şi edetatul de sodiu, antagonism cu aplicabilitate în toxicologie etc.
b. Antagonismul funcţional
Acest tip de interacţiuni rezultă când două substanţe acţionează asupra aceloraşi structuri biologice, dar efectul lor farmacodinamic este opus ca sens. 

La această categorie de interacţiuni prezentăm următoarele exemple, şi anume:

     -    asocierea stimulantelor S.N.C. cu substanţe inhibitoare S.N.C.;
· asocierea stimulantelor S.N.V. simpatic  cu substanţe stimulatoare ale  S.N.V. parasimpatic;

c. Antagonismul farmacologic
Acest tip de antagonism este de două feluri, şi anume:

c1. Antagonism competitiv

Acest tip de antagonism este întâlnit când se, administrează două substanţe care îşi anulează reciproc efectele ca de exemplu: la administrarea unui agonist care posedă afinitate pe anumiţi receptori şi activitate intrinsecă  împreună cu un antagonist competitiv care se leagă pe acelaşi situs datorită afinităţii, dar este lipsit de acţiune intrinsecă. 
Ca exemplu concret de asociere amintim: asocierea acetilcolinei cu atropina.

c2. Antagonism  necompetitiv

Acest tip de antagonism este întâlnit când se administrează două 
substanţe care, de asemenea, îşi anulează efectele reciproc şi anume: la administrarea unui agonist care posedă afinitate pe anumiţi receptori şi activitate intrinsecă  împreună cu un antagonist necompetitiv care nu se leagă pe acelaşi situs, dar datorită conformaţiei spaţiale a complexului format substanţă medicamentoasă–receptor este împiedicată legarea agonistului sau a mediatorului biologic endogen pe situsul receptorial corespunzător acestora, rezultând în acest mod blocarea efectului de tip agonist. Ca exemplu concret de asociere amintim: antagonizarea efectului spastic al acetilcolinei prin papaverină.

capitolul V

MODALITĂŢI DE ACŢIUNE  farmacodinamică a substanţelor medicamentoase sau A substanţeLOR biogene CU ACŢIUNE asupra sinapselor

5.1. Generalităţi
          Sinapsa este o formaţiune care cuprinde câteva componente sinaptice prin care are loc conexiunea între două celule şi are rolul de transmitere a impulsurilor nervoase intercelular, interneuronal sau între un neuron şi o celulă a unui organ efector.
         La nivelul S.N.C., fiecare neuron formează un număr mare de sinapse cu alţi neuroni, numărul mediu de astfel de sinapse pentru fiecare neuron fiind egal cu 103. Sinapsele au rolul de a asigura transmiterea informaţiei şi activitatea complexă la nivelul S.N.C. şi a întregului organism.
         În funcţie de natura substratului material care asigură transmiterea diferitelor impulsuri nervoase şi declanşarea potenţialului de acţiune trans-sinaptic, avem următoarele două categorii de sinapse:

· sinapse electrice;
· sinapse chimice.
5.1.1. Sinapsa electrică

          În cadrul acestui tip de sinapse transmiterea intercelulară se realizează prin intermediul canalelor ionice voltaj dependente şi transmisia este caracterizată prin viteză mare.

Sinapsa electrică are următoarele componente [9]:

· membranele celor două  celule;
· fanta simpatică (de aproximativ 2 – 4 mm);
· şi canalele ionice voltaj dependente intercelulare care traversează fanta sinaptică, facilitând astfel trecerea ionilor intercelular.

Acest tip de sinapsă este bidirecţională şi permite transmiterea influxului nervos în ambele sensuri (ascendent sau descendent).

Sinapsa electrică este foarte răspândită în ţesutul muscular neted, 
ţesutul striat miocardic şi rar în S.N.C.

Nu sunt cunoscute medicamente care se administrează la nivelul acestui tip de sinapse

5.1.2. Sinapsa chimică
          În cadrul sinapsei chimice, neurotransmisia sinaptică este realizată prin intermediul unor substanţe chimice numite neurotransmiţători sau neuromediatori chimici. Acest tip de sinapsă este unidirecţională, impulsul transmiţându-se de la componenta presinaptică, care conţine depozitele de neuromediatori, la componenta postsinaptică, care  conţine receptorii şi care poate fi neuron sau organ efector. 

Sinapsa chimică este foarte larg răspândită în S.N.C., unde este tipul de sinapsă majoritar.

          Între afecţiunile patologice de tip neuropsihic, un loc îl ocupă bolile (dereglările) sinapselor [9], ca de exemplu:

· schizofrenia;

· depresiunea (depresia);

· miastenia gravis;

· demenţa Alzheimer (deficit de receptori nicotinici) etc.

Sinapsa chimică are următoarele componente:

· formaţiunea presinaptică;
· fanta sinaptică;
· formaţiunea postsinaptică.
Figura nr. 5.1. Structura sinapsei  

                  Formaţiunea presinaptică

        Ea poate fi reprezentată, în majoritatea cazurilor, de terminaţii axonice, dar în acelaşi timp
  poate fi vorba şi despre dendride sau corp neuronal.

       Componenta presinaptică conţine vezicule sau depozite granulare, mitocondrii, reticul endo-

  plasmatic etc.

                 Veziculele cu neuromediatori sunt răspândite în cadrul citoplasmei sau aderente de 
            membrana presinaptică. Între mărimea veziculelor şi tipul de neuromediator există următoarele 
            relaţii:

           - în vezicule cu diametrul mic (≈ 40 nm) se găsesc neuromediatori nepeptidergici;

           - în vezicule cu diametrul mare (≈ 200 nm) se găsesc neuromediatori peptidergici.

       Pe membrana presinaptică se găsesc receptori care reglează concentraţia de neurotransmi-

  ţători în fantă, ca de exemplu: receptorii α2 şi β2 pentru sinapsa adrenergică etc. Aceşti recep-

  tori declanşează  prin mecanism cibernetic feed – back (+) sau feed – back (-) şi anume β2 sti-

mulează eliberarea neuromediatorului în fantă, iar α2 recaptarea în depozitele presinaptice.

Neuromediatorii chimici, din punct de vedere de vedere structural pot fi: amine, aminoacizi, purine, peptide, lipide, steroizi.

În funcţie de efectul asupra componentei postsinaptice există:

· neuromediatori stimulatori (acid glutamic, subst. P);

· neuromediatori inhibitori (GABA, glicină etc.);

· neuromediatori inhibitori sau stimulatori în funcţie de celula postsinaptică, ca de exemplu: adrenalina, acetilcolina etc.
· şi neuromediatori modulatori, ca exemplu: adenozina.
Neuromediatorii sunt biosintetizaţi în anumite porţiuni ale celulei neuronale, în funcţie de structura lor chimică, şi anume: 

· în citoplasma componentei presinaptice – neuromediatorii nonpeptidici;

· sau în ribozomi – neuromediatorii peptidici etc.

Fanta sinaptică

Este spaţiul capilar cu o lăţime de ≈ 20 - 40 nm care conţine lichidul interstiţial şi anumite substanţe extracelulare tipice pentru sistemul nervos: glicoproteine, proteoglicani, colagen  etc.

Fanta sinaptică este delimitată de cele  două  membrane (pre- şi postsinaptică) şi de nevroglii (celule gliale).

Formaţiunea postsinaptică

Este  formată  dintr-o  porţiune  mai  îngroşată a membranei cito-

plasmatice a celulei postsinaptice, care conţine:

c1 – receptori postsinaptici, care pot fi: receptori membranari, intracitoplasmatici sau  nucleari;

c2 – alte componente post-sinaptice, ca de exemplu:

· proteine membranare ce formează canale ionice;

· proteine G (dependente de GTP);

· enzime membranare, responsabile de biosinteza mediatorilor secunzi;

· enzime care controlează fosforilările şi defosforilările intracelulare.

5.1.3. Modul de realizare a transmisiei prin sinapse chimice


Transmisia prin sinapse chimice cuprinde următoarele etape:

a.   Biosinteza neurotransmiţătorului în componenta presinaptică;

b. Depozitarea neurotransmiţătorilor în anumite formaţiuni ale componentei presinaptice;

c.   Eliberarea neuromediatorului în fantă, proces care se desfăşoară în următorul mod:

    - depolarizarea componentei presinaptice în urma declanşării potenţialului de acţiune;

· creşterea concentraţiei Ca2+ în citoplasma componentei presinaptice datorită deschiderii canalelor de Ca2+;
· deplasarea veziculelor cu neuromediatori spre membrana sinaptică, unde are loc exocitoza moleculei de neuromediator în fantă.

d. Interacţiunea neuromediatorului cu receptorii post-sinaptici rezultând complexul mediator–receptor, având ca rezultat activarea receptorului, inducând un semnal în fibra post-sinaptică;

e.   Declanşarea reacţiilor care amplifică semnalul primar;

f. Inactivarea neuromediatorului, proces care poate implica următoarele aspecte:

· recaptarea neurotransmiţătorului în depozitele presinaptice;

· metabolizarea mediatorului de către enzime specifice aflate în fantă sau în citoplasma celulelor interconectate;

· difuziunea neurotransmiţătorului în spaţiul interstiţial etc.

g.  Repolarizarea membranei postsinaptice, fiind astfel capabilă pentru o nouă depolarizare.

Neurotransmisia are loc şi în stare de repaus, când cantităţi mici de mediator (conţinutul unei vezicule care conţine ≈ 10 000 molecule) sunt eliberate în fantă prin exocitoză, rezultând efecte în miniatură ale neurotransmiţătorului respectiv, dar care sunt suficiente pentru menţinerea unui normotonus.

5.1.4. Clasificarea sinapselor chimice

Sinapsele chimice se pot clasifica după mai multe criterii:

a) După tipul de celule interconectate
Din acest punct de vedere avem:

a1. Sinapse interneuronale
 După felul joncţiunii aceste sinapse pot fi:

   - axo-dendritice;
   - neuro-dendridice;

   - neuro-axonice;

   - axo-somatice;


   - axo-axonale;


După locul unde sunt situate sinapsele pot fi: 

             - centrale (S.N.C.)

             - periferice (ganglionare) S.N.V


a2 – sinapse neuro-efectoare care se formează între un neuron şi o celulă efectoare, şi anume:
· sinapse vegetative (simpatice şi parasimpatice);
· sinapse somatice.

      b) După efectul asupra componentei  postsinaptice
b1- Sinapse care produc stimulare în componenta postsinaptică, ca de exemplu: sinapsele în neurotransmisia glutamatergică, nicotinergică la care mecanismul neurotransmiţător are loc prin deschiderea unor canale ionice Na+, Ca2+, având ca rezultat depolarizare (stimulare).

b2 – Sinapse care produc postsinaptic inhibiţie 

 In urma deschiderii canalelor ionice de Cl- sau K+ creşte influxul de Cl- şi creşte efluxul de K+, având ca efect hiperpolarizarea (inhibiţia).

          Exemple de sinapse inhibitoare sunt: sinapsele GABA-ergice sau  glicinergice.

c) După modul de participare la sistemul transmisional sinaptic

Din acest punct de vedere sunt: 

c1 – Sinapse principale (autosinapse), care sunt situate pe căile principale de transmitere ascendente sau descendente;

c2 – Sinapse secundare (heterosinapse) – Acest tip de sinapse sunt nespecifice şi sunt situate la nivelul unei sinapse principale, realizând legături cu segmentul presinaptic sau postsinaptic, fiind de două feluri:

· heterosinapse presinaptice, care modulează eliberarea neuro-transmiţătorului din componenta presinaptică  principală;

· heterosinapse postsinaptice, care modulează starea de polarizare a segmentului postsinaptic principal.
d. În funcţie de felul şi numărul neurotransmiţătorilor care participă la transmisia sinaptică există:
d1 – Sinapse simple, care conţin un singur tip de neurotransmiţător şi receptori;

d2 – Sinapse complexe, care conţin două tipuri de neurotransmiţători şi receptori ca de exemplu, sinapsă adrenergică care are: 

- un neuromediator adrenergic şi un neuromediator purinergic;

- şi receptori adrenergici α1 şi α2 şi receptori purinergici P1 şi P2.

5.1.5. Mecanisme de acţiune farmacodinamică
în cadrul sinapselor chimice

          În cadrul sinapsei chimice pot fi influenţate de către substanţele medicamentoase următoarele procese: 

· biosinteza neuromodulatorului;

· golirea depozitelor de neuromodulator (neurosimpatolitice);

· acţiunea pe receptori (ca de exemplu adrenomimetice sau adrenolitice etc.);

· favorizarea recaptării din fantă (ex. stimularea receptorilor α2 presinaptici de către clonidină);

· inhibarea recaptării (ex. inhibarea recaptării serotoninei şi noradrenalinei din fantă în cazul antidepresivelor triciclice);

· inhibarea degradării neuromodulatorului, ca de exemplu: inhibitori  MAO tip A (antidepresive), inhibitori  MAO tip B (antiparkinsoniene), anticolinesterazice etc.
5.2. Fiziologia şi farmacodinamia neurotransmisiilor

5.2.1. Generalităţi

          Neurotransmisiile  sunt  clasificate  după  tipul  de  mediator  chi-

mic (după structura chimică a  acestuia). Din acest punct de vedere, avem diferite tipuri de neurotransmisii. 

În continuare se vor prezenta în mod succint principalele neurotransmisii, grupele chimice la care aparţin mediatorii, receptori specifici ai acestora, după care se vor prezenta mai detaliat câteva neurotransmisii mai importante din punct de vedere farmacologic.

5.2.2. Tipuri de neurotransmisii,
mediatori şi receptori specifici [9]
a. Neurotransmisiile aminergice
În cadrul acestor tipuri de neurotransmisii se vor aminti următoarele:

a1) Neurotransmisia Adrenergică, care are ca mediatori chimici: Adrenalina, Noradrenalina, iar ca receptori: α1, α2, β1, β2 şi β3;

a2) Neurotransmisia Dopaminergică – are ca mediator chimic Dopamina, iar ca receptori: D1, D2, D3, D4, D5;

a3) Neurotransmisia Serotoninergică – are ca mediator Serotonina (5-HT), iar ca receptori: 5-HT1, 5-HT2, 5-HT3, 5-HT4, 5-HT5, 5-HT6, 5-HT7;

a4) Neurotransmisia Melatoninergică - are ca mediator Melatonina, iar ca receptori, receptorul ML1;
a5) Neurotransmisia Histaminergică – are ca mediator Histamina, iar ca receptori: H1, H2, H3.
b. Neurotransmisiile Aminoacidergice
Aceste categorii de neurotransmisii au ca mediatori diferiţi aminoacizi, ca de exemplu:

b1) Neurotransmisia GABA-ergică – are ca mediator Acidul γ aminobutiric, iar ca receptori GABA (GABAA, GABAB, GABAC).
b2) Neurotransmisia Glutamatergică – are ca mediatori aminoacizi stimulatori, ca de exemplu: acidul glutamic, acidul aspartic etc., iar ca receptori, receptori cuplaţi cu :

- canale ionice;

- sau proteina G.

b3) Neurotransmisia Glicinergică – are ca mediatori aminoacizi inhibitori, ca de exemplu: glicina, taurina, β – alanina etc., iar ca receptori, receptori cuplaţi cu  canale ionice.
c. Neurotransmisia Colinergică (derivaţi cvaternari de amoniu)
Acest tip de neurotransmisii are ca mediator acetilcolina, iar ca receptori: receptorul N1 – 2 (nicotinic) sau M1 – 5 (muscarinic).
d. Neurotransmisia Purinergică 
– are ca mediatori Adenozina, ATP, AMPc, GTP, GMP ciclic, iar ca receptori: receptorii P1, P2, cu diferite subtipuri de receptori.
e. Neurotransmisiile peptididergice:
e1) Neurotransmisia Opioidergică, care are mediatori opioizi endogeni ca: enkefalinele, endorfinele, dinorfinele etc., iar ca receptori: μ1 – 2, δ1 – 2 şi K1 - 2
e2) Neurotransmisia MSH–ergică – are ca mediator Melanostimulator hormon (MSHα,β,γ), iar ca receptori AC(1 – 5) –R.
e3) Neurotransmisia Kininergică – are diverse variante de neurotransmisii în funcţie de neurotransmiţătorul endogen, ca de exemplu:

e3.1) Transmisia Tahikininergică – are ca mediator substanţa P cu receptorii NK1,  Neurokinina A cu receptor NK2 şi Neurokinina B cu receptor NK3;
e3.2) Transmisiile kininergice vasoactive, care au ca variante de transmisii:

- Transmisia Angiotensinergică, cu mediator Angiotensina II (AT) şi receptori AT1 şi AT2;
- Transmisia Bradikinergică, ce are ca mediator Bradikinina (BK), iar ca receptori BK1 şi BK2;
- Transmisia Neurotensinergică, ce are ca mediator Neurotensina (NT);

e4) Neurotransmisia Endotelinergică, ce are ca mediator Endotelina (ET), cu:

- mediator ET1 şi receptor ETA;
- mediator ET2 şi receptor ETB;
- mediator ET3 şi receptor ETC etc.

e5) Neurotransmisia Peptidergică Neurohipofizară, care are ca mediatori Vasopresina şi Ocitocina;

e6) Neurotransmisia Peptidergică hipotalamică, ce are ca mediatori neurohormonii hipotalamici;

e7) Neurotransmisia Peptidergică hormonală, cu următoarele tipuri de mediatori

· Hormoni hipofizari;

· Hormoni pancreatici;

· Calcitonina;

· Hormoni gastro-intestinali.
f. Transmisia Lipidergică, care are mai multe variante de transmisii, ca de exemplu:
f1) Transmisia eicosanoidergică, care are ca mediatori, derivaţi rezultaţi în urma transformării enzimatice a acidului arahidonic, şi anume:

· Prostaglandine: PGE2, PGF2a, PGI2;
· Leucotriene LTCA-F;
· Tromboxani etc.
f2) Transmisia Anandaminergică (canabinoidergică), cu mediator anandamina, iar ca receptor CB1-2 (canabinol-receptor);
g. Transmisia Hormon-ergică
           Această transmisie are ca mediatori chimici diferiţi hormoni, care în funcţie de structura chimică se împart în mai multe subgrupe şi anume:

g1) Transmisia Peptidergică, cu următoarele variante de mediatori:

· Hormon hipofizar (ACTH, TSH, LH etc.);

· Hormon hipotalamic (somastatina etc.);

· Hormoni pancreatici (glucagon, insulina);
· Hormoni gastro-intestinali (gastrina, colecistokinina);

· Calcitonina.

g2) Transmisia Tiroxinergică, având ca mediator hormoni tiroidieni, ca de exemplu: tiroxina.

g3) Transmisia Steroidergică, având ca mediatori:

· Hormoni corticosteroizi (hidrocortizon, corticosteron, aldosteron);

· Hormon androgen (testosteron);

· Hormoni estrogeni (estradiol);

· Hormoni progestogeni (progesteron).
h. Transmisii proteinergice, având ca mediatori proteine active, ca de exemplu:
· interleukine;

·  interferoni etc.
i. Alte transmisii:
· transmisii imidazolin-ergice, având ca mediator, de asemenea liganzi farmacologici, ca de exemplu clonidina, iar ca receptori, receptori imidazolinici, I1 şi I2;

· transmisii octopamin-ergică, având ca mediator liganzi farmacologici, ca de exemplu: fentolamina, metoclopramidul, ciproheptadina, mianserin etc.

Dintre toate transmisiile prezentate, cele mai studiate sunt transmisiile colinergică şi adrenergică, ele având o largă răspândire în organism, formând adevărate domenii, şi anume:

· domeniul colinergic;
· domeniul adrenergic.
În continuare vor fi prezentate transmisii cu o importanţă farmacologică mare.
5.2.3. Neurotransmisia colinergică

          Domeniul colinergic are o largă răspândire, atât la nivel central, cât şi periferic. Sinapsele domeniului colinergic se împart în următoarele grupe:

      - sinapse vegetative, care pot fi împărţite în două grupe:
 sinapse neuroefectoare (parasimpatice) şi sinapse interneuronale.
      - sinapse neuroefectoare somatice la nivelul sistemului muscular striat.

      - sinapse interganglionare, parasimpatice şi simpatice.

      - sinapse centrale la nivelul S.N.C.
        a. Ligand endogen: mediatorul chimic în domeniul colinergic este acetilcolina.
        b. Biosinteza acetilcolinei
           Este realizată la nivelul formaţiunilor nervoase preganglionar. Biosinteza mediatorului are loc prin reacţia dintre colină şi acetilcoenzima A în prezenţa colinacetiltransferazei, reacţie prezentată în figura numărul 5.2.

                      Figura nr. 5.2.  Biosinteza acetilcolinei
         c. Depozitarea neurotransmiţătorului
            Acetilcolina este stocată în veziculele presinaptice, împreună cu moleculele de ATP.  

          d. Eliberarea acetilcolinei (Ach)
          Eliberarea mediatorului este realizată prin spargerea veziculelor în momentul în care potenţialul de acţiune ajunge la nivelul terminaţiilor nervoase presinaptice, când o cantitate de Ca2+ pătrunde în vezicule, realizează contracţia şi ,respectiv, eliminarea în fantă a sute de  cuante de mediator.   

          e. Metabolizarea  mediatorului.
Acetilcolina este inactivată în fantă, sub acţiunea colinesterazei rezultând colină şi acid acetic. Modalitatea de inactivare a mediatorului este prezentată în următoarea reacţie:

Figura nr. 5.3. Inactivarea acetilcolinei
f. Reglarea eliberării mediatorului
Reglarea eliberării acetilcolinei este realizată de:

· f1) autoreceptori, ca de exemplu:


· receptori M2 presinaptici, inhibă eliberarea Ach;

· receptori N1 presinaptici, stimulează eliberarea Ach.

· f2) Şi de heteroreceptori, ca de exemplu:


· receptori α  adrenergici, inhibă eliberarea Ach;

· iar receptorii histaminergici şi serotoninergici stimulează eliberarea Ach.
g. Receptori colinergici
Acetilcolina  acţionează  pe  receptorii  postsinaptici,  stimulând 
aceşti receptori şi mecanismele efectoare celulare de producere a mesagerilor secunzi care amplifică semnalul iniţial. Receptorii colinergici sunt împărţiţi în două grupe, şi anume:

· Receptori M – muscarinosensibili, faţă de care are afinitate şi muscarina, un alcaloid din  ciuperca toxică Amanita muscaria şi se produc efecte parasimpatomimetice.

· şi N-nicotinosensibili care prin stimulare produc efecte nicotinomimetice, efecte la nivelul plăcii neuromusculare şi la nivelul ganglionilor vegetativi.
          În tabelul următor nr. 5.1. sunt prezentate în mod sintetic diferite aspecte legate de neurotransmisia colinergică.
Tabel nr. 5.1.  Prezentare sintetică a neurotransmisiei colinergice
	Tip de receptori


	Localizare 
	Componentă sinaptică activată
	Enzimă celulară

influenţată
	Mesageri secunzi
	Tipul de sinapsă influenţat
	Sensul acţiunii
	Efecte

	Receptori membranari

M1
	- S.N.C.

- Ganglioni vegetativi
	Proteina Gq


	Fosfolipaza C  (PLC)
-stimulare
	IP3 + DAG

(stimulare)
	Interneuronală


	Stimulare


	Stimulare 



	Receptori membranari

M2

	Miocard

Muşchi neted (sfinctere)

Autoreceptor


	Proteina Gi


	Adenilatciclaza (AC)
-inhibare


	Adenozin-monofosfat ciclic (AMPc)

	Neuroefectoare

parasimpatică


	Inhibare


	Inhibarea cordului;

Inhibarea eliberării mediatorului;

Relaxarea  sfincterelor

	Receptori membranari

M3
	Glande exocrine 

Muşchi neted


	Proteina Gq


	Fosfolipaza C  (PLC)
-stimulare


	IP3 + DAG

(stimulare)
	Neuroefectoare

parasimpatică
	Stimulare
	Hipersecreţie

Hipertonie

	Receptori membranari

M4
	S.N.C.
	Proteina Gi
	Adenilatciclaza (AC)
-inhibare
	Adenozin-monofosfat ciclic (AMPc)
	Interneuronală
	Inhibare


	Inhibare

	Receptori membranari

N1


	S.N.C.

Ganglioni vegetativi

Medulosupra-renală
	Canale cationice

Na+>K+>

Ca2+
	
	
	Interneuronală


	Stimulare
	Stimulare

	Receptori membranari
N2
	S.N.Somatic (muşchi striat)
	Canale cationice

Na+>K+>

Ca2+
	
	
	Neuroefectoare

somatică
	Stimulare
	Hipertonie a muşchiului striat


h. Modalităţi de influenţare a neurotransmisiei colinergice

Neurotransmisia colinergică poate fi influenţată în următoarele moduri:

h.1. Prin stimulare
Aceasta poate fi realizată prin următoarele modalităţi:

· stimularea receptorilor M colinergici prin colinomimetice (parasimpatomimetice), centrale şi periferice;

· inhibarea metabolizării mediatorului prin medicamente, blocante de colinesterază;

· prin stimularea receptorilor nicotinici (prin  nicotinomimetice);
· Ionii de Ca2+ cresc eliberarea acetilcolinei.
h.2. Prin inhibare
Inhibarea acestei neurotransmisii poate fi realizată prin

· urmatoarele modalităţi:

· blocarea receptorilor M colinergici postsinaptici (parasimpatolitice);

· blocarea receptorilor N1 colinergici (ganglioplegice);

· inhibarea receptorilor N2 colinergici (curarizante);

· blocarea eliberării acetilcolinei (toxina botulinică, veninul de şarpe, aminoglicozide, ioni de Mg2+);

· blocarea canalelor de Na+ prin anestezice locale.  

i.  Boli rezultate ca urmare a dereglării nurotransmisiei colinergice
Anomaliile neurotransmisiei colinergice generează diferite patologii atât la nivel central, cât şi la nivel periferic.

În continuare se vor prezenta patologii rezultate în urma dereglării neurotransmisiei colinergice la nivel central, şi anume: 

- tulburări de învăţare şi memorare spaţială, rezultate pe fondul hipofuncţiei colinergice;  

- demenţa tip Alzheimer datorată hipofuncţiei colinergice, rezultată în urma distrugerii masive a neuronilor colinergici din cortex şi hipocamp;

-  boala Parkinson datorată hiperfuncţiei colinergice etc.


În urma dereglării transmisiei colinergice la nivel periferic, pot rezulta diferite afecţiuni, ca de exemplu: 

- miastenie, datorată hipofuncţiei colinergice, prin distrugerea receptorilor colinergici la nivelul plăcii  neuromusculare, datorită unor reacţii autoimune (formare de anticorpi  antireceptori);  

-  spasm bronşic, astm bronşic, datorată hiperfuncţiei colinergice;

- bradicardie, hipotensiune, colaps, datorită hiperfuncţiei colinergice;

- colici viscerale, ileus mecanic, datorate hiperfuncţiei colinergice;

- hiperaciditate gastrică, ulcer gastroduodenal, datorate hiperfuncţiei colinergice;

- tulburarea vederii de aproape, datorată hipofuncţiei colinergice.

5.2.4. Neurotransmisiile aminergice

5.2.4.1. Neurotransmisia adrenergică
a. Liganzi endogeni

          În neurotransmisia adrenergică, neurotransmiţătorii implicaţi sunt adrenalina şi noradrenalina.

          Adrenalina acţionează selectiv pe receptorii α1, α2 şi β1, β2, iar noradrenalina pe receptori α1, α2 şi β1.

b. Biosinteza

Biosinteza acestor mediatori se realizează în următoarele moduri, şi anume: 

     -   noradrenalina este biosintetizată din tirozină în citoplasma axonilor adrenergici, atât centrali, cât şi periferici, până la dopamină. Procesul continuă în vezicule, unde dopamina este transformată în noradrenalină;

· adrenalina este sintetizată din noradrenalină, în neuronii adrenergici centrali şi în medulosuprarenale.
c. Depozitarea 

Noradrenalina este stocată în formă liberă sau granulară în vezicule, sub influenţa ATP-azei şi a ionului de magneziu.

     d. Eliberarea 

Noradrenalina este eliberată din vezicule la apariţia impulsului nervos şi a potenţialului de acţiune prin exocitoză în urma pătrunderii în celulă a ionilor de Ca2+. Reglarea eliberării catecolaminelor este realizată de autoreceptori β2 presinaptici.
e. Factori care intervin în reglarea, eliberarea şi recaptarea noradrenalinei

În reglarea  eliberării neurotransmiţătorilor adrenergici intervin:

e1 – Autoreceptori: - β2 – stimulează eliberarea mediatorului din        veziculele presinaptice;

      - α2 – stimulează recaptarea din fantă în depozitele presinaptice;

     e2 – Heteroreceptori: - enkefalinergici, care inhibă eliberarea din depozitele presinaptice;

- GABA-ergici, care inhibă eliberarea din depozitele presinaptice.

e3 – Medicamente cu efect pe receptori :

· clonidina stimulează recaptarea;

· morfinomimeticele – inhibă eliberarea;

· antidepresive triciclice – inhibă recaptarea;

· amfetaminice (anorexigene, cocaina etc.) stimulează eliberarea;
f. Recaptarea catecolaminelor

Procesul recaptării catecolaminelor este realizat de receptorii α2 adrenergici presinaptici.
    g. Biotransformarea mediatorului

          Biotransformarea catecolaminelor este realizată de către unele enzime, şi anume de:

· MAO (monoaminooxidaza A) mitocondrială în neuron;

· şi COMT (catecol – O – metiltransferază) în fanta sinaptică.

          Metabolitul final principal este acidul vanilmandelic, care se elimină renal.

g. Localizarea neurotransmisiei catecolaminergice

          Transmisia adrenergică este întâlnită atât central în sinapsele interneuronale cerebrale, cât şi periferic, în sinapse neuroefectoare simpatice.

          Receptorii α cât şi β sunt întâlniţi periferic  şi central, şi anume: 

· β1 – în neuronii cerebrali;

· β2 – în celulele gliale;

· α2 – sunt răspândiţi postsinaptic în creier;

· şi α2 – presinaptic periferic.
             h. Acţiunea pe receptori

În tabelul numărul 5.2. sunt prezentate în mod sintetic diferite aspecte legate de neurotransmisia adrenergică
Tabel nr. 5.2.  Prezentare sintetică a neurotransmisiei adrenergice

	Tip de receptori


	Localizare 
	Componen-tă sinaptică activată
	Enzimă
celulară 
influenţată
	Mesageri 
secunzi
	Tipul de sinapsă influenţat
	Sensul acţiunii
	Efecte

	Receptori membranari

α1 (A-D),

postsinaptici
	-S.N.C.

-S.N.V. Simpatic (vase sanguine, sfinctere, uter, ochi, ficat
	Proteina Gq


	Fosfolipaza 
C  (PLC)
-stimulare
	IP3 + DAG

(stimulare)


	Interneuronală

Neuroefectoare

simpatică


	Stimulare


	Stimulare S.N.C., midriază, vasocon- stricţie, hiperglice- mie(ficat), contracţie muşchi neted

	Receptori membranari

α2 (A-D), 

pre şi postsinaptic

  (S.N.C.)
	Muşchi neted (tract diges-tiv), adeno-hipofiză, pancreas endocrin, S.N.C.
	Proteina Gi


	Adenilatci-claza (AC)
-inhibare


	Adenozin-monofosfat
 ciclic

(AMPc)
-inhibare


	Neuroefectoare

simpatică


	Inhibare


	Relaxarea  muşchiului neted, hiposecreţie hormonală,

inhibarea eliberării mediatorului

	Receptori membranari

β1
-postsinaptic
	S.N.C., 

miocard, retrohipofiză, lipocite, aparatul juxtaglomerular renal
	Proteina Gs


	Adenilatci-claza (AC)
-stimulare


	Adenozin-monofosfat 
ciclic

(AMPc)
-stimulare


	Neuroefectoare

Simpatică

Interneuronală


	Stimulare
	Hipersecreţie ADH, renină,

antidepresiv,

lipoliză,

stimularea funcţiilor cordului

	Receptori membranari
-β2  pre şi postsinaptic
	S.N.C.(nevroglie), vase sanguine, bronhii, uter,

muşchi netezi  

tract digestiv, renal, ficat ochi, colecist
	Proteina Gs
	Adenilatci-claza (AC)
-stimulare,

scade 
calciul 
intracelular
	Adenozin-monofosfat

ciclic (AMPc) )
scade calciul intracelular
	Interneuronală

Neuroefectoare

Simpatică


	Stimulare


	Relaxarea muşchiului neted (bronhodilataţie, vasodilataţie etc.), gicogenoliză (hiperglicemie)

	Receptori membranari

-β3
postsinaptici

	Lipocite
	Proteina Gs 
	Adenilatciclaza (AC)
-stimulare


	Adenozin-monofosfat ciclic

(AMPc)
-stimulare
	Neuroefectoare

Simpatică


	Stimulare
	Lipoliză


     i. Stări patologice rezultate în urma dereglării transmisiei adrenergice.
     În urma dereglării acestei transmisii la nivel central pot apărea următoarele afecţiuni, şi anume:

· manie prin hiperfuncţie adrenergică însoţită de scăderea numărului de receptori adrenergici;

· depresiune prin hipofuncţie adrenergică în urma creşterii numărului de receptori β-adrenergici.

La nivel periferic, pot apărea următoarele afecţiuni în urma dereglării neurotransmisiei adrenergice:
· glaucom prin hiperfuncţie adrenergică;

· hipertensiune arterială prin hiperfuncţie adrenergică;

· cardiopatie ischemică prin hiperfuncţie adrenergică;

· boala Raynaud prin hiperfuncţie adrenergică;

· aritmii, tahicardie, prin hiperfuncţie adrenergică etc.

     j. Modalităţi de influenţare farmacologică a neurotransmisiei adrenergice
Neurotransmisia adrenergică poate fi stimulată prin:

· acţiunea agoniştilor pe receptorii α şi β adrenergici  postsinaptici (simpatomimetice);

· favorizarea eliberării mediatorilor (neurosimpatomimetice);

· prin inhibarea recaptării mediatorilor (neurosimpatomimetice, antidepresive triciclice);

· prin inhibarea enzimelor metabolizante (MAO şi COMT);

·  prin stimularea autoreceptorilor  care favorizează eliberarea;

· prin stimularea heteroreceptorilor care favorizează eliberarea etc.

Neurotransmisia adrenergică poate fi blocată de către următoarele categorii de medicamente:

· blocante ale receptorilor adrenergici (α şi β blocante adrenergice);

· stimulanţi ai receptorilor α2 presinaptici;

· stimulanţi ai heteroreceptorilor cu rol inhibitor al eliberării catecolaminelor;

· inhibanţi ai sintezei mediatorilor adrenergici;

· golirea stocurilor de mediatori din depozitele presinaptice prin utilizarea de neurosimpatolitice etc.
5.2.4.2. Neurotransmisia dopaminergică

a. Ligand endogen
         Mediatorul chimic al acestei neurotransmisii este dopamina. Structural, dopamina  este asemănătoare adrenalinei şi noradrenalinei, având nucleu de β-feniletilamină. 

         Dopamina este neuromediator întâlnit predominant central în: mezolimb, substanţa neagră, mezencefal, hipotalamus etc., iar periferic, dopamina este întâlnită la nivelul tractului digestiv (stomac, intestin).
b. Biosinteza

Dopamina nu trece prin bariera hematocefalică. Biosinteza este realizată în citoplasma neuronilor dopaminergici, pornind de la tirozină.

c. Depozitarea 

          Dopamina este stocată în veziculele presinaptice prin intermediul 
ATP-azei dependentă de Mg2+. În vezicule se află în formă granulară, legată de o proteină.

d. Eliberarea şi recaptarea

Dopamina este eliberată sub influenţa potenţialului de acţiune şi a ionilor de Ca2+, iar modularea eliberării este realizată de autoreceptori sau heteroreceptori presinaptici. 

          Acidul glutamic stimulează eliberarea dopaminei din vezicule, iar GABA inhibă eliberarea dopaminei din vezicule.

După eliberarea mediatorului în fantă acesta acţionează pe receptori 
specifici, este recaptat sau biotransformat etc.

          Recaptarea dopaminei din fantă are loc prin transport activ.
   e. Biotransformarea

Dopamina este biotransformată de enzimele:
   -  MAO  în 3-metoxi-tiramină şi apoi în acid homovalinic;

   - şi COMT  în acid dihidroxifenilacetic şi în continuare în acid homovalinic.

    f. Receptorii dopaminergici

          În tabelul numărul 5.3. sunt prezentate în mod sintetic diferite aspecte legate de neurotransmisia dopaminergică.           
Tabel nr. 5.3.  Prezentară sintetică a neurotransmisiei dopaminergice
	Tip de receptori


	Localizare 
	Componen-tă sinaptică activată
	Enzimă celulară influenţată
	Mesageri secunzi
	Tipul de sinapsă influenţat
	Sensul acţiunii
	Efecte

	Receptori membranari

D1A

postsinaptic
	-S.N.C., aparatul urinar, vase sanguine, muşchi neted
	Proteina Gs


	Adenilatciclaza (AC)-stimulare


	Adenozin-monofosfat ciclic (AMPc)

	Interneuronală


	Stimulare


	Menţine o stare normotimică, stimulare S.N.C., vasodilataţie renală

	Receptori membranari D1B
postsinaptic
	-S.N.C.,

 aparatul urinar, vase sanguine, muşchi neted
	Proteina Gq
	Fosfolipaza C  (PLC)-stimulare
	IP3 + DAG

(stimulare)
	Interneuronală


	Stimulare
	Vasoconstricţi, inhibarea eliberării de acetilcolină

	Receptori membranari D2
pre şi postsinaptic
	Autoreceptor

-S.N.C.
	Proteina Gi


	Adenilatciclaza (AC)-inhibare


	Adenozin-monofosfat ciclic (AMPc)

	Interneuronală


	Inhibare


	Efect antipropulsiv

Emeză

	Receptori membranari

D3

pre şi postsinaptic
	S.N.C.,

Hipofiză


	Proteina Gi


	Adenilatciclaza (AC)-inhibare


	Adenozin-monofosfat ciclic (AMPc)

	Interneuronală


	Inhibare
	Normotonie a muşchiului striat

	Receptori membranari

D4

pre şi postsinaptic
	S.N.C. (cortex, etc)
	Proteina Gi
	Adenilatciclaza (AC)-inhibare
	Adenozin-monofosfat ciclic (AMPc)
	Interneuronală
	Inhibare


	Inhibare S.N.C.

	Receptori membranari

D5

postsinaptici
	S.N.C., (hipotalamus etc)
	Proteina Gs


	Adenilatciclaza (AC)-inhibare
	Adenozin-monofosfat ciclic (AMPc)
	Interneuronală


	Stimulare
	Stimulare


          g. Rolul fiziologic al dopaminei, respectiv ale neurotrans- misiei dopaminergice

          Funcţiile fiziologice ale acestui mediator sunt de două tipuri:

g1 –La nivel central: motricitate, stare timică, plăcere, termoreglare, secreţie de prolactină, inhibarea eliberării acetilcolinei, vomă etc.

g2 –La nivel periferic: vomă, reducerea peristaltismului tractului digestiv (gastrointestinal) etc.
h. Implicaţii patologice în dereglări ale neurotransmisiei dopaminergice

          Patologiile rezultate în cazul dereglării neurotransmisiei dopaminergice sunt:

· boala Parkinson, rezultată în deficienţa de Dopamină, ca urmare a morţii masive a neuronilor dopaminergici;

· psihoze (schizofrenie, delir, accese maniacale), rezultate prin hiperfuncţie dopaminergică;
i. Modalităţi de influenţare farmacologică a neurotrans- misiei dopaminergice

i1) Stimularea neurotransmisiei dopaminergice poate fi realizată prin:

· stimularea receptorilor formaţiunilor postinaptice prin agonişti, ca de exemplu: antiparkinsoniene, emetice etc.;

· activarea heteroreceptorilor care stimulează eliberarea mediatorilor din veziculele presinaptice;

·  inhibarea metabolizării mediatorului;

·  utilizarea de neurosimpatomimetice care stimulează eliberarea dopaminei şi noradrenalinei;

·  utilizarea de precursori ai dopaminei care difuzează prin bariera hematocefalică  etc.

i2) Inhibarea neurotransmisiei dopaminergice poate fi realizată prin:

· utilizarea de antagonişti postsinaptici periferici şi centrali, ca de exemplu: neuroleptice, antivomitive etc.;

· prin inhibarea sintezei dopaminei;

· prin stimularea heteroreceptorilor care inhibă eliberarea mediatorului din vezicule;

· prin golirea stocurilor de mediator etc.
5.2.4.3. Neurotransmisia Serotoninergică

           a. Ligand endogen

          Mediatorul  chimic  endogen  al  neurotransmisiei  serotoninergice
este serotonina.
          Serotonina are următoarea structură chimică:

          Transmisia Serotoninergică este larg răspândită atât la nivel central (ca neurotransmisie), cât şi periferic.

          Importanţa acestei transmisii este atât din punct de vedere al conexiunilor interneuronale (neurotransmisii), cât şi din punct de vedere umoral, fiind mediator chimic al inflamaţiei.

   b. Biosinteza

Biosinteza are loc în neuroni serotoninergici la nivel central din aminoacidul esenţial triptofan, care provine exclusiv prin aport alimentar exogen. Triptofanul este transformat sub influenţa 5-triptofan hidroxilazei în 5-hidroxi-triptofan  care în prezenţa 5-hidroxi-triptofan decarboxilazei este biotransformat în serotonină (5-hidroxitriptamină).
La nivel periferic, serotonina este biosintetizată în celulele enterocromafine intestinale.
  c. Depozitare 

Serotonina este stocată în vezicule presinaptice alături de alţi mediatori (subst. P) şi în trombocite (plachete sanguine).

                      d. Receptori serotoninergici

          În tabelul numărul 5.4. sunt prezentate în mod sintetic diferite aspecte legate de neurotransmisia serotoninergică.
Tabel nr. 5.4.  Prezentară sintetică a neurotransmisiei serotoninergice

	Tip de recep-

tori


	Localizare 
	Componentă sinaptică activată
	Enzimă celulară
 influenţată
	Mesageri secunzi
	Tipul de sinapsă influenţat
	Sensul 
acţiunii
	Efecte

	Receptori membranari

5-HT1 (A-F)
Pre şi post-sinaptici
	-S.N.C. (hipotalamus, sistem limbic, ganglioni bazali etc.)


	Proteina Gi


	Adenilatciclaza
 (AC)
-inhibare


	Adenozin-monofosfat ciclic (AMPc)
(scade

con-centraţia)
	Interneuronală


	Inhibiţie


	Deprimare S.N.C.,

Vasoconstricţie, inhibarea eliberării acetilcolinei 
(heteroreceptori) şi 5-HT (autoreceptori), antimigrenos

	Receptori membranari

5-HT2 (A-C),
postsinaptici


	Miocard

Muşchi neted (vase sanguine, bronhii)

Plachete sanguine
	Proteina Gq


	Fosfolipaza C 
 (PLC)
-stimulare


	IP3 + DAG

(stimulare)


	Interneuronală

Neuroefectoare


	Stimulare


	Stimulare S.N.C.,

contracţie muşchi

neted,

agregare plachetară

	Receptori membranari

5-HT3

postsinaptici


	S.N.C.(cortex, sistem limbic)

S.N.Periferic (terminaţii  senzitive)
	Canale cationice

Na+>K+>

Ca2
	
	
	Interneuronală
	Stimulare
(depolarizare)
	Stimularea eliberării acetilco- linei şi NA,

stimularea emezei.

	Receptori membranari

5-HT4

postsinaptici
	S.N.C., muşchi neted
	Proteina Gs
	Adenilatciclaza 
(AC)
-stimulare
	Adenozin-monofosfat ciclic (AMPc)
-stimulare.
	Interneuronală
	Stimulare


	Stimulare S.N.C., hipersecreţie exo- crină, hipertonie

	Receptori membranari

5-HT5,6,7,

postsinaptici
	S.N.C.


	Proteina Gs
	Adenilatciclaza
 (AC)
-stimulare
	Adenozin-monofosfat ciclic (AMPc
-stimulare
	Interneuronală


	Stimulare
	Stimulare S.N.C.


                      e. Eliberarea şi recaptarea

Eliberarea serotoninei este indusă de declanşarea potenţialului de acţiune în urma depolarizării membranei neuronale care determină influx de Ca2+, factor important în exocitoza veziculelor, procesul fiind controlat de autoreceptorii 5-HT1B.
        Subst. P stimulează eliberarea serotoninei.

        Recaptarea serotoninei din fantă este realizată de către un sistem transportor special cu mare afinitate faţă de receptorii  5-HT1B , dependent de ionul de sodiu şi de temperatură. Procesul  este similar şi la acumularea mediatorul în trombocite.

Eliberarea serotoninei la nivel periferic are loc sub influenţa unor factori tisulari (inflamaţii etc.)
               f. Rolul fiziologic al transmisiei serotoninergice

La nivel central, această transmisie modulează următoarele funcţii
importante, şi anume:

· tonus psihic afectiv, anxietate, antidepresie, agresivitate etc.;

· antinocicepţie, analgezie spinală;

· anorexie, vomă etc.

Periferic, această transmisie intervine în:

· hemostază prin vasoconstricţie provocată de serotonină, în urma eliberării acesteia din trombocite;

· reglează tonusul vascular;

· reglează motilitatea tractului digestiv;
                     g. Boli rezultate în urma dereglării neurotransmisiei serotoninergice

     Dereglarea neurotransmisiei serotoninergice  poate da următoarele stări patologice:

· prin deficienţă rezultă depresie;
· prin excesul serotoninei rezultă anxietate
                      h. Biotransformarea mediatorului 

          Inactivarea serotoninei este realizată de enzimele MAO şi acetil

transferaza. 
                        i. Modalităţi de influenţare a neurotransmisiei seroto- ninergice prin medicamente

i1. Favorizarea transmisiei serotoninergice este realizată de următoarele grupe de medicamente şi anume:

· agonişti serotoninergici care acţionează pe receptorii postsinaptici, ca de exemplu: analgezice, antimigrenoase, anorexigene  etc.;

·  inhibarea recaptării serotoninei (antidepresive);

·  inhibarea biotransformării serotoninei (IMAO);

·  favorizarea eliberării serotoninei (anorexigene centrale, neurosimpatomimetice de tip amfetamină etc.).

i2.  Inhibarea neurotransmisiei serotoninerigce poate fi realizată prin:

· blocante ale receptorilor postsinaptici, ca de exemplu: inhibitorii 5HT2 (antihipertensive, antiagregante plachetare, orexigene centrale etc.);

· inhibante ale receptorilor 5HT3 (antiemetice utilizate în voma produsă de chimioterapice);

· inhibarea sintezei serotoninei;

· inhibarea eliberării serotoninei;

· depleţia  stocului de serotonină.
5.2.4.4. Neurotransmisia histaminergică
     a.  Ligand biogen

          Este o transmisie de tip umoral predominant periferică. Mediatorul chimic endogen este histamina, care acţionează la distanţă de locul biosintezei (autacoid), fiind implicată în reacţiile imunoalergice şi în procesele inflamatorii. În afară de acest rol, histamina este şi neuromediator în sinapsele histaminergice centrale. Histamina are următoarea structură chimică:

b. Biosinteza

Histamina este biosintetizată în citoplasma celulară din L-histidină prin decarboxilare sub acţiunea enzimei corespunzătoare. În S.N.C. histamina este biosintetizată în neuroni, iar periferic în mastocite, leucocite bazofile, celule enterocromafine. Diminuarea biosintezei este realizată de autororeceptorii H3 şi heteroreceptori  α2 adrenergici presinaptici. Stimularea biosintezei este realizată de heteroreceptori ca:
NMDA şi μ. Histamina este biosintetizată din histidină în prezenţa histidin decarboxilazei. 
c. Depozitarea 

În  S.N.C., histamina este depozitată în veziculele presinaptice ale neuronilor, iar periferic este depozitată sub formă granulară inactivă legată de ATP şi heparină în mastocite şi granulocite bazofile etc. 

d. Eliberarea histaminei

Histamina este eliberată la nivelul S.N.C. în urma depolarizării, iar inhibarea eliberării este reglată de autoreceptorii presinaptici H3.

Histamina este eliberată periferic este prin:

· mecanism imunoalergic de tip mastocitar sub acţiunea complexului antigen- anticorp (imunoglobuline de tip E) când are loc eliberare masivă de histamină, rezultând reacţii alergice minore sau majore, ca de exemplu: şoc anafilactic etc.;
· prin agresiuni de ordin fizic, chimic şi mecanic asupra ţesuturilor;

· prin acţiunea unor substanţe histaminoeliberatoare, ca de exemplu: morfina, polimixinele, dextroză, D-tubocurarină, substanţa  P etc.;

· sub acţiunea unor substanţe endogene, ca de exemplu: acetilcolina şi gastrina, care determină stimularea eliberării histaminei la nivelul celulelor enterocromafine.

Recaptarea histaminei nu a fost evidenţiată.

Inhibarea eliberării histaminei din mastocite este realizată de diferite substanţe endogene, care cresc concentraţia mastocitară de AMPC, procesul este realizat prin următoarele modalităţi:

· activarea adenilat-ciclazei (exemplu: β-adrenomimetice);

· inhibarea fosfodiesterazei (teofilina).

          Periferic, ţesuturi foarte bogate în histamină sunt: mucoasa gastrică şi ţesutul pulmonar.

În S.N.C., neurotransmisiile histaminergice sunt întâlnite mai ales 
hipotalamus.
 e. Biotransformarea histaminei

Histamina este metabolizată  în funcţie de localizare, şi anume:

· la nivel central este inactivată de metiltransferază şi de MAO;
     - iar la nivel periferic, histamina este biotransformată de diaminoxidază;

    f. Tipuri de receptori  histaminergici

          În tabelul numărul 5.5. sunt prezentate în mod sintetic diferite aspecte legate de neurotransmisia 
    histaminergică.
                    Tabel nr. 5.5.  Prezentară sintetică a neurotransmisiei histaminergice
	Tip de recep- tori


	Localizare 
	Componen-tă sinaptică activată
	Enzimă celulară 
influenţată
	Mesageri 
secunzi
	Tipul de sinapsă 
influenţat
	Sensul 
acţiunii
	Efecte

	Receptori membranari

H1

postsinaptic
	-S.N.C., muşchi netezi,

vase sanguine

	Proteina Gq


	Fosfolipaza C  
(PLC)
-stimulare
	IP3 + DAG

(stimulare)


	Interneuronală,

neuroefectoare


	Stimulare


	Stimulare S.N.C., 
bronhocostricţie, 
efect dromotrop 
negativ,

creşterea permeabilităţii 
capilare,

vasodilataţie, hipersecreţie 
salivară 
şi lacrimală, hipotensiune, 
creşte eliberarea de 
eicosanoide

	Receptori membranari

H2
postsinaptic


	Miocard

Muşchi neted (stomac, miocard), mastocite
	Proteina Gs


	Adenilatciclaza 
(AC)
-stimulare


	Adenozin-

monofosfat 
ciclic (AMPc)
-stimulare
	Neuroefectoare


	Stimulare

	Efecte: inotrop şi 
cronotrop 
pozitiv, hiperaciditate, 
hipersecreţie de 
prolactină etc.

	Receptori membranari

H3
presinaptic
	Autoreceptor


	Proteina Gi


	
	
	Neuroefectoare

Interneuronală
	Inhibare
	Inhibarea  eliberării 
histaminei 
şi a altor mediatori 
prin heteroreglare


g. Modalităţi farmacologice de influenţare a neurotransmisiei histaminergice

g1. Stimularea neurotransmisiei histaminergice este realizată de histamină sau diferiţi agonişti. Utilizarea acestor substanţe este limitată, şi anume în explorări funcţionale şi în tratamentul sindromului  Meniere.
g2. Inhibarea neurotransmisiei histaminergice este realizată de următoarele categorii de farmaconi:

               - blocante ale receptorilor H1 postsinaptici (antihistamina H1, antialergice);

- blocante ale receptorilor H2 postsinaptici (antiulceroase-      antihistaminice H2);

- inhibitoare ale degranulării mastocitare (antiastmatice de fond).
5.2.4.5. Neurotransmisia purinergică
     a. Liganzi endogeni

          Acest tip de neurotransmisie are rol de neuromodulator atât la nivelul S.N.C, cât şi periferic. Ca liganzi endogeni utilizează nucleotide ca: ATP; ADP; AMP, cât şi nucleozide purinice, ca de exemplu: adenozina.

          Neurotransmisia purinergică are rol de modulator la nivelul altor neurotransmisii, în special cea catecolaminergică, unde purinele acţionează în calitate de co-transmiţători.

 b. Biosinteza

Biosinteza acestor neurotransmiţători poate avea loc prin ciclul biogenetic purinic cu formare de inozitol-monofosfat, care este transformat în continuare în adenozin-monofosfat AMP.

Nucleotidele purinice se pot transforma unele în altele prin reacţii de transfosforilare. Structura principalelor purine este prezentată în figura  nr. 5.4

Figura nr. 5.4. Purine endogene
c. Depozitare
     În cadrul neurotransmisiei purinergice, adenozina este
stocată sub formă de ATP, care este depozitat în terminaţiile nervoase adrenergice şi colinergice.

d. Eliberarea purinelor

Purinele sunt eliberate prin exocitoză din neuronii adrenergici, unde acţionează în calitate de co-transmiţători, alături de catecolamine.

e. Tipuri de receptori purinergici

          În tabelul numărul 5.6. sunt prezentate în mod sintetic diferite aspecte legate de neurotransmisia purinergică.
Tabel nr. 5.6.  Prezentară sintetică a neurotransmisiei purinergice

	Tip de 
receptori


	Localizare 
	Componentă 
sinaptică 
activată
	Enzimă 
celulară 
influenţată
	Mesageri 
secunzi
	Tipul de 
sinapsă 
influenţat
	Sensul 
acţiunii
	Efecte

	Receptori membranari

P1(A1-A3)
	S.N.C., 
aparat
 cardiovascular etc.

 
	Proteina Gi


	Adenilatciclaza
(AC)
-inhibare


	Adenozin-monofosfat 
ciclic (AMPc)
-inhibare
	Interneuronală

Neuroefectoare
	Inhibare


	Deprimant S.N.C., 
deprimant cardiac,

Inhibarea secreţiei 
de renină etc.



	Receptori membranari

P1 (A2)


	Arterele coronare,

trombocite, 

aparatul 
juxtaglomerular renal 
	Proteina Gs


	Adenilatciclaza 
(AC)
-stimulare


	Adenozin-monofosfat 
ciclic (AMPc)
-stimulare


	Neuroefectoare


	Stimulare


	Coronarodilataţie,

Stimularea eliberării 
reninei,

Efect antiagregant 
plachetar

	Receptori membranari
 P2 (x-z-t)
	Vase sanguine


	Canale cationice

Na+>K+>

Ca2+
	
	
	Neuroefectoare


	Stimulare
	Hipertonie

	Receptori membranari 
P2 (y-u)
	Vase sanguine, 
plachete sanguine
	Proteina Gq
	Fosfolipaza C  
(PLC)
-stimulare
	IP3 + DAG

-stimulare

	Neuroefectoare


	Stimulare


	Efect agregant
 plachetar,

Vasodilataţie


     f. Metabolizarea purinelor endogene
         Purinele endogene sunt inactivate prin dezaminare, oxidare enzimatică etc., până la acid uric, care este eliminat urinar.
     g. Neurotransmisii dependente de neurotransmisia purinergică
         Purinele inhibă  eliberarea catecolaminelor,  a serotoninei, acidului γ-aminobutiric, aminoacizilor (acid glutamic, acid aspartic  etc.);
         Eliberarea purinelor este dependentă de alte neurotransmisii în următorul mod, şi anume:

- stimularea adrenergică determină o stimulare a eliberării purinelor;

-  eliberarea purinelor este modulată de receptori α2;
-  eliberarea purinelor mai este controlată de receptorii purinici P1 presinaptici. 

      h. Modalităţi de influenţare farmacologică a neurotransmisiei purinergice
Adenozina are următoarea acţiune farmacodinamică:

· inhibarea S.N.C., sedare, somn;

· anticonvulsivant;

· coronarodilatator (antianginos);

· efect dromotrop negativ;

· reglarea tonusului vascular;

· inhibarea agregării trombocitelor;

· la nivel pulmonar, poate stimula eliberarea histaminei etc.

Neurotransmisia purinergică poate fi influenţată în următoarele moduri:

h1. Favorizarea neurotransmisiei  poate avea loc în următoarele moduri:

· stimularea receptorilor purinergici prin agonişti;

· inhibarea recaptării adenozinei prin derivaţi benzodiazepinici, antianginoase de tip: dipiridamol, carbocromen  etc.

h2. Inhibarea neurotransmisiei purinergice poate fi realizată prin:

· inhibarea receptorilor purinergici (alcaloizi xantinici, excitante centrale, antiastmatice etc.);

· blocarea situsurilor ADP dependente a receptorilor plachetari prin antiagregante plachetare moderne de tip: ticlopidină, clopidogrel etc.
5.2.4.6. Neurotransmisia aminoacidergică 

          Aminoacizii au rol important în neurotransmisiile centrale, având atât rol stimulant (acid aspartic, acid glutamic), cât şi rol inhibitor (GABA, glicina, taurina, β-alanina  etc.).

5.2.4.6.1. Neurotransmisia GABA-erică


a. Ligand endogen

          Această  neurotransmisie  are  ca mediator chimic acidul γ-amino-

butiric (GABA), având următoarele funcţii la nivel S.N.C.:

· inhibarea S.N.C, fiind răspândită larg în ganglionii bazali şi în cerebel;

· neuromodularea negativă a altor neurotransmisii, ca de exemplu: neurotransmisia dopaminergică, glutamatergică, serotoninergică, adrenergică etc.

          b. Biosinteza

GABA  (γ-acidul aminobutiric)  este  biosintetizat  din acid  glutamic, prin decarboxilare, sau acţiunea enzimelor caracteristice, în prezenţa glutamat decarboxilazei în citoplasma neuronilor presinaptici. 

Procesul biosintezei este prezentat în următoarea reacţie:

     Figura nr. 5.5.  Biosinteza acidului γ-aminobutiric
          c. Depozitare
GABA este stocat în vezicule presinaptice, unde este transportat din citoplasmă sub influenţa pompei protonice, ATP dependentă.

          d. Eliberarea 

Din veziculele presinaptice, GABA este eliberat în fantă, ca urmare a stimulării neuronilor GABA-ergici, procesul fiind dependent de Ca2+. Eliberarea este reglată prin feed-back negativ, sub influenţa autoreceptorilor presinaptici GABAB.
   e. Metabolizarea
Are loc în mitocondrii, unde mediatorul este transformat în acid succinic, în prezenţa acidului α-cetoglutaric şi a două enzime spe- cifice (GABA-transaminaza şi aldehid-semisuccin-dehidrogenaza).
      f. Receptori GABA-ergici 
               În tabelul numărul 5.7. sunt prezentate în mod sintetic diferite aspecte legate 
           de neurotransmisia gabaergică.
Tabel nr. 5.7.  Prezentară sintetică a neurotransmisiei gabaergice
	Tip de 
receptori


	Locali-zare 
	Componentă sinaptică 
activată
	Enzimă 
celulară 
influenţată
	Mesageri
 secunzi
	Tipul de 
sinapsă 
influenţat
	Sensul 
acţiunii
	Efecte

	Receptori membranari

GABAA postsinaptic
	S.N.C.


	Canale anionice 

( Cl-)


	
	
	Interneuronală


	Inhibare


	Inhibare 
S.N.C., 
(hiperpolarizare)

	Receptori membranari

GABAB postsinaptic

presinaptic
	S.N.C.


	Proteina Gi


	Adenilatciclaza 

(AC)-inhibare


	Adenozin-monofosfat 
ciclic (AMPc)
inhibare
	Interneuronală


	Inhibare


	Relaxarea
 musculaturii 
striate

	Receptori membranari

GABAC postsinaptic
	S.N.C.


	Canale anionice 

( Cl-)


	
	
	Interneuronală


	Inhibare
	Inhibare S.N.C.


      g. Răspândirea mediatorului GABA în organism

         Această substanţă se găseşte în S.N.C. (neuroni şi celule gliale), unde se găseşte în cantităţi mai 
    mari decât în periferie. Faţă de alţi mediatori, GABA se află în concentraţii de 200→1000 de ori mai 
    mari, în S.N.C. În S.N.C., 30% din cantitatea de GABA se află în sinapse.
   La periferie, GABA este întâlnit în:

           - tubul digestiv;

      - endoteliul vaselor;

      - în medulosuprarenale;

      - insulele  langherhans etc.
h. Modalităţi de influenţere farmacologică a neurotransmisiei gabaergice

h1.  Favorizarea transmisiei GABA-ergice poate fi realizată în următoarele moduri:

· prin agonişti postsinaptici GABA (antiepileptice);

· prin utilizarea de agonişti ai situsului benzodiazepinic (anxiolitice, hipnotice, sedative, antiepileptice, miorelaxante centrale etc.);

· agonişti ai situsului ciclopironic al complexului receptoral GABAA,   

ca de exemplu: anxiolitice, hipnotice, sedative;

· agonişti ai situsului barbituric din complexul receptorial GABA (anestezice generale steroidice);

     -    agonişti ai receptorilor GABAB1 postsinaptici (miorelaxante);

· inhibarea GABA-transaminazei (antiepileptice).

h2.  Inhibarea neurotransmisiei GABA-ergice

          Aceasta poate fi realizată prin următoarele tipuri de medicamente, şi anume:

· antagonişti ai situsului benzodiazepinic din complexului receptorial 
· GABAA (antidot-flumazenil.);

· antagonişti ai situsului barbituric al aceluiaşi complex  receptorial 
· (stimulante centrale);

· agonişti ai situsului picrotoxinic din complexului receptorial GABAA (analeptice).
5.2.4.6.2. Neurotransmisia glicinergică

          Glicina, β-alanina şi taurina sunt mediatori chimici care se găsesc în concentraţie mare la nivelul măduvei spinării (interneuronii spinali), bulbului rahidian, în cerebel, diencefal şi în emisferele cerebrale. Aceşti mediatori chimici au efect inhibitor la nivelurile unde mediază transmisia interneuronală.

          Glicina este localizată în terminaţii nervoase diferite de GABA (γ-aminobutiric). Glicina se fixează de receptori cuplaţi cu canale de Cl-, având ca rezultat hiperpolarizarea componentelor nervoase postsinaptice şi inhibarea segmentului nervos respectiv.
          În tabelul numărul 5.8. sunt prezentate în mod sintetic diferite aspecte legate de neurotransmisia glicinergică.

Tabel nr. 5.8.  Prezentară sintetică a neurotransmisiei glicinergice
	Tip de receptori


	Localizare 
	Componentă sinaptică activată


	Enzimă celulară influenţată
	Mesageri 
secunzi
	Tipul de 
sinapsă 
influenţat
	Sensul acţiunii
	Efecte

	Receptori membranari

glicinergici
	S.N.C.


	Canale ionice de Cl-
	
	
	Interneuronală


	Inhibiţie
	Inhibiţie
 S.N.C.




              La nivelul receptorilor glicinergici se pot fixa anumite substanţe medicamentoase, ca: 
       stricnina, blocând aceste situsuri, rezultatele fiind stimulare medulară.
      5.2.4.6.3. Neurotransmisii stimulatoare S.N.C.


    Aceste neurotransmisii au ca mediatori aminoacizi, ca de exemplu:

· acid aspartic;

· acid glutamic etc.

              Aminoacizii stimulanţi sunt prezenţi în concentraţii mari în S.N.C, unde au rol atât de 
       neurotransmiţători, cât şi rol în metabolismul cerebral.

              Aminoacizii stimulatori se pot fixa pe două tipuri de receptori, şi anume:

· receptori cuplaţi cu canale ionice (cationice), numiţi receptori ionotropi, ca de exemplu 
 (Na+ > K+ > Ca2+);

· şi receptori cuplaţi cu proteine G, numiţi receptori metabotropi.

   Subtipurile receptoriale sunt numite în funcţie de agoniştii faţă de care au afinitate, 
       ca de exemplu:

· subtipul NMDA – care are ca mediator acidul N-metil-D-aspartic;

· subtipul KAI – care are ca agonist acidul kainic;

· subtipul QVIS – care are ca agonist acidul quisquqlic etc.

              În tabelul numărul 5.9. sunt prezentate în mod sintetic diferite aspecte legate de 
       neurotransmisiilor stimulatoare S.N.C.

                            Tabel nr. 5.9.  Prezentară sintetică a neurotransmisiilor stimulatoare S.N.C.
	Tip de
 receptori


	Locali-zare 
	Componentă
 sinaptică 
activată
	Enzimă
 Celulară
 influenţată
	Mesageri
 secunzi
	Tipul 
de sinapsă
 influenţat
	Sensul 
acţiunii
	Efecte

	Receptori 
membranari

NMDA
	-S.N.C.


	Canale cationice

Na+>K+>

Ca2+
	
	
	Interneuronală


	Stimulare


	Stimulare 

S.N.C.

	Receptori
 membranari

KAI


	-S.N.C.


	Canale cationice

Na+>K+>

Ca2+
	
	
	Interneuronală


	Stimulare


	Stimulare 

S.N.C.

	Receptori 
membranari

QUIS 
(AMPA)
	-S.N.C.


	Canale cationice

Na+>K+>

Ca2+
	
	
	Interneuronală
	Stimulare
	Stimulare 

S.N.C.

	Receptori 
membranari

mGlu 1; 5


	-S.N.C.
	Proteina Gq
	Fosfolipaza C  
(PLC)
-stimulare


	IP3 + DAG

(stimulare)


	Interneuronală
	Stimulare


	Stimulare

	Receptori 
membranari

mGlu 2- 6
presinaptic (autoreceptori)
	-S.N.C.


	Proteina Gi
	Adenilatciclaza 
(AC)
-inhibare
	Adenozin-monofosfat 
ciclic 
(AMPc)
	Interneuronală


	Inhibiţie
	Control 
asupra 
reglării mediatorilor chimici


          Neurotransmisia prin acizii stimulatori este importantă pentru desfăşurarea normală a 
       proceselor cognitive, ca de exemplu: memorare, învăţare, etc.

          Neurotransmisia glutamatergică funcţionează în corelaţie cu alte neurotransmisii, ca 
       de exemplu cu: neurotransmisia dopaminergică, unde este stimulată producerea de dopamină etc.

5.2.4.7. Neurotransmisia peptidergică

         Acest tip de neurotransmisie are ca neurotransmiţător diferite peptide endogene, rezultate din precursori proteici cu molecule mari, prin scindare.

         Dintre peptidele endogene, care acţionează ca neurotransmiţători, amintim: 


· subst. P;

· tahikinine;

· opioide endogene;

· somastatina; 

· colecistokinina;

· neurotensina  etc.

5.2.4.7.1. Neurotransmisii prin Tahikinine

      a. Liganzi endogeni

         Tahikininele sunt un grup de peptide care au în comun din punct de vedere structural porţiunea C-terminală a lanţului peptidic şi au efecte farmacodinamice similare prin stimularea rapidă a musculaturii netede.      Dintre tahikininele importante din punct de vedere fiziologic, amintim:

· subst. P;

· neurokinina A;

· neurokinina B etc.
  b. Biosinteza 
Acest tip de mediatori sunt biosintetizaţi la nivel ribozomal. Scindarea acestor polipeptide are loc în veziculele sinaptice.

  c. Depozitare

Tahikininele sunt depozitate în veziculele presinaptice în care nu există amine biogene, dar în care pot fi: acetilcolina, serotonina sau peptide opioide.

  d. Eliberare

Eliberarea acestor mediatori în fantă, are loc în urma stimulării

repetate a componentei presinaptice, care conţine atât acest tip de
mediator, cât şi amine biogene.

  e. Tipurile de receptori

          În tabelul numărul 5.10. sunt prezentate în mod sintetic diferite aspecte legate de neurotransmisia prin tahikinine.
Tabel nr. 5.10.  Prezentară sintetică a neurotransmisiei prin tahikinine
	Tip de receptori


	Localizare 
	Componen-tă sinaptică activată
	Enzimă 
Celulară
 influenţată
	Mesageri 
secunzi
	Tipul de 
sinapsă 
influenţat
	Sensul acţiunii
	Efecte

	Receptori membranari

NK1,
pentru 
substanţa P
	-S.N.C., 

tract digestiv, 
aparat cardiovascular
	Proteina Gq


	Fosfolipaza C 
 (PLC)
-stimulare
	IP3 + DAG

(stimulare)


	Interneuronală

Neuroefectoare


	Stimulare


	Hipertonie pe muşchiul neted,

hipersecre-ţie,algie, 

edem etc.   

	Receptori membranari

NK2
pentru: neurochinina A 
şi neurochinina B
	S.N.C.,

tract digestiv, 
aparat cardiovascular
	Proteina Gq


	Fosfolipaza C
  (PLC)
-stimulare
	IP3 + DAG

(stimulare)


	Interneuronală

Neuroefectoare


	Stimulare


	Hipertonie pe muşchiul neted,

hipersecre-ţie,algie, 

edem etc.

	Receptori membranari

NK3

pentru: neurochinina A 
şi neurochinina B
	-S.N.C.,

tract digestiv, 
aparat cardiovascular
	Proteina Gq


	Fosfolipaza C  
(PLC)
-stimulare


	IP3 + DAG

(stimulare)
	Interneuronală

Neuroefectoare


	Stimulare
	Hipertonie pe muşchiul neted,

hipersecre-ţie,algie, 

edem etc.


      f. Metabolizarea tahikininelor

     Aceşti mediatori sunt degradaţi (inactivaţi de diferite peptidaze ), ca de exemplu: enkefalinaza,
 colinesteraza în peptide cu masă moleculară mai mică sau în aminoacizi etc. 

      g. Importanţa din punct de vedere farmacologic a neurotransmisiei prin tahikinine
     Neurotransmisia prin subst. P şi alte tahikinine endogene este importantă în procesul 
de nocicepţie. Această neurotransmisie funcţiunează ca un sistem algic endogen.
          Senzaţia dureroasă este transmisă prin fibre mielinice tip Aγ şi amielinice tip C.

Sinapsa acestor neuroni se realizează la nivelul cordoanelor posterioare ale măduvei spinării, iar corpul celular este la nivelul ganglionilor spinali. Diferitele substanţe, ca de exemplu capsaicina, acţionează pe receptori specifici, ca de exemplu: VR1 inducând eliberare de subst. P şi având ca efect iniţial hiperalgia.

Stimularea repetată a acestei transmisii duce la golirea depozitelor de subst. P, având consecinţe antialgice.
5.2.4.7.2. Neurotransmisia opioidergică
          Este o transmisie modulatoare (heterotransmisie), pentru alte transmisii, ca de exemplu: adrenergică, dopaminergică, serotoninergică, GABA-ergică, peptidergică  etc. 

          Sistemul peptidelor opioide endogene reprezintă un mecanism fiziologic de adaptare la durere prin contracararea hiperalgiilor provocate de substanţe algogene, ca de exemplu: substanţa P etc.

          Procesul de transmitere şi percepţie a impulsurilor dureroase este reglat de trei sisteme:

     a. Sistemul algic endogen (subst. P);

     b. Sistemul antalgic endogen (peptide, opioide endogene);

c. Sistemul modulator al durerii, reprezentat de sistemul monoaminergic spinal care este format din:

-  sistemul noradrenergic;

-  sistemul serotoninergic;

-  şi sistemul canabinoid endogen.
a) Tipuri de neuromediatori opioidergici 

Această categorie de mediatori au următorii reprezentanţi:

   - enkefaline care au ca precursori proenkefaline (neuropeptide cu g.m.r. mare) din care rezultă mediatorul prin scindare enzimatică;

   - endorfine care sunt de trei tipuri: α; β;  şi γ, care au ca precursor proopiomelanocortină;

   - dinorfinele, care au ca precursor prodinorfinele.
b) Biosinteza precursorilor

Precursorii sunt biosintetizaţi la nivelul S.N.C.: în ribozomii neuronali şi în dendrite. Proenkefalina este biosintetizată în măduva spinării. Propiomelanocortina este biosintetizată în principal în hipofiză.

Stocarea acestora are loc în veziculele reticulului endoplasmatic.
Scindarea precursorilor în peptide opioide are loc în corpul neuronal, în timpul transportului axonal şi în terminaţiile axonale sub acţiunea unor enzime ca: aminopeptidaze, carboxipeptidinaze etc.

Stocarea peptidelor opioide active are loc în veziculele formate din aparatul Golgi sub formă granulară.
c) Eliberarea

Eliberarea acestor mediatori în fantă are loc prin exocitoză, sub influenţa potenţialului de acţiune, prin creşterea concentraţiei Ca2+ intracelular.
d) Metabolizarea  peptidelor  opioide

În biotransformarea acestor neurotransmiţători intervin enzime ca: enkefalinaza, aminopeptidaza etc.

e) Modalităţi de influenţare farmacologică a neurotransmisiei opioidergice

e1. Favorizarea acestei neurotransmisii este realizată în următoarele moduri şi anume prin:

- stimularea receptorilor μ, utilizând agonişti, ca de exemplu: analgezice majore (morfina etc.);

- stimularea receptorilor μ, prin agonişti slabi, ca de exemplu: antitusive centrale, analgezice tip agonist-antagonist etc.;

- stimularea cu predilecţie a receptorilor μ periferici cu: antidiareice (loperamid), reglatoare a motilităţii digestive (trimebutină- agonist periferic μ) etc.

e2 – Inhibarea transmisiei opioidergice poate fi realizată prin:

- antagoniştii receptorilor μ centrali, prin utilizarea de medicamente antidot, ca de exemplu: naloxon, nalorfina (agonist K şi antagonist μ);
      f. Receptori opioizi

          În tabelul numărul 5.11. sunt prezentate în mod sintetic diferite aspecte legate de neurotransmisiei opioidergice.

Tabel nr. 5.11.  Prezentară sintetică a neurotransmisiei opioidergice

	Tip de receptori


	Localizare 
	Componentă sinaptică 
activată
	Enzimă celulară influenţată
	Mesageri secunzi
	Tipul de 
sinapsă 
influenţat
	Sensul acţiunii
	Efecte

	Receptori membranari

µ1-2 cu următorii liganzi endogeni:
-β-endorfine;

-enkefaline.


	-S.N.C. şi periferic
 (aparat 
cardiovascular, 
medulosuprarenală, 
ochi, plămâni, tract 
digestiv  etc.)

	Proteina Gi;

Proteina Go 
(canale de K+)

-creşte influxul.


	Adenilat-ciclaza (AC)

-inhibare


	Adenozin-monofosfat ciclic (AMPc)
inhibare.


	Interneuronală,

neuroefectoare
	Inhibare


	Analgezie supraspinală, mioză, deprimare respiratorie,

uforie, farmacodependenţă, hipertonie pe muşchii netezi

circulari, diminuare peristaltism.

	Receptori membranari

k1-2 cu următorii liganzi endogeni:
-dinorfine.
	-S.N.C. şi periferic
 (aparat cardiovascular, 
S.N.V. etc.)

	Proteina Gi;

Proteina Go
(canale de K+)

-creşte influxul.


	Adenilat-ciclaza (AC)

-inhibare


	Adenozin-monofosfat ciclic (AMPc)
inhibare.


	Interneuronală,

neuroefectoare


	Inhibare


	Analgezie spinală, stimularea STH, hipotensiune etc.

	Receptori membranari

δ cu următorii liganzi endogeni:

-β-endorfine;

-leu-enkefaline;

-dinorfine.


	S.N.C. şi periferic 
(aparat cardiovascular, 
hipofiză, S.N.V. etc.)
	Proteina Go 
(canale 
de Ca2+); 

-scade influxul 
de Ca2+.


	
	
	Interneuronală,

neuroefectoare


	Inhibare


	Hipersecreţie,

Hipertonie.


5.2.4.8. Neurotransmisia angiotensinergică
a) Generalităţi

     Sistemul Renina-Angiotensina-Aldosteron are importanţă mare în

controlul tensiunii arteriale.

Renina este o enzimă proteolitică, care este sintetizată la nivelul aparatului juxtaglomerular renal prin stimularea receptorilor β1 adrenergici. Renina transformă Angiotensinogenul în Angiotensină I (decapeptid) inactiv.

Sub influenţa enzimei de conversie, Angiotensina I este transformată în Angiotensină II, care este cel mai puternic vasoconstrictor cunoscut. Angiotensina II mai determină stimularea secreţiei de aldosteron, care favorizează retenţia Na+, crescând în acest mod volemia.
b) Modul de influenţare farmacologică a sistemului Renină-Angiotensină-Aldosteron

Acest sistem poate fi influenţat în următoarele moduri:

- prin inhibarea secreţiei de renină (β-blocante, AINS);

- inhibitori ai enzimei de conversie (Captopril, Enalapril);

- antagonişti ai receptorilor de Angiotensinei II, prin substanţe medicamentoase din grupa sartanilor.
- prin administrarea de antialdosteronice competitive, ca de exemplu spironolactona etc.
5.2.4.9. Neurotransmisia endotelinergică
          Endotelinele sunt factori vaso-reglatori cu structură peptidică, care sunt biosintetizate în endoteliul vaselor sub acţiunea enzimei specifice endotelin-peptidaza. Sunt cunoscute trei tipuri de endoteline, care acţionează pe următoarele tipuri de receptori: ETA, ETB, ETC, care sunt localizate în vasele sanguine, rinichi, intestin, miocard, nevrax şi plămân. 

         Acest tip de receptori sunt cuplaţi cu proteine Gq şi au rolul de a menţine tonusul vaselor prin favorizarea vasoconstricţiei.
5.2.5. Neurotransmisiile lipidergice
5.2.5.1. Neurotransmisia cannabinoidergică

Cannabinoidele sunt neurotransmiţători lipidergici, care modulează transmiterea durerii, fiind un sistem antalgic, endogen, asemănător sistemului opioidergic, dar cu rol modulator. În afară de aceste acţiuni, acest sistem mai are şi rol antiemetic şi de scădere a presiunii intraoculare.

a) Biosinteza cannabinoidelor

Biosinteza acestor mediatori are loc prin transformarea unor acizi

graşi, polinesaturaţi, în special acidul arahidonic.

Cele mai importante cannabinoide endogene sunt:

· anandamida;
· şi 2-arahidonil glicerol.
          Anandamida se poate biosintetiza prin hidroliza fosfolipidelor iar 2-arahidonil glicerolul se obţine din fosfolipide membranare obişnuite, prin biotransformări în mai multe etape.

b) Depozitare
Mediatorii cannabinoidici sunt stocaţi presinaptic împreună cu alţi mediatori care au rol neuromodulator.
c) Metabolizarea cannabinoidelor endogene

Inactivarea se face în două moduri:

- recaptare;

- sau metabolizare.
d) Importanţa farmacologică

Primul agonist canabinoid cunoscut a fost THC (tetrahidro- cannabinolul) care nu prezintă importanţă terapeutică, datorită efectelor halucinogene şi psihosomatice pe care le are.

Există cannabinoide de sinteză, care se utilizează datorită efectului antiemetic, ca de exemplu: nabilolul, nabilona etc.

e) Tipuri de receptori cannabinoidici

          În tabelul numărul 5.12. sunt prezentate în mod sintetic diferite aspecte legate de neurotransmisia canabinoidergică.

Tabel nr. 5.12.  Prezentară sintetică a neurotransmisiei canabinoidergice
	Tip de recep- tori


	Localizare 
	Componentă sinaptică activată
	Enzimă celulară influenţată
	Mesageri 
secunzi
	Tipul de 
sinapsă 
influenţat
	Sensul 
acţiunii
	Efecte

	Receptori membranari

CB1
	-S.N.C., organe sexuale masculine

	Proteina Gi

Proteina Go (canale de
Ca2+); scade  influxul de Ca2+
	Adenilat-ciclaza (AC)
-inhibare


	Adenozin-monofosfat 
ciclic (AMPc)

	Interneuronală,
neuroefectoare


	Inhibare

	Efect analgezic, antiemetic, hipotermie, scade presiunea intraoculară, 
efect halucinogen

	Receptori membranari

CB2

	Limfocite, macrofag, mastocite
	Proteina Gi


	Adenilat-ciclaza (AC)
-inhibare
	Adenozin-monofosfat 
ciclic (AMPc)

	Neuroefectoare


	Inhibare


	Efect analgezic, antiemetic, hipotermie, scade presiunea intraoculară,

efect halucinogen


     5.2.5.2. Transmisia  eicosanoidergică

      a) Generalităţi

  Acest tip de transmisie este distribuit predominant periferic, unde acţionează ca o transmisie
         locală, la distanţă mică, având ca mediatori eicosanoidele, care sunt derivaţi rezultaţi în urma metabo-

         lizării unor acizi graşi nesaturaţi cu 20 de atomi de carbon.

  Mediatorii acestei transmisii sunt: 

- Prostaglandine (PG), care au mai mulţi reprezentanţi, ca de exemplu: 
          - PGA2; PGD2; PGF2; FGF2α; PGG2; PGH2 etc.;

- Prostacicline (PGI), dintre care amintim PGI2;
- Tromboxani (TX), ca de exemplu: TXA2 ;

- şi Leucotriene(LT), şi anume: LT(A-F)4 etc. 
          Cifrele indică numărul dublelor legături existente în moleculă, reprezentanţii clasei diferind în funcţie de poziţia acestora în catena alifatică. 

Aceşti mediatori sunt întâlniţi predominant în periferie, unde controlează anumite funcţii fiziologice, ca de exemplu hipertensiunea, inflamaţia,  nocicepţia etc.

În afară de rolul lor ca mediatori periferici, icosanoidele sunt şi neuromodulatori S.N.C.
a) Biosinteza  eicosanoidelor

Aceste substanţe sunt obţinute din acid arahidonic în urma acţiunii fosfolipazei A2 asupra fosfolipidelor membranare. Biosinteza presupune două etape:

- o primă etapă, când sub acţiunea fosfolipazei A2 se obţine acidul arahidonic

- şi a doua etapă, când sub acţiunea unor enzime specifice ca: ciclooxigenazei, lipooxigenazei sau epoxigenazelor se obţin aceşti mediatori de tip eicosanoidic.
c) Metabolizarea eicosanoidelor

Eicosanoidele sunt răspândite predominant periferic în diferite organe, ţesuturi, ca de exemplu: plămâni, rinichi, muşchi neted, endoteliul vaselor, trombocite, leucocite etc.

Viteza biotransformării acestor mediatori este foarte mare.

          Eicosanoidele sunt metabolizate prin diferite modalităţi, ca de exemplu:

- oxidare şi reducere enzimatică;

- şi hidroliza neenzimatică.

          Biotransformarea eicosanoidelor are loc predominant în: ficat, plămâni, rinichi.
d) Receptori eicosanoidergici
      În tabelul numărul 5.13. sunt prezentate în mod sintetic diferite aspecte legate de transmisia eicosanoidergică.
Tabel nr. 5.13.  Prezentare sintetică a transmisiei eicosanoidergice

	Tip
de receptori


	Localizare 
	Componentă 
sinaptică 
activată
	Enzimă 
celulară 
influenţată
	Mesageri secunzi
	Tipul de 
sinapsă
 influenţat
	Sensul 
acţiunii
	Efecte

	Receptori membranari

DP pentru PG din seria D
	-S.N.C.


	Proteina Gs


	Adenilatciclaza (AC)

-stimulare


	Adenozinmonofos-

fat ciclic (AMPc)

	Interneuronală


	Stimulare


	Stimulare 



	Receptori membranari

EP1 (Gq),

EP2;4 (Gs),

EP3 (Gi),

pentru  PG din seria E
	Muşchi neted, 
glande endocrine, 
vase sanguine etc.


	Proteina Gq 
Proteina Gs
	Fosfolipaza 
C  (PLC)
-stimulare

Adenilatciclaza (AC)-stimulare

Adenilatciclaza (AC)-inhibare
	IP3 + DAG

(stimulare)

Adenozinmonofos-

fat ciclic (AMPc)
	Neuroefectoare


	Stimulare,

Inhibare


	Efect uterotonic,

Efect antiulceros
 gastric,

vasodilataţie bronhodilataţie, hipertermie 

	Receptori membranari

FP pentru PG din seria F
	Muşchi neted, 
vase sanguine etc.


	Proteina Gq


	Fosfolipaza 
C  (PLC)
-stimulare


	IP3 + DAG

(stimulare)
	Neuroefectoare


	Stimulare
	Vasoconstricţie, 
efect 
uterotonic, bronhoconstricţie etc.

	Receptori membranari

IP pentru Prostacicline
	Vase sanguine, 
plachete sanguine
	Proteina Gs
	Adenilatciclaza (AC)-stimulare
	Adenozinmonofos-

fat ciclic (AMPc)
	Neuroefectoare


	Stimulare


	Efect 
antiagregant plachetar, 

Vasodilataţie

	Receptori membranari

TP pentru Tromboxani
	Vase sanguine,
 bronhii, trombocite
	Proteina Gq


	Fosfolipaza 
C  (PLC)
-stimulare
	IP3 + DAG

(stimulare)
	Neuroefectoare


	Stimulare
	Vasoconstricţie, 
agegare plachetară,

bronhoconstricţie

	Receptori membranari

CysLT1 pt. leucotriene
	Bronhii,
 leucocite etc.
	Proteina Gq


	Fosfolipaza 
C  (PLC)
-stimulare


	IP3 + DAG

(stimulare)
	Neuroefectoare


	Stimulare
	Procese inflamatorii, 

Bronhoconstricţie etc.


e) Implicaţiile fiziopatologice ale eicosanoidelor

Aceşti mediatori intervin în multe procese fiziopatologice, ca de exemplu:

- tonusul muşchilor netezi;

- agregarea plachetară;

- metabolismul lipidic, glucidic şi hidroelectrolitic

- reglarea nivelelor circulante ale hormonilor implicaţi în metabolismul lipidic, glucidic şi hidroelectrolitic;

- hipertermie;

- efect algic; 

- analgezie etc.
f) Modalităţi de influenţare farmacologică a transmisiei icosa- noidice periferice

f1. Prin utilizarea de agonişti:

- prostaglandinele din seria E, au efecte: citoprotectoare gastrice, abortive, vasodilatatoare;

- prostaglandine din seria F sunt utilizate ca avortive, inducerea travaliului etc.
- prostacicline sunt utilizate ca antiagregante plachetare, ca de exemplu: epoprostenol.

f2 . Substanţe medicamentoase care inhibă sinteza icosanoidelor sau interferează cu mecanismele efectoare celulare, ca de exemplu:

- inhibarea fosfolipazei A2 prin glucocorticoizi antiinflamatori, antialergice, antiastmatice, imunosupresive etc.;

- inhibarea ciclooxiogenazei (COX1   sau COX2) – prin AINS;

- inhibarea 5-lipooxigenazei prin antiastmatice;

- prin blocarea receptorilor pentru leucotiene, prin antiastmatice.
5.2.6. Neurotransmisia hormonergică
a) Generalităţi

Hormonii sunt produşi de secreţie ai glandelor endocrine, care au un rol foarte important în organism, acţionând la diferite niveluri, predominant la distanţă de amplasarea anatomică a glandei respective.

Hormonii acţionează asupra receptorilor în moduri diferite, şi anume: 

- hormoni care acţionează pe receptorii membranari, acţionând adenilat-ciclaza, şi care utilizează ca mediator secund AMPC;
- hormoni care acţionează pe receptori membranari şi activează fosfolipaza C utilizând  ca mediator secund ionul de  Ca2+;

- hormoni care se fixează pe receptorii intracitoplasmatici, cu care formează un complex care migrează în nucleu, se leagă de ADN, induce formarea ARN-ului care, deplasându-se la ribozomi, comandă biosinteza unei proteine specifice. În această categorie intră hormoni:

- steroidieni (sexuali, mineralocorticoizi, glucocorticoizi etc.), hormoni tiroidieni etc. 

- hormoni care acţionează pe receptorii enzimatici membranari, care au o porţiune exterioară membranei celulare, ca situs de legare, şi o porţiune intracitoplasmatică, cu rol de a induce procese biochimice catalizate enzimatic, ca de exemplu: receptorii pentru insulină.

         Reglarea secreţiei hormonale se realizează la trei niveluri prin feed-back negativ sau feed-bach pozitiv, şi anume:

· hipotalamus (somastatină), care reglează secreţia hormonilor hipofizari;

· hipofiza anterioară, care prin STH şi ACTH reglează funcţia glandelor periferice;

· glandă periferică, care este controlată fiziologic prin feed-back de hipotalamus şi hipofiza anterioară.

Hormonii circulanţi, desigur, sunt dirijaţi pe traseul sanguin la ţesuturi-ţintă, unde rezultă diferite efecte.

b) Importanţă farmacologică
Din punct de vedere farmacologic, hormonii sunt utilizaţi ca:

b1. Medicamente de substituţie;
b2. Pentru testarea funcţiei unor glande endocrine;
b3. Pentru efecte farmacologice, ca de exemplu:

- efect antiinflamator, antialergic, imunosupresor, limfolitic: hormoni glucocorticoizi;

- efecte diverse în diferite patologii, ca: acromegalie, sindrom carcinoid, sindrom Zollinger-Ellison etc.;

- medicamente antidot în intoxicaţii acute cu β-blocante;

- inducerea fertilităţii prin administrarea ciclică a gonadorelinelor;

- castrare chimică – administrarea continuă a gonadorelinelor;

- osteoporoza – calcitonina;

- medicamente contraceptive.

b4. Inhibarea secreţiei hormonale.
          Hipersecreţia hormonală a unor glande favorizează anumite procese tumorale sau alte dereglări metabolice, inhibarea funcţiei glandei respective fiind foarte importantă din punct de vedere farmacologic.
5.2.7. Alte transmisii
5.2.7.1. Neurotransmisia Imidazolin-ergică


Înainte de a fi cunoscută această neurotransmisie, au fost descoperite substanţe antihipertensive cu structură imidazolinică, cu acţiune centrală, ca de exemplu: clonidina, moxonidina, rilmentidina  etc. Aceste descoperiri au condus la ideea că trebuie să existe receptori specifici, şi respectiv liganzi endogeni. Există două tipuri de receptori imidazolinici notaţi cu I1 şi I2.
          În urma cercetărilor s-a descoperit ligandul endogen „endozolina” – totuşi receptorii au fost denumiţi după structura agoniştilor utilizaţi.

       Liganzii imidazolinici endogeni scad tonusul sinaptic, prezentând avantaje faţă de farmaconi, care acţionează prin stimularea receptorilor α2 adrenergici presinaptici, ca de exemplu:
- lipsa efectului sedativ;

- efect antiaritmic;

- nu au efect de ricoşeu rezultat prin up-regulation.

